എന്താണ് ഇഐഎ 2020: നിലനിൽപ്പ് ഇല്ലാതാക്കുന്ന വിജ്ഞാപനം; രോഷം ആളി കത്തുന്നു | നേര്‍രേഖ24X7\nഎന്താണ് ഇഐഎ 2020: നിലനിൽപ്പ് ഇല്ലാതാക്കുന്ന വിജ്ഞാപനം; രോഷം ആളി കത്തുന്നു\n40നേര്‍രേഖ24x7 Edit this post\nഎന്താണ് പരിസ്ഥിതി വിജ്ഞാപനം 2020 (EIA 2020.)?.\nസമൂഹമാധ്യമങ്ങളിൽ അമ്പരപ്പിക്കുന്ന പിന്തുണയാണ് ഇതുമായി ബന്ധപ്പെട്ട ക്യാംപെയിന് ലഭിക്കുന്നത്. പരിസ്ഥിതി ഏറെ ചർച്ചയാവുന്ന ഈ കാലത്ത് നമ്മുടെ രാജ്യം നിലവിലുള്ള പരിസ്ഥിതി നിയമങ്ങൾ ലഘൂകരിക്കാൻ ഒരുങ്ങുന്നു എന്ന് ഒറ്റവാക്കിൽ ഇതിനെ പറയാം. ഇനി അനുമതികളുടെ നൂലാമാലകളില്ലാതെ പ്രകൃതിയെ ചൂഷണം ചെയ്യാം. അഞ്ചേക്കറിൽ താഴെയുള്ള ക്വാറികളിൽ പാറ പൊട്ടിക്കാം. അങ്ങനെ അവശേഷിക്കുന്നത് കാർന്നുതിന്നാൻ തക്കം പാർത്തിരിക്കുന്നവർക്ക് വാതിൽ തുറന്നുകൊടുക്കുകയാണ് പുതിയ പരിഷ്കരണം.\nകഴുത്തോളം വെള്ളത്തിൽ നിൽക്കുന്ന മലയാളി ഇതിനെതിരെ ശബ്ദമുയർത്തി കഴിഞ്ഞു. ജനങ്ങളുടെ അഭിപ്രായം രേഖപ്പെടുത്താനുള്ള സമയം അവസാനിക്കാനിരിക്കെ വലിയ നീക്കങ്ങൾക്കാണ് കേരളം സാക്ഷിയാകുന്നത്. പൊതുജനവും രാഷ്ട്രീയ നേതൃത്വവും ഇതിനെതിരെ ഒരുമിച്ച് രംഗത്ത് വരേണ്ട സമയം അതിക്രമിച്ചു എന്ന് വ്യക്തമാക്കുന്നതാണ് സൈബർ ഇടങ്ങളിലെ യുവജനങ്ങളുടെ പ്രതിഷേധം സൂചിപ്പിക്കുന്നത്.\nഇതേ കുറിച്ച് പരിസ്ഥിതി പ്രവർത്തകൻ സി.ആർ നീലകണ്ഠൻ പറയുന്നു: ‘1984ലാണ് സമഗ്ര പരിസ്ഥിതി സംരക്ഷണ നിയമം കൊണ്ടുവരുന്നത്. വ്യവസായങ്ങളും മറ്റും പാരിസ്ഥിതിക നിയമങ്ങൾ പാലിച്ചു മാത്രമേ ആരംഭിക്കൂ എന്നുറപ്പാക്കുക ആയിരുന്നു ആദ്യ ലക്ഷ്യം. അതിൽ ജനങ്ങൾക്ക് ഇടപെടാനും പാരിസ്ഥിതികാഘാത പഠനം (EIA ) എന്ന വ്യവസ്ഥ 1994ൽ കൊണ്ടുവന്നതാണ്. അത് കുറെക്കൂടി മെച്ചപ്പെടുത്തി ചില ഇളവുകളും നൽകി 2006 ൽ നിര്‍മ്മിച്ചതാണ് ഇപ്പോഴുള്ള നിയമം. പദ്ധതികൾക്ക് അംഗീകാരം നൽകാൻ അധികാരം മുൻപ് കേന്ദ്ര സർക്കാരിന് മാത്രമായിരുന്നു. പിന്നീട് ചില പദ്ധതികൾക്കു സംസ്ഥാനങ്ങൾക്കും അധികാരം ലഭിച്ചു. ഇതിനെ എ (കേന്ദ്രം), ബി (സംസ്ഥാനം) വിഭാഗങ്ങൾ എന്നാക്കി.\nഎന്നാൽ ഇപ്പോൾ ഇതിനെയെല്ലാം ഇല്ലാതാക്കുന്നതാണ് പുതിയ നീക്കങ്ങൾ. ലോകരാജ്യങ്ങൾ പരിസ്ഥിതിയെ പരിഗണിച്ച് മുന്നോട്ടുപോകാനുള്ള ശ്രമം നടക്കുമ്പോഴാണ് ഇവിടെ ഉള്ളതു കൂടി ഇല്ലാതാക്കാൻ ശ്രമം നടക്കുന്നത്. ഇപ്പോഴത്തെ വിജ്ഞാപനം ഇംഗ്ലീഷിലും ഹിന്ദിയിലും മാത്രമാണ്. പ്രാദേശികഭാഷകളിൽ ഇല്ല എന്നത് തന്നെ നിയമവിരുദ്ധമാണ്.\nപല മേഖലകളിലെ പദ്ധതികളിലും മുൻപ് നൽകിയിരുന്ന ഇളവുകൾ ഇപ്പോൾ വര്‍ധിപ്പിച്ചിരിക്കുകയാണ്. ലോഹ സംസ്കരണ യൂണിറ്റിന് 30000 ടൺ ആയിരുന്ന പരിധി ഒരുലക്ഷം ടണ് ആക്കി ഉയർത്തി, മൽസ്യ ബന്ധന തുറമുഖങ്ങളുടെ പരിധി വർഷത്തിൽ 10000 ടൺ എന്നത് മൂന്നിരട്ടിയാക്കി. 70 മീറ്ററിൽ കുറഞ്ഞ വീതിയുള്ള ഹൈവേക്കു അനുമതി വേണ്ട. ജലസേചന പദ്ധതികൾ 2000 ഹെക്ടർ മുതൽ 50000 ഹെക്ടർ വരെയുള്ളവ ബി ഒന്ന് വിഭാഗത്തിലായിരുന്നു. അത് 10000 മുതൽ 50000 ഹെക്ടർ വരെ ആക്കി.\nസമുദ്രത്തിലെ എണ്ണ പ്രകൃതിവാതക ഖനനത്തിനും സംസ്കരണത്തിനുമുള്ള പദ്ധതികൾ മുൻപ് എ വിഭാഗത്തിലായിരുന്നു. ഇപ്പോൾ അത് രണ്ടാക്കി. ഏറ്റവുമധികം പാരിസിഥിതികാഘാതം ഉണ്ടാക്കുന്ന ഖനനത്തെ വേർപെടുത്തി പഠനം വേണ്ടാത്ത ബി രണ്ടിലാക്കി. താപ വൈദ്യുതനിലയങ്ങളുടെ അനുമതിയും ലഘൂകരിച്ചു. മുൻപ് 20 മെഗാവാട്ടും അതിലേറെയുമുള്ളവക്ക് കേന്ദ്ര അനുമതി വേണ്ട എ വിഭാഗത്തിലായിരുന്നു. ഇപ്പോൾ അവയെ മൂന്നാക്കി തിരിച്ചു 100 മെഗാവാട്ടിനു മുകളിൽ മാത്രം എ വിഭാഗം ,15 നും 100 മെഗാവാട്ടിനും ഇടയിലുള്ളവക്ക് ബി ഒന്ന് വിഭാഗവും. ഇങ്ങനെ പോകുന്നു പുതിയ പരിഷ്കരണങ്ങൾ.\nപുതിയ നീക്കത്തിൽ 1,50,000 ചതുരശ്ര മീറ്റര് വിസ്തീർണ്ണം വരെയുള്ള കെട്ടിടങ്ങൾക്കു പാരിസ്ഥിതികാനുമതി കിട്ടാൻ ഒരു പഠനമോ തെളിവെടുപ്പോ വേണ്ട. മുൻപ് ഇത് 20000 ചതുരശ്ര മീറ്റർ ആയിരുന്നു. നെടുമ്പാശ്ശേരി വിമാനത്താവളത്തിന്റെ ടി ത്രീ ടെർമിനൽ വരെ വലുപ്പമുള്ള കെട്ടിടങ്ങളാണിതെന്ന് ഓർക്കണം.\nഅഞ്ചേക്കർ വരെയുള്ള ഖനനത്തിന് അനുമതിക്കു EIA വേണ്ടെന്നാണ് തീരുമാനം. പാരിസ്ഥിതികാനുമതിക്കു അപേക്ഷ നൽകി പതിനഞ്ചു ദിവസങ്ങൾക്കകം അത് നൽകിയില്ലെങ്കിൽ അനുമതി കിട്ടിയതായി കണക്കാക്കും. അതുപോലെ പദ്ധതികളെ തരം തിരിക്കുന്നത് അവയുടെ പാരിസ്ഥിതികാഘാതം മാത്രം നോക്കി എന്ന രീതി മാറ്റി മുതൽ മുടക്കു കൂടി പരിഗണിക്കണം എന്ന വ്യവസ്ഥയും െകാണ്ടുവരുന്നു.\nപ്രതിദിനം പതിനായിരം ലിറ്റർ വരെ നാടന് മദ്യം ഉത്പാദിപ്പിക്കുന്ന യൂണിറ്റുകളെ പാരിസ്ഥിതികാഘാത പഠനത്തിൽ നിന്നും പൊതു തെളിവെടുപ്പിൽ നിന്നും ഒഴിവാക്കുന്നു. തുറമുഖങ്ങളുടെ പ്രവർത്തനങ്ങൾക്കാവശ്യമായ മണ്ണെടുപ്പിനു മുൻ‌കൂർ അനുമതി വേണമെന്ന നിബന്ധന പൂർണ്ണമായും ഒഴിവാക്കുന്നു.\nഉയർന്ന (എലവേറ്റഡ്) റോഡുകളും ഫ്‌ളൈഓവറുകളും 150000 ചതുരശ്ര മീറ്ററിന് താഴെയെങ്കിൽ അവയെ ബി രണ്ടു വിഭാഗത്തിൽ പെടുത്തി പാരിസ്ഥിതിക പഠനവും മറ്റും ഒഴിവാക്കുന്നു. പൊതുതെളിവെടുപ്പ് അനിവാര്യമാണെന്ന നിബദ്ധനകളുള്ളവയ്ക്കാണ് ഏറ്റവും കൂടുതൽ ഇളവുകൾ നൽകിയിരിക്കുന്നത്. ലോകം മുഴുവൻ പാരിസ്ഥിതിക വിഷയങ്ങളിൽ കൂടുതൽ ജനപങ്കാളിത്തം ആവശ്യപ്പെടുന്ന ഇക്കാലത്തു ഇന്ത്യയിൽ അത് പരമാവധി ഒഴിവാക്കാനാണ് ശ്രമി\ncheeru 10 August 2020 at 13:01\nദയവു ചെയ്ത് ഇത് നടപ്പാക്കരുത്\ncheeru 10 August 2020 at 13:03\nകുറച്ചു പേർക്ക് വേണ്ടി എല്ലാ കാലത്തേക്കും ഭൂമിയെ തീർ എഴുതി കൊടുക്കരുത്, ആവാസ വ്യവസ്ഥ തകർക്കരുത്\nUnknown 10 August 2020 at 16:11\n*എന്താണ് ഇഐഎ 2020: നിലനിൽപ്പ് ഇല്ലാതാക്കുന്ന വിജ്ഞാപനം; രോഷം ആളി കത്തുന്നു*\nEIA,is to protect environment,not to abolish it through unsustainable developments, Everyone join hand in hand to protect our nature ,by protesting against suchastupidity (EIA 2020)...\nRoby Ayyamkolil 10 August 2020 at 16:17\nനേര്‍രേഖ24X7: എന്താണ് ഇഐഎ 2020: നിലനിൽപ്പ് ഇല്ലാതാക്കുന്ന വിജ്ഞാപനം; രോഷം ആളി കത്തുന്നു


പ്രണയ വാർത്തയ്ക്ക് പിന്നിൽ അവർ തന്നെ!! താരപുത്രിയെ കുറിച്ച് വെളിപ്പെടുത്തിലുമായി നൃത്ത സംവിധായകൻ -Oneindia-Tamil Malayalam-Malayalam-WSFDV\nOneindia | 9th Jul, 2019 01:01 PM\nനടി വനിത വിജയകുമാറിന്റെ ആരോപണത്തെ തള്ളി നൃത്ത സംവിധായകൻ റോബർട്ട്. താനും വനിതയുമായി പ്രണയ ബന്ധം ഉണ്ടായിരുന്നു എന്നുളള ആരോപണം വ്യജമാണെന്നും വനിത തന്നെ ചതിക്കുകയായിരുന്നെന്നും റോബോർട്ട് ഒരു മാധ്യമത്തിനു നൽകിയ അഭിമുഖത്തിൽ പറഞ്ഞു.\nതിരിഞ്ഞു നോക്കുമ്പോൾ ഒട്ടും പശ്ചാതാപമില്ല!! ഈ ഘട്ടവുമായി ഇപ്പോൾ പ്രണയത്തിൽ... \nഞാനും വനിതയും ചേർന്ന് ഒരു സിനിമ നിർമ്മിച്ചിട്ടുണ്ട്. എംജിആർ കമൽ, രജനി എന്ന ചിത്രം സംവിധാനം ചെയ്തതും താൻ തന്നെയായിരുന്നു. ഈ ചിത്രത്തിന്റെ പ്രമോഷൻ ഭാഗമായി വനിതയും ഞാനും പ്രണയത്തിലാണെന്ന് പ്രചരിപ്പിച്ചു. പ്രണയ ഗോസിപ്പ് പരന്നാൽ സിനിമയുടെ പ്രമോഷനെ സഹായിക്കുമെന്നും ഇവർ പറഞ്ഞു. ആ വാർത്ത പ്രചരിച്ചതിനു പിന്നാലെ തന്റെ കുടുംബത്തിലും താളപ്പിഴകളുണ്ടായി. ഇതിന്റെ പേരിൽ താനും തന്റെ ഭാര്യയും വനിതയുമായി വഴക്കിട്ടു. സിനിമ പുറത്തിറങ്ങി കഴിഞ്ഞാൽ ജനം ഇതെല്ലാം മറക്കുമെന്ന് വനിത ഞങ്ങളോട് പറയുകയും ചെയ്തു.\nഅന്യ മതത്തിൽപ്പെട്ട ആളെ വിവാഹം ചെയ്തു!! വീട്ടിൽ നിന്ന് പുറത്താക്കി, സിനിമ വീട്ടുകാരെ തിരികെ തന്നു, കക്ഷി അമ്മിണിപ്പിള്ളയിലെ നായികയുടെ യഥാർഥ ജീവിതം...\nകഴിഞ്ഞ 15, 20 വർഷമായി വനിത ഒരാളുമായി പ്രണയത്തിലാണ്. ജനശ്രദ്ധ പിടിച്ചുപറ്റാൻ വേണ്ടി ഇവർ എന്തും പറയും. ബിഗ്ബോസിൽ കയറി കൂടിയതുവരെ അതിന് വേണ്ടിയാണെന്നും റോബാർട്ട് പറഞ്ഞു. കമൽ ഹാസൻ അവതരിപ്പിക്കുന്ന ബിഗ്ബോസ്3പതിപ്പിലെ അംഗമാണ് വനിത. ഇതിനോടകം നിരവധി വിവാദ വെളിപ്പെടുത്തലുകൾ താരം നടത്തിയിരുന്നു. ഇതൊക്കെ പ്രേക്ഷക ശ്രദ്ധ ലഭിക്കുകയും ചെയ്തിരുന്നു.


രാജ്യം മുന്നോട്ടു കുതിക്കുന്നു; ജിഎസ്ടിയുമായി ബന്ധപ്പെട്ട പ്രശ്‌നങ്ങള് പരിഹരിക്കുന്നു: പ്രധാനമന്ത്രി-India is on the path of progress: Prime minister | Indian Express Malayalam\nindia gst narendra modi world bank\nനേരത്തെ ലോകബാങ്കില് പ്രവര്‍ത്തിച്ചവരില് ചിലര് ഇപ്പോള് ഇന്ത്യയുടെ റാങ്കിനെ സംശയത്തോടെയാണ് നോക്കിക്കാണുന്നതെന്നും പ്രധാനമന്ത്രി\nUpdated: November 4, 2017 2:16:27 pm\nന്യൂഡല്‍ഹി: ജിഎസ്ടിയുമായി ബന്ധപ്പെട്ട പ്രശ്‌നങ്ങള് ഏറെക്കുറെ പരിഹരിച്ചെന്ന് പ്രധാനമന്ത്രി നരേന്ദ്ര മോദി. ജിഎസ്ടി സമ്പ്രദായത്തില് ആവശ്യമായ മാറ്റങ്ങള് വിലയിരുത്തി ഭാവിയില് നല്ലമാറ്റങ്ങള് വരുത്തും. ബിസിനസ് സൗഹൃദരാജ്യങ്ങളില് ഇന്ത്യയുടെ റാങ്ക് ഉയര്‍ന്നത് ചിലര്‍ക്കു മനസിലാക്കാനായിട്ടില്ല. ലോകബാങ്കിന്റെ പുതിയ റിപ്പോര്‍ട്ടില് ഇക്കാര്യത്തില് ഇന്ത്യയെ അനുമോദിക്കുന്നുണ്ട്. ഡല്‍ഹി പ്രവാസി ഭാരതീയ കേന്ദ്രയില് നടത്തിയ ഇന്ത്യയുടെ വ്യവസായ പരിഷ്‌കരണവുമായി ബന്ധപ്പെട്ട് സംഘടിപ്പിച്ച കോണ്‍ഫറന്‍സില് പങ്കെടുത്ത് സംസാരിക്കുകയായിരുന്നു അദ്ദേഹം.\nരാജ്യം ബിസിനസ് സൗഹൃദമാകുന്നത് ജനങ്ങളുടെ ജീവിതത്തിനും ഏറെ സൗകര്യങ്ങള് സമ്മാനിക്കും. പരിഷ്‌കരണം, പ്രവര്‍ത്തനം, പരിവര്‍ത്തനം എന്നതാണ് സര്‍ക്കാര് നിലപാട്. അതുവഴി രാജ്യം മുന്നോട്ടു കുതിക്കുകയാണെന്നും പ്രധാനമന്ത്രി പറഞ്ഞു.\nഅറിവ് അടിസ്ഥാനമാക്കി, കഴിവു വികസിപ്പിച്ച്, സാങ്കേതികതയുടെ സഹായത്തോടെ മുന്നേറുന്ന സമ്പദ്‌വ്യവസ്ഥയാണ് ഇപ്പോള് ഇന്ത്യയുടേത്. ലോകബാങ്ക് റിപ്പോര്‍ട്ടു പ്രകാരം രാജ്യാന്തര മത്സരക്ഷമതാ സൂചികയില് 30 സ്ഥാനങ്ങള് മുകളിലേക്കു കയറിക്കഴിഞ്ഞു ഇന്ത്യ. ബിസിനസ് സൗഹൃദരാജ്യങ്ങളില് നൂറാം സ്ഥാനത്താണ് ഇപ്പോഴെന്നും അദ്ദേഹം പറഞ്ഞു.\nഅതേസമയം, നേരത്തെ ലോകബാങ്കില് പ്രവര്‍ത്തിച്ചവരില് ചിലര് ഇപ്പോള് ഇന്ത്യയുടെ റാങ്കിനെ സംശയത്തോടെയാണ് നോക്കിക്കാണുന്നതെന്നും പ്രധാനമന്ത്രി പറഞ്ഞു. മുന് റിസര്‍വ് ബാങ്ക് ഗവര്‍ണര് രഘുറാം രാജന് നോട്ട് അസാധുവാക്കല് ഉള്‍പ്പെടെയുള്ള കേന്ദ്രസര്‍ക്കാര് നടപടികളെ വിമര്‍ശിച്ചതിനുള്ള മറുപടിയാണ് മോദി തൊടുത്തത്.\nWeb Title: India gst narendra modi world bank


പ്രളയ പുനര്‍നിര്‍മാണം പൂര്‍ത്തിയാക്കാന് മൂന്നുവര്‍ഷം വേണ്ടിവരുമെന്നു മുഖ്യമന്ത്രി\nഹോംKeralaപ്രളയ പുനര്‍നിര്‍മാണം പൂര്‍ത്തിയാക്കാന് മൂന്നുവര്‍ഷം വേണ്ടിവരുമെന്നു മുഖ്യമന്ത്രി\nതിരുവനന്തപുരം: പ്രളയ പുനര്‍മാണപ്രവര്‍ത്തനം ദീര്‍ഘകാല പ്രക്രിയയാണെന്നും ദുരന്തത്തെ മറികടക്കുന്ന ശാസ്ത്രീയ പ്രവര്‍ത്തനങ്ങള് സംഘടിപ്പിക്കാന് മൂന്നു വര്‍ഷമെങ്കിലും ആവശ്യമായി വരുമെന്നും മുഖ്യമന്ത്രി പിണറായി വിജയന്.\nമൂന്നു ഘട്ടങ്ങളായി ദുരിതാശ്വാസ പ്രവര്‍ത്തനങ്ങള് നടക്കുന്നതുകൊണ്ടു തുകയുടെ വിന്യാസവും അതിന്റെ അടിസ്ഥാനത്തില് മാത്രമേ ചെലവഴിക്കാന് കഴിയൂവെന്നും മുഖ്യമന്ത്രി നിയമസഭയില് പറഞ്ഞു.\nപ്രളയ പുനര്‍നിര്‍മാണത്തിനായി രൂപവത്കരിച്ച ആര്‍കെഐയുടെ (റീബില്‍ഡ് കേരള ഇനിഷ്യേറ്റീവ്) ചിഹ്നം ഒച്ചിന്റെതാക്കണമെന്നു പ്രതിപക്ഷം കുറ്റപ്പെടുത്തി. പ്രളയബാധിതരോടുള്ള സര്‍ക്കാര് സമീപനത്തില് പ്രതിഷേധിച്ചു പ്രതിപക്ഷം നിയമസഭയില്‍നിന്ന് ഇറങ്ങിപ്പോയി.\nപ്രളയ പുനര്‍നിര്‍മാണ വിലയിരുത്തലില് ഒരു തരത്തിലുള്ള പാളിച്ചയും ഉണ്ടായിട്ടില്ലെന്നു മുഖ്യമന്ത്രി പറഞ്ഞു. അപ്പീല് നല്‍കാനുള്ള സമയപരിധി ജൂലൈ 30 വരെ ദീര്‍ഘിപ്പിച്ചിട്ടുണ്ട്. തകര്‍ന്ന വീടുകളുടെ നഷ്ടം രേഖപ്പെടുത്താന് ഒരു ഹൈസ്‌കൂള് വിദ്യാര്‍ഥിയേയും സര്‍ക്കാര് നിയോഗിച്ചിട്ടില്ല.\nഎന്‍ജിനിയറിംഗ് വൈദഗ്ധ്യമുള്ളവരെയാണ് ഇതിനായി നിയോഗിച്ചത്. ഉദ്യോഗസ്ഥര്‍ക്കു പദ്ധതിയുടെ ചുമതല പൂര്‍ണമായി ഏല്‍പിച്ചിട്ടില്ല. നയപരമായ തീരുമാനങ്ങള് സര്‍ക്കാര്‍തന്നെയാണ് എടുക്കുന്നത്. നടപ്പാക്കുന്നതു മാത്രമാണ് ഉദ്യോഗസ്ഥര്‍ക്കു ചെയ്യാനുള്ളത്.\nപ്രളയത്തില് സംസ്ഥാനത്തിന് 31,000 കോടിയോളം രൂപയാണ് നഷ്ടമുണ്ടായത്. പാരിസ്ഥിതികമായ ആഘാതം കൂടി കണക്കിലെടുത്താല് നഷ്ടം ഇതിലേറെ കൂടുകയും തലമുറകളോളം നീണ്ടുനില്‍ക്കുകയും ചെയ്യും എന്നാണ് വിലയിരുത്തിയിരുന്നത്. പ്രളയത്തിനു ശേഷം സഹായമായ 10,000 രൂപ 6.9 ലക്ഷം കുടുംബങ്ങള്‍ക്ക് വിതരണം ചെയ്തു. പൂര്‍ണമായി തകര്‍ന്ന 15,324 വീടുകളില് 5422 വീടുകളുടെ നിര്‍മാണം പൂര്‍ത്തിയായി. സ്വന്തമായി വീട് നിര്‍മിക്കാന് സന്നദ്ധരായ 10,426 പേരില് 9,967 പേര്‍ക്കു സഹായം നല്‍കി. വീട് പൂര്‍ത്തിയാകുന്ന മുറയ്ക്ക് ഗഡുക്കളായാണ് സഹായം നല്‍കുന്നത്. പൂര്‍ണമായി തകര്‍ന്ന കേസുകളില് അപ്പീലുകളായി ലഭിച്ച 34,768 എണ്ണത്തില് 34,275 എണ്ണം തീര്‍പ്പാക്കി. ഭാഗികമായി തകര്‍ന്ന 2,54,260 കേസുകളില് 2,40,738 കേസുകളും തീര്‍പ്പാക്കി.\nഅപ്പീലായി ലഭിച്ച 1,02,479 കേസുകളില് 1,01,878 കേസുകളും തീര്‍പ്പാക്കിക്കഴിഞ്ഞു. 3,54,810 കര്‍ഷകര്‍ക്കായി 1,651 കോടി രൂപ സര്‍ക്കാര് വിതരണം ചെയ്തു. ഇതിനു പുറമെ 2,38,376 കര്‍ഷകര്‍ക്ക് ദേശീയ ദുരന്തപ്രതികരണ നിധിയുടെ മാനദണ്ഡം അനുസരിച്ചുള്ള സഹായവും നല്‍കി.\nവിള ഇന്‍ഷ്വറന്‍സ് പദ്ധതിയില് അംഗങ്ങളായ 1,52,350 കുടുംബങ്ങള്‍ക്ക് 51 കോടി രൂപ വിതരണം ചെയ്തു. നെല്ലും പച്ചക്കറിയും വിത്തുകളും പുതുതായി കൃഷിയിറക്കാനായി സര്‍ക്കാര് നല്‍കി.\nദുരിതാശ്വാസനിധിയിലെയും ആര്‍കെഐയ്ക്കു ലഭിക്കുന്ന ലോക ബാങ്ക് വായ്പയും വിനിയോഗിച്ച് ആലപ്പുഴചങ്ങനാശേരി എലിവേറ്റഡ് ഹൈവേ, ശംഖുമുഖം എയര്‍പോര്‍ട്ട് റോഡ് നിര്‍മാണം. മത്സ്യത്തൊഴിലാളികള്‍ക്ക് സുരക്ഷിതമായ ഭവനനിര്‍മാണ പദ്ധതി, പ്രളയത്തില് തകര്‍ന്ന ഗ്രാമീണ റോഡുകളുടെ പുനരുദ്ധാരണം എന്നിവ നടപ്പാക്കുമെന്നും മുഖ്യമന്ത്രി പറഞ്ഞു.


‘പാര്‍ട്ടി നേതൃത്വത്തിന് വിശദീകരണം നല്‍കി; കല്യാണം മാത്രമല്ല കാരണം’ മുത്തലാഖ് വിവാദത്തില് വിശദീകരണവുമായി കുഞ്ഞാലിക്കുട്ടി\nഎന്നാല് പാര്‍ട്ടി നേതാക്കള് മാത്രം പങ്കെടുക്കുന്ന ഗവേണിംഗ് ബോഡി യോഗം മറ്റൊരു ദിവസത്തേക്ക് മാറ്റിവെച്ചാല് ഒന്നും സംഭവിക്കില്ലായിരുന്നുവെന്ന നിലപാടിലാണ് മറുവിഭാഗം.\n29 Dec, 2018 at 10:02 AM\nലോക്സഭയില് മുത്തലാഖ് ബില് ചര്‍ച്ചയില് പങ്കെടുക്കാതിരുന്നതിന് മുസ്ലീംലീഗ് ദേശീയ ജനറല് സെക്രട്ടറി പി.കെ കുഞ്ഞാലിക്കുട്ടി പാര്‍ട്ടി നേത്യത്വത്തിന് വിശദീകരണം നല്‍കി. സംഘടന ചുമതലകളുടെ തിരക്ക് കാരണമാണ് പാര്‍ലമെന്റില് എത്താതിരുന്നതെന്നും അപ്രതീക്ഷിതമായാണ് വോട്ടെടുപ്പ് നടന്നതെന്നും കുഞ്ഞാലിക്കുട്ടി വിശദീകരിച്ചു. സംഭവത്തില് കുഞ്ഞാലിക്കുട്ടിക്ക് ജാഗ്രതക്കുറവുണ്ടായെന്നാണ് പാര്‍ട്ടി നേതൃത്വത്തിന്റെ വിലയിരുത്തല്.\nമുസ്ലീംലീഗ് ദേശീയ ജനറല് സെക്രട്ടറിയായ പി.കെ കുഞ്ഞാലിക്കുട്ടിയുടെ ഭാഗത്ത് നിന്ന് വീഴ്ചയുണ്ടായെന്ന് വ്യക്തമായതിന്റെ അടിസ്ഥാനത്തിലാണ് ദേശീയ രാഷ്ട്രീയകാര്യ ഉപദേശക സമിതി ചെയര്‍മാന് പാണക്കാട് ഹൈദരലി ശിഹാബ് തങ്ങള് ഇന്ന് രാവിലെ വിശദീകരണം തേടിയത്. കുഞ്ഞാലിക്കുട്ടിക്കെതിരെയുള്ള നിലപാട് മുതിര്‍ന്ന നേതാക്കളും അണികളും കടുപ്പിച്ച സാഹചര്യം കൂടി കണക്കെലെടുത്തായിരുന്നു ഹൈദരലി തങ്ങളുടെ വിശദീകരണം ചോദിക്കല്.\nഅധികം വൈകാതെ തന്നെ ഗള്‍ഫിലുള്ള പി.കെ കുഞ്ഞാലിക്കുട്ടി വിശദീകരണം നല്‍കി. പാര്‍ട്ടി പരിപാടിയും വിദേശ സന്ദര്‍ശനവുമുള്ളതു കൊണ്ടാണ് ലോക്സഭയില് പോകാതിരുന്നതെന്ന ഇന്നലത്തെ വിശദീകരണം അതേപടി ആവര്‍ത്തിച്ചിട്ടുണ്ട്. ഒപ്പം പാര്‍ട്ടി മുഖപത്രമായ ചന്ദ്രികയുടെ ഗവേണിംഗ് ബോര്‍ഡ് യോഗത്തില് പങ്കെടുക്കേണ്ട അടിയന്തര സാഹചര്യം ഉണ്ടായിരുന്നുവന്നും പറയുന്നു.\nഎന്നാല് പാര്‍ട്ടി നേതാക്കള് മാത്രം പങ്കെടുക്കുന്ന ഗവേണിംഗ് ബോഡി യോഗം മറ്റൊരു ദിവസത്തേക്ക് മാറ്റിവെച്ചാല് ഒന്നും സംഭവിക്കില്ലായിരുന്നുവെന്ന നിലപാടിലാണ് മറുവിഭാഗം. വിശദീകരണം ചോദിച്ചതും മറുപടി നല്‍കിയതും പാര്‍ട്ടി വേദികളിലും ചര്‍ച്ചയാകും.


ആക്രമിക്കപ്പെട്ട നടിയുടെ പേര് പലതവണ പറഞ്ഞ് ബാബുരാജ്, ഇടപെടാതെ മംഗളം; കേസ് അത്രയേ ഉള്ളൂവെന്ന് | Attack against actress: Baburaj revealed actress' name on Mangalam Tv Discussion - Malayalam Oneindia\njust now ദാദാ ബംഗാള് രാഷ്ട്രീയത്തിലേക്ക്? എല്ലാം മാറ്റി മറിച്ചത് അമിത് ഷായുടെ വീട്ടിലെ ആ ഒറ്റ രാത്രി\nതിരുവനന്തപുരം/കൊച്ചി: കഴിഞ്ഞ ദിവസം മംഗളം ടിവിയില് ദിലീപിന്റെ രാമലീലയുടെ വിജയം സബന്ധിച്ചായിരുന്നു ചര്‍ച്ച. അതില് സിനിമ മംഗളം എഡിറ്റര് പല്ലിശ്ശേരിയും, നടന് ബാബരാജും സംവിധായകന് അരുണ് ഗോപിയും എല്ലാം പങ്കെടുത്തിരുന്നു.\nഎന്നാല് ചര്‍ച്ചയില് നടന് ബാബുരാജ് പറഞ്ഞത് ആരിലും നടുക്കമുണ്ടാക്കുന്ന സംഭവങ്ങള് ആയിരുന്നു. ദിലീപ് പുറത്തിറങ്ങിയതിന് ശേഷം ആക്രമിക്കപ്പെട്ട നടിയ്‌ക്കൊപ്പം ഒരു സിനിമയില് അഭിനയിച്ചാല് തീരാവുന്നതേ ഉള്ളൂ ഇപ്പോഴത്തെ പ്രശ്‌നങ്ങള് എന്നായിരുന്നു അത്.\nമാത്രമല്ല, പലതവണ നടിയുടെ പേര് ദിലീപിനോട് ചേര്‍ത്ത് എടുത്തുപറയുകയും ചെയ്തു ബാബുരാജ്. എന്നാല് അവതാരകന് ഇത് ചോദ്യം ചെയ്യുന്നത് പോലും കാണാന് സാധിച്ചില്ല.\nനടന്റെ വിവാദം വിഷയം അല്ല\nജനങ്ങള് സിനിമയുമായി അകന്നിട്ടില്ല എന്നാണ് ബാബുരാജ് പറയുന്നത്. സിനിമയില് അഭിനയിച്ച നടന് ഒരു പ്രശ്‌നം ഉണ്ടായി എന്നതുകൊണ്ട് നല്ല സിനിമ വിജയിക്കാതിരിക്കില്ല എന്ന് പറഞ്ഞുകൊണ്ടാണ് ബാബുരാജ് തുടങ്ങുന്നത്.\nസിനിമ വേറെ, കേസ് വേറെ\nനല്ല തീയേറ്ററുകള് ഉണ്ട് എന്നതും പ്രത്യേകമായി ബാബുരാജ് പറയുന്നുണ്ട്. നല്ല തീയേറ്ററുകളില് മോശം സിനിമ ആണെങ്കിലും ആള് കയറും എന്നാണ് ബാബുരാജിന്റെ പക്ഷം. സിനിമ വേറെ, കേസ് വേറെ... എല്ലാം വേറെ... കേരളത്തിലെ ജനങ്ങള്‍ക്ക് അറിയാമല്ലോ എന്താണ് സംഭവങ്ങള് എന്ന് എന്നും പറയുണ്ട് ബാബുരാജ്.\nഇപ്പോള് ഇത്രയും പ്രശ്‌നങ്ങള് ഉണ്ട്. ദിലീപ് എന്നെങ്കിലും പുറത്തിറങ്ങു. അന്ന് ദിലീപും ആക്രമിക്കപ്പെട്ട നടിയും ഒരുമിച്ച് ഒരു സിനിമയില് അഭിനയിക്കില്ല എന്ന് ആര് കണ്ടു എന്നാണ് ബാബുരാജിന്റെ അടുത്ത ചോദ്യം.\nനടിയുടെ പേര് തന്നെയാണ് ബാബുരാജ് ദിലീപുമായി ചേര്‍ത്ത് പറഞ്ഞത് എന്നതും ശ്രദ്ധേയമാണ്. എന്നാല് അവതാരകന് ആയ എസ് വി പ്രദീപ് ഇത് തടയുകയോ ചോദ്യം ചെയ്യുകയോ തിരുത്തിക്കുകയോ ചെയ്തില്ല എന്നതാണ് വസ്തുത.\nരണ്ട് പേരും ആര്‍ട്ടിസ്റ്റുമാര്\nദിലീപും ആര്‍ട്ടിസ്റ്റ് ആണ് നടിയും ആര്‍ട്ടിസ്റ്റ് ആണ്. അപ്പോള് രണ്ട് പേരും ഇനിയും ഒരുമിച്ച് അഭിനയിക്കാനുള്ള സാധ്യത തള്ളിക്കളായന് സാധിക്കില്ല എന്നാണ് ബാബുരാജ് ആവര്‍ത്തിച്ചത്.\nഅങ്ങനെയൊരു സിനിമ ബാബുരാജിന്റെ സ്വപ്‌നമാണോ എന്ന് അവതാരകന് ചോദിക്കുന്നുണ്ട്. എന്നാല് അതിന് കൃത്യമായ ഉത്തരം തുടക്കത്തില് ബാബുരാജ് നല്‍കുന്നും ഇല്ല.\nചര്‍ച്ച നടത്തിയത് മാത്രം ഉണ്ടാവും\nസിനിമയാണ്, കാലമാണ്... എല്ലാം മാറും. പിന്നെ ചില ആളുകള് ചര്‍ച്ച നടത്തിക്കൊണ്ടിരിക്കുന്നത് മാത്രം ഉണ്ടാകും എന്നും ബാബുരാജ് പറയുന്നുണ്ട്.\nകുറേ കഴിയുമ്പോള് ഇതില് നിന്നൊക്കെ മറണ്ടേ എന്നാണ് ബാബുരാജിന്റെ ചോദ്യം. കഴിഞ്ഞില്ലേ... ഇതിനേക്കാളും വലിയ എത്രയോ കേസുകളും ബഹളങ്ങളും ഒക്കെ ഉണ്ടായിരിക്കുന്നു. നമ്മള് ഇതുമാത്രം പറഞ്ഞുകൊണ്ടേയിരിക്കേണ്ട കാര്യമില്ലെന്നാണ് ബാബുരാജ് പറയുന്നത്.\nഅത് നാദിര്‍ഷ സംവിധാനം ചെയ്താല് തീരും\nആക്രമിക്കപ്പെട്ട നടി നായികയായും ദിലീപ് നായകനായും ഉള്ള സിനിമ നാദിര്‍ഷ സംവിധാനം ചെയ്താല് എല്ലാ പ്രശ്‌നങ്ങളും അതോടുകൂടി കഴിയും എന്നാണ് ബാബുരാജിന്റെ വിലയിരുത്തല്. എന്നാല് ഇത്തരം ഒരു പരാമര്‍ശത്തോട് നടി ഇതുവരെ പ്രതികരിച്ചിട്ടില്ല.\nസിനിമയാണ്, എന്തും നടക്കാം എന്നും ബാബുരാജ് പറയുന്നുണ്ട്. നടി ക്രൂരമായി ആക്രമിക്കപ്പെട്ടത് ബാബുരാജിനെ സംബന്ധിച്ച് അത്രയും ലളിതമായ ഒരു വിഷയമാണോ എന്ന സംശയം ആരിലും ഉയര്‍ത്തും ഈ അഭിപ്രായ പ്രകടനം.\nമലയാള സിനിമയ്ക്ക് പുതിയൊരു ഊര്‍ജ്ജം നല്‍കുന്ന ആശയമാണ് ബാബുരാജ് മുന്നോട്ട് വച്ചത് എന്നാണ് അവതാരകനായ എസ് വി പ്രദീപ് പറഞ്ഞത്. നേരത്തെ ഗതാഗത മന്ത്രിയായിരുന്ന എകെ ശശീന്ദ്രന്റെ രാജിയില് കലാശിച്ച ഹണിട്രാപ്പ് വിവാദത്തില് അറസ്റ്റിലായ ആളാണ് എസ് വി പ്രദീപ്.\nഒരു സംഭവം നടന്നു. എല്ലാം മറക്കാനും പൊറുക്കാനും ഒക്കെ ഉള്ളതാണ് എന്നാണ് ബാബുരാജ് പറയുന്നത്. പിന്നേയും അതിന്റെ മുടിനാരിഴ കീറി പരിശോധിക്കുന്നത് വലിയ കാര്യമായി തനിക്ക് തോന്നുന്നില്ല എന്നും ബാബുരാജ് പറയുന്നുണ്ട്.\nമംഗളം ടിവിയില് നടന്ന ചര്‍ച്ചയില് ബാബുരാജ് സംസാരിക്കുന്നത് കേള്‍ക്കാം.\ndileep arrest baburaj actor bhavana mangalam tv cinema ദിലീപ് ബാബുരാജ് അറസ്റ്റ് നടി ഭാവന സിനിമ\nAttack against actress: Baburaj revealed actress' name on Mangalam Tv Discussion


ഭീകരതയെ ആശ്ലേഷിക്കുന്നകമ്മ്യൂണിസം :: Janmabhumi Daily\nജി. മോഹനന് നായര്\nSunday3March 2019 5:32 am IST\nഎന്നും സമൂഹ മനസ്സിനെതിരെ തിരിഞ്ഞു നിന്ന ചരിത്രമേ കമ്യൂണിസ്റ്റ് പ്രസ്ഥാനത്തിനുള്ളു. അതിന്റ പ്രകടമായ തെളിവാണ്, പാക്കിസ്ഥാനെതിരെ ഇന്ത്യയുടെ രണ്ടാം മിന്നല് ആക്രമണത്തില് രാജ്യമാകെ ആഹ്‌ളാദിക്കുമ്പോള് കേരളത്തിലെ പാര്‍ട്ടി സെക്രട്ടറി കോടിയേരി ബാലകൃഷ്ണന്റെ ദേശവിരുദ്ധമായ പ്രസ്താവന. ഈ നിലപാടിന്റെ പശ്ചാത്തലത്തില് കമ്യൂണിസ്റ്റ് പ്രസ്ഥാനത്തേക്കുറിച്ചും അവരുടെ വിചിത്രമായ നിലപാടുകളേയുംകുറിച്ച് ഒരു ചിന്ത.\nകമ്മ്യൂണിസ്റ്റുകള് തങ്ങളുടെ കാഴ്ചപ്പാടും ലക്ഷ്യവും ഒളിച്ചുവയ്ക്കാന് ഇഷ്ടപ്പെടുന്നില്ല. നിലവിലുള്ള സാമൂഹ്യക്രമങ്ങളെ ബലം പ്രയോഗിച്ച് പിഴുതെറിഞ്ഞുകൊണ്ട് തങ്ങളുടെ ലക്ഷ്യം നേടാനാകു എന്ന് വിശ്വസിക്കുന്നു. കമ്മ്യൂണിസ്റ്റ് വിപ്ലവത്തിന് മുമ്പില് ഭരണവര്‍ഗ്ഗം പേടിച്ചു വിറച്ചുനില്‍ക്കണം. കമ്മ്യൂണിസ്റ്റ് പാര്‍ട്ടികള് അക്രമങ്ങളെ തങ്ങളുടെ മാര്‍ഗ്ഗമായി കൊണ്ടുനടക്കുന്നവരാണ്. അക്രമ പ്രവര്‍ത്തനങ്ങളില്‍ക്കൂടിമാത്രമെ തങ്ങളുടെ രാഷ്ട്രീയ ലക്ഷ്യം കൈവരിക്കാനാവു എന്നവര് ഉറച്ച് വിശ്വസിക്കയും ചെയ്യുന്നു.\nകാള് മാര്‍ക്‌സിന്റെ 1859ല് ‘എ കോണ്‍ട്രിബ്യൂഷന് ടു ദി ക്രിട്ടിസിസം ഓഫ് പൊളിറ്റിക്കല് എക്കണോമി’ എന്ന പ്രബന്ധത്തിലെ ഒരു ചെറിയ വിവരണമാണ് മുകളില് കാണുന്നത്. ഇതിന് അനുബന്ധമായി മാത്രമാണല്ലോ അദ്ദേഹത്തിന്റെ ദാസ് ക്യാപിറ്റലും മറ്റ് ഹദീസുകളും.\nഎന്നും സമൂഹ മനസ്സിനെതിരെ തിരിഞ്ഞു നിന്ന ചരിത്രമേ കമ്യൂണിസ്റ്റ് പ്രസ്ഥാനത്തിനുള്ളു. അതിന്റ പ്രകടമായ തെളിവാണ്, പാക്കിസ്ഥാനെതിരെ ഇന്ത്യയുടെ രണ്ടാം മിന്നല് ആക്രമണത്തില് രാജ്യമാകെ ആഹ്‌ളാദിക്കുമ്പോള് കേരളത്തിലെ പാര്‍ട്ടി സെക്രട്ടറി കോടിയേരി ബാലകൃഷ്ണന്റെ ദേശവിരുദ്ധമായ പ്രസ്താവന. തെരഞ്ഞെടുപ്പ് അട്ടിമറിക്കാനുള്ള കേന്ദ്ര സര്‍ക്കാരിന്റെ ശ്രമമാണിതെന്നാണ് കോടിയേരിയുടെ ആരോപണം. ഈ നിലപാടിന്റെ പശ്ചാത്തലത്തില് കമ്യൂണിസ്റ്റ് പ്രസ്ഥാനത്തേക്കുറിച്ചും അവരുടെ വിചിത്രമായ നിലപാടുകളേയുംകുറിച്ച് ഒരു ചിന്ത.\n1921ല് മലബാറില് നടന്ന മാപ്പിള ലഹളയെയും കൂട്ടക്കൊലയെയും ക്ഷേത്രധ്വംസനത്തേയും ജിഹാദ്ദി മുസ്ലീമിന്റെ വാളിന് മുമ്പിലെ മതപരിവര്‍ത്തനത്തെയും, ഗത്യന്തരമില്ലാതെ കൂട്ടപലായനം ചെയ്ത അനുഭവത്തെയുമൊക്കെ സ്വാതന്ത്ര്യസമരമായും കര്‍ഷക സമരമായും ചിത്രീകരിച്ചു. ആ ലഹളക്കാര്‍ക്കു പെന്‍ഷന് പോലും കൊടുത്തു.\nകോണ്‍ഗ്രസ്സിന്റെ മറപിടിച്ച് സോഷ്യലിസ്റ്റ് ചേരിയിലൂടെ സ്വാധീനം ഉറപ്പിച്ചതോടെ കേരളം കമ്മ്യൂണിസ്റ്റുകളുടെ വിളനിലമായി. രക്തം ചിന്തുക പ്രധാനലക്ഷ്യമാക്കിയിരിക്കുന്ന അവര് നിരക്ഷരരായ പട്ടിണിപ്പാവങ്ങളെ വാഗ്ദാനങ്ങളിലൂടെ പ്രലോഭിപ്പിച്ച് സംഘടിപ്പിച്ചു കയ്യൂര്, പുന്നപ്ര, വയലാര് സമരങ്ങള് നടത്തി. പട്ടാളക്കാരുടെ തോക്കിന്റെ മുന്നിലേക്ക് വാരിക്കുന്തവുമായി തള്ളിവിട്ട്, രക്തസാക്ഷികളെ സൃഷ്ടിച്ച് പാര്‍ട്ടി വളര്‍ത്തി. അങ്ങനെ 1957ല് കേരളത്തില് കമ്മ്യൂണിസ്റ്റ് പാര്‍ട്ടി പൊതുതിരഞ്ഞെടുപ്പിലൂടെ അധികാരത്തില് വന്നു. ഇതു ലോകമെമ്പാടും ഒരേ സമയം ഭയവും പ്രതീക്ഷയും വളര്‍ത്തി. ഭയം, പല രാഷ്ട്രങ്ങളിലെയും മുതലാളിത്ത വ്യവസ്ഥിതി അപകടത്തിലാകുമോ എന്നതായിരുന്നു. മാര്‍ക്‌സിസ്റ്റ് രക്ഷകന് വന്ന് തങ്ങളെ മോചിപ്പിക്കുമെന്ന് ദരിദ്രരാഷ്ട്രങ്ങള് വ്യാമോഹിച്ചു. ഒന്നും നടന്നില്ല. കേരളം സര്‍വ്വനാശത്തിലേക്ക് കൂപ്പുകുത്തുന്നതിനുള്ള തുടക്കം കുറിയ്ക്കുക മാത്രമായിരുന്നു അത്.\nഇനി 1977ല് ബാലറ്റിലൂടെ അവര് അധികാരത്തില് വന്ന പശ്ചിമ ബംഗാളിനെ പരിശോധിച്ചുനോക്കാം. കേരളത്തില് അവര്‍ക്ക് നേരിടേണ്ടിവന്ന അനുഭവങ്ങളെ അവലോകനം ചെയ്തപ്പോള് അവര്‍ക്ക് മനസ്സിലായി ജനായത്ത രീതിയില് അധികാരത്തിലെത്തിയാലും കേരളത്തില് നടന്നതുപോലെ ജനങ്ങളില് നിന്നുതന്നെ ഒരു പ്രക്ഷോഭം ഉണ്ടാകാമെന്ന്. അതിനു പരിഹാരമായി, അവരുടെ മാനിഫെസ്റ്റോയില് പറഞ്ഞിരിക്കുന്ന, കമ്മ്യൂണിസ്റ്റ് വിപ്ലവത്തിന് മുന്നില് ഭരണവര്‍ഗ്ഗം പേടിച്ച് വിറച്ച് നില്‍ക്കണം എന്ന മാര്‍ഗം അവലംബിക്കാന് തീരുമാനിച്ചു.\nഅതിനുള്ള മാര്‍ഗ്ഗമാണു കൊലപാതകം. ഭരണം കയ്യിലെത്തും മുമ്പുതന്നെ അത് ആരംഭിച്ചു. 1978 മുതല് സ്വന്തം ഭരണത്തണലില് വ്യവസ്ഥാപിതമായ രീതിയിലുള്ള കൊലകള് ആരംഭിച്ചു. ഒറ്റപ്പെട്ട കൊലപാതകങ്ങള് കൂടാതെ പല കൂട്ടക്കൊലകളും നടത്തി. പതിനേഴോളം പേരെ മര്‍ദ്ദിച്ച് അവശരാക്കി പെട്രോളൊഴിച്ച് പൊതുജനങ്ങള്‍ക്ക് മുമ്പില് വെച്ചു തീകൊളുത്തി കൊന്നു. യു.എന്. പ്രതിനിധികളായ രണ്ട് സ്ത്രീകളെ ബലാല്‍സംഗം ചെയ്ത് കൊന്നു. കൊലപാതകം, ബലാല്‍സംഗം, കൊള്ളിവെയ്പ്, മോഷണം എന്നിങ്ങനെയുള്ള ഹീനമാര്‍ഗ്ഗങ്ങളില്‍ക്കൂടി തങ്ങളുടെ ആധിപത്യം ഓരോ പ്രദേശങ്ങളിലും ഉറപ്പിച്ചു.\n1997ല് നിയമസഭയില് ഒരു ചോദ്യത്തിന് മറുപടിയായി മുഖ്യമന്ത്രി ബുദ്ധദേവ് ഭട്ടാചാര്യ പറഞ്ഞത് 1977നും 1996 നും മദ്ധ്യേ 28000ത്തോളം രാഷ്ട്രീയ കൊലപാതകങ്ങള് നടന്നു എന്നാണ്. തൊണ്ണൂറുകളുടെ അവസാനത്തോടെ കൊലപാതകങ്ങളുടെ തോത് പിന്നെയും ഉയര്‍ന്നു. 97ലെ കണക്കുകേട്ട് മുഖ്യമന്ത്രിയ്‌ക്കെതിരെ പരക്കെ വിമര്‍ശനമുണ്ടായി. അതിനാല്, കൃത്യമായ കണക്കു സൂക്ഷിക്കാത്ത കൊലപാതകങ്ങള് ആയിരുന്നു പിന്നീട് നടന്നത്.\n2009ലെ കണക്ക്: 2284 കൊലപാതകങ്ങള്, 2516 ബലാത്സംഗങ്ങള്, 3013 മാനഭംഗം, 17571 സ്ത്രീപീഡനങ്ങള് കൂടാതെ മാവോയിസ്റ്റ് നേതൃത്വത്തില് 134 കൊലപാതകങ്ങളും.\n1997നും 2009നും ഇടയില് 55408 രാഷ്ട്രീയ കൊലപാതകങ്ങള് നടന്നിട്ടും 35 വര്‍ഷത്തിനിടയില് ഒരാള്‍പോലും ശിക്ഷിക്കപ്പെട്ടില്ല. ഇത്രയും കുറ്റവാളികള് സംസ്ഥാനത്ത് സൈ്വര്യവിഹാരം നടത്തുന്നെങ്കില് അക്രമപ്രവര്‍ത്തനങ്ങളില് നേരിട്ടും അല്ലാതെയും പങ്കാളികളായ പോലീസും ചേര്‍ന്ന് എങ്ങനെ സംസ്ഥാനത്തെ ഭരണം നടത്തുന്നു എന്ന് അനുമാനിക്കാം. ചുരുക്കത്തില്, കമ്മ്യൂണിസ്റ്റ് പാര്‍ട്ടി 35 വര്‍ഷം ഒരു സംസ്ഥാനം ഭരിച്ചിട്ട് അതിനെ എല്ലാത്തുറകളിലും പരാജയപ്പെട്ട സംസ്ഥാനമാക്കി മാറ്റി.\nരക്തത്തില് മുക്കിപ്പിഴിഞ്ഞ കൊടി. കുഴുത്തുവെട്ടാനുള്ള അരിവാളും തലയടിച്ച് പൊട്ടിക്കാനുള്ള ചുറ്റികയും കൊടിയടയാളം. മാനുഷിക മൂല്യമില്ലാത്ത, മനുഷ്യനെ കളിപ്പിക്കാന് മാത്രമുള്ളൊരു മാനിഫെസ്റ്റോ. ലഭിച്ച ഭരണം ഒരിടത്തും നിലനിര്‍ത്താന് കഴിയാത്ത പ്രസ്ഥാനം. ഇതിന്റെ ശവക്കല്ലറ കേരളത്തിലോ ക്യൂബയിലോ?\nകേരള ജനത രാഷ്ട്രീയ കാര്യത്തില് അല്‍പബുദ്ധികളും മറവിരോഗികളും ആണെന്നുള്ളത് പലതവണ ബോദ്ധ്യപ്പെട്ടിട്ടുള്ളതാണല്ലോ. അനുഭവിക്കുക, ഭരണകാലാവധി കഴിയും വരെ. പിന്നെ മനസ്സിരുത്തി വോട്ടവകാശം വിനിയോഗിക്കുക. ഇന്ത്യയില് നിന്നു തന്നെ ഈ പ്രസ്ഥാനത്തേ തുടച്ചുനീക്കാം. അതിനുള്ള നിയോഗം നമുക്കാണ്, കേരളീയര്‍ക്ക്.\nമാവോയിസ്റ്റ് ഭീകരതയെ നേരിടണം\nപാക്കിസ്ഥാന് ഭീകരതയെ പാലൂട്ടുന്നു\nഭീകരതയെ തള്ളിപ്പറയാന് സലഫികള്‍ക്ക് അര്‍ഹതയില്ല\nഇസ്ലാമിക ഭീകരതയെ തുടച്ചു നീക്കേണ്ടതിങ്ങനെ\nഐഎസ് ഭീകരതയെ തോല്‍പ്പിക്കണം: ഹിലരി ക്ലിന്റണ്\nപാക് ഭീകരതയെ യുഎന്നിൽ തുറന്നുകാട്ടുമെന്ന് ഭാരതം\nഭീകരതയെ മതത്തില് നിന്ന് വേര്‍തിരിയ്ക്കണം: ഭാരതം


സിപിഐ (എം) 22ാം പാര്‍ട്ടി കോണ്‍ഗ്രസ്സ് നാളെ മുതല്\nTHALSAMAYAM| Updated On: 17 April 2018 10:30 AM GMT | Location :\nഹൈദരാബാദ്: സിപിഐ (എം) 22ാം പാര്‍ട്ടി കോണ്‍ഗ്രസ്സിന് നാളെ തെലുങ്കാനയില് തുടക്കം. ഹൈദരാബാദിലെ മുഹമ്മദ് അമീന് നഗറാണ് (ആര്‍ടിസി കലാഭവന്) വേദി. ജനറല്...\nഹൈദരാബാദ്: സിപിഐ (എം) 22ാം പാര്‍ട്ടി കോണ്‍ഗ്രസ്സിന് നാളെ തെലുങ്കാനയില് തുടക്കം. ഹൈദരാബാദിലെ മുഹമ്മദ് അമീന് നഗറാണ് (ആര്‍ടിസി കലാഭവന്) വേദി. ജനറല് സെക്രട്ടറി സീതാറാം യെച്ചൂരി സമ്മേളനം ഉദ്ഘാടനം ചെയ്യും.\n763 പ്രതിനിധികളും എഴുപതോളം നിരീക്ഷകരും പങ്കെടുക്കും. കേരളത്തില് നിന്നും ബംഗാളില് നിന്നുമാണ് കൂടുതല് പ്രതിനിധികള്, 175 വീതം. കരട് രാഷ്ട്രീയ പ്രമേയവും രാഷ്ട്രീയ സംഘടനാ റിപ്പോര്‍ട്ടും പാര്‍ട്ടി കോണ്‍ഗ്രസ് ചര്‍ച്ച ചെയ്യും.\nപാര്‍ട്ടി കോണ്‍ഗ്രസിനു മുന്നോടിയായി സിപിഐ (എം) പൊളിറ്റ്ബ്യൂറോ യോഗം ഇന്നു ഉച്ചയ്ക്ക് ചേര്‍ന്നു. ഇന്നു തന്നെ കേന്ദ്ര കമ്മിറ്റി യോഗവുമുണ്ടാകും. കരട് രാഷ്ട്രീയ പ്രമേയത്തിന് ലഭിച്ചിട്ടുള്ള ഭേദഗതി നിര്‍ദേശങ്ങളുടെ റിപ്പോര്‍ട്ട് കേന്ദ്ര കമ്മിറ്റി പരിഗണിക്കും. പ്രമേയത്തിന് നേരത്തേ അംഗീകാരം നല്‍കിയിരുന്നു. പാര്‍ട്ടി കോണ്‍ഗ്രസ് സ്റ്റിയറിങ് കമ്മിറ്റിയായി പൊളിറ്റ് ബ്യൂറോ പ്രവര്‍ത്തിക്കും. അഞ്ച് ദിവസം നീണ്ടു നില്‍ക്കുന്ന പാര്‍ട്ടി കോണ്‍ഗ്രസ് 22ന് അവസാനിക്കും.


യുവന്റസ് ആരാധകര്‍ക്ക് ഞെട്ടല്, ഡിബാല ക്ലബ്ബ് വിടുന്നു, പുതിയ തട്ടകം ടോട്ടനമെന്ന് റിപ്പോര്‍ട്ട് - Malayalam MyKhel\n» യുവന്റസ് ആരാധകര്‍ക്ക് ഞെട്ടല്, ഡിബാല ക്ലബ്ബ് വിടുന്നു, പുതിയ തട്ടകം ടോട്ടനമെന്ന് റിപ്പോര്‍ട്ട്\nUpdated: Thursday, January 16, 2020, 18:13 [IST]\nടുറിന്: അര്‍ജന്റീനന് യുവ സ്‌ട്രൈക്കര് പൗലോ ഡിബാല യുവന്റസ് വിടുന്നു. മിന്നും ഫോമിലുള്ള താരം ഇറ്റാലിയന് ക്ലബ്ബ് വിട്ട് പ്രീമിയര് ലീഗിലേക്കാണ് ചേക്കേറുന്നത്. ഹോസെ മൗറീന്യോ പരിശീലകനായുള്ള ടോട്ടനത്തിലേക്കാണ് ഡിബാല കൂടുമാറുന്നതെന്നാണ് വിവരം. ഇത് സംബന്ധിച്ച റിപ്പോര്‍ട്ട് ലാ ഗസെറ്ഖ ഡെല്ലോ സ്‌പോര്‍ട്ടാണ് പുറത്തുവിട്ടത്.\nസമീപകാലത്തായി യുവന്റസിനുവേണ്ടി തകര്‍പ്പന് ഫോമില് കളിക്കുന്ന ഡിബാലയുടെ കൂടുമാറ്റ വാര്‍ത്തകള് ആരാധകരെ ഞെട്ടിച്ചിരിക്കുകയാണ്. ക്രിസ്റ്റ്യാനോ റൊണാള്‍ഡോ, ഗോണ്‍സാലോ ഹിഗ്വെയ്ന് എന്നീ സീനിയര് താരങ്ങള്‍ക്കൊപ്പം മികച്ച കൂട്ടുകെട്ടുണ്ടാക്കാനും ഡിബാലയ്ക്ക് സാധിച്ചിരുന്നെങ്കിലും താരം ക്ലബ്ബ് വിടാന് താത്പര്യം പ്രകടിപ്പിക്കുകയായിരുന്നു. ഇതിന്റെ ഭാഗമെന്നാണ് ആരാധകര്‍ക്കായി ഡിബാല യാത്രയയപ്പ് വീഡിയോ സന്ദേശവും കൈമാറിയെന്നാണ് വാര്‍ത്തകളുള്ളത്.\nഅവസാന സീസണില് മൗറീസ്യോ പൊച്ചറ്റീനോ ഡിബാലയെ ടീമിലെത്തിക്കാന് ശ്രമിച്ചിരുന്നെങ്കിലും ഫലം കണ്ടില്ല. അന്ന് യുവന്റസ് വിട്ടുവരാന്‍സ താത്പര്യം കാട്ടാതിരുന്ന താരം മൗറീഞ്ഞോയ്ക്ക് കീഴില് കളിക്കാന് താത്പര്യം പ്രകടിപ്പിച്ചുവെന്നതാണ് ശ്രദ്ധേയം. 26കാരനായ ഡിബാല 2015ല് പലീമോ വിട്ടാണ് യുവന്റസിലെത്തിയത്. യുവന്റസിനുവേണ്ടി 145 മത്സരത്തില് നിന്ന് 63 ഗോള് നേടി. ക്ലബ്ബിനൊപ്പം നാല് സീരി എ കിരീടവും യുവതാരം നേടിയിട്ടുണ്ട്. ഈ സീസണില് 25 മത്സരങ്ങളില് നിന്ന് 11 ഗോളും ഒമ്പത് അസിസ്റ്റുമാണ് ഡിബാലയുടെ സമ്പാദ്യം.\nRead more about: paulo dybala juventus tottenham യുവന്റസ് ടോട്ടനം


SAT JAN 16, 2021 1:33 PM IST\n2528results for ""\nടിക് ടോക് വിഡിയോകളിലൂടെ പരിചിതയായ ജാനകി മുത്തശ്ശി അന്തരിച്ചു\nചാലക്കുടി ∙ നൂറാം വയസിൽ ടിക് ടോക് വിഡിയോകളിലൂടെ പരിചിതയായ ജാനകി മുത്തശ്ശി അന്തരിച്ചു. കാഞ്ഞിരപ്പിള്ളി ഇടശേരി വീട്ടിൽ ശങ്കരന്റെ ഭാര്യയാണ്. കൊച്ചുമകൾ ഗ്രീഷ്മയ്ക്കൊപ്പമായിരുന്നു ടിക് ടോക് പ്രകടനം. കഴിഞ്ഞ ഒരു മാസമായി തീർത്തും അവശയായിരുന്നു. സംസ്കാരം നടത്തി.ഇളയ മകൾ ഉഷയോടൊപ്പമായിരുന്നു താമസം. മറ്റു\nമ്ലാവിന് പ്രിയം പലഹാരം; വഴിയാത്രക്കാരും സഞ്ചാരികളും നല്‍കുന്ന ഭക്ഷണത്തിനായി കാത്തിരിപ്പ്\nഅതിരപ്പിള്ളി∙ പുളിയിലപ്പാറയിലെ പലഹാര പ്രിയനായ മ്ലാവ് കൗതുകമാകുന്നു.4വര്‍ഷം മുന്‍പു നാട്ടിലേക്കെത്തിയ മ്ലാവ് ആദ്യകാലത്ത് ആളുകളിൽ നിന്നകലം പാലിച്ചിരുന്നു. എന്നാൽ പോകെപ്പോകെ, നാട്ടുകാരും യാത്രക്കാരും എറിഞ്ഞു നല്‍കുന്ന പലഹാരങ്ങളുടെ രുചി പ്രിയങ്കരമായി. ഇപ്പോൾ, പകല് പോലും വഴിയാത്രക്കാരും സഞ്ചാരികളും\nഗുണ്ടാ രാജ്; ക്വട്ടേഷൻ സംഘങ്ങൾ നാട്ടിൽ ഭീതി പരത്തുന്നു\nപെരുമ്പാവൂർ ∙ മണൽമാഫിയ സംഘങ്ങൾ ക്വട്ടേഷൻ സംഘങ്ങളായി മാറി കോടനാട് മേഖലയിൽ ഭീതി പരത്തുന്നു. 30പേരടങ്ങുന്ന2സംഘങ്ങൾ അടുത്തിടെ ഒന്നായതോടെ പൊലീസിനു തലവേദനയായിരിക്കുകയാണ്. മാരകായുധങ്ങളുമായി പകൽ പോലും ഭീതി പടർത്തുന്ന സംഘം മൂന്നാഴ്ച മുൻപു അയ്മുറി സ്വദേശിയായ ജിന്റോയെ വടിവാളിന്റെ പിടികൊണ്ട് അടിച്ചു വീഴ്ത്തി\nവീടുകളിൽ നിന്നു പറയെടുക്കാതെ ഇന്ന് മൂന്നാം താലപ്പൊലി\nകൊടുങ്ങല്ലൂർ ∙ ശ്രീകുരുംബ ഭഗവതി ക്ഷേത്രത്തിൽ ഇന്ന് മൂന്നാം താലപ്പൊലി. പകൽ എഴുന്നള്ളിപ്പ് പതിവുപോലെ കുരുംബ അമ്മയുടെ നടയിൽ നിന്നു തുടങ്ങും. രാത്രി എഴുന്നള്ളിപ്പ് എടവിലങ്ങിലെ പതിനെട്ടരയാളം കോവിലകത്ത് നിന്നും തുടങ്ങും. മൂന്നാം താലപ്പൊലി ചെലവുകൾ വഹിച്ചിരുന്നത് കൊച്ചി രാജാവായിരുന്നു. ഇതിന്റെ\nവയോധികയെ വീട്ടിൽക്കയറി ഉപദ്രവിച്ച കേസിൽ അറസ്റ്റ്\nവെള്ളിക്കുളങ്ങര ∙ കൊരേച്ചാലിൽ വയോധികയെ വീടുകയറി ദേഹോപദ്രവമേൽപ്പിച്ച കേസിൽ കെഎസ്ഇബി ജീവനക്കാരനെ വെള്ളിക്കുളങ്ങര പൊലീസ് അറസ്റ്റു ചെയ്തു. ഒട്ടേറെ ക്രിമിനൽ കേസുകളിലെ പ്രതിയും വലപ്പാട് കെഎസ്ഇബി ജീവനക്കാരനുമായ കോടാലി വലിയപറമ്പിൽ അഖിൽരാജിനെയാണ് (28) അറസ്റ്റ് ചെയ്തത്. കഴിഞ്ഞ 10 ന് കൊരേച്ചാലിലുള്ള\nബൈക്ക് യാത്രികനെ കാർ നിരക്കി കൊണ്ടുപോയത് 30 മീറ്റർ; അത്ഭുത രക്ഷപ്പെടൽ\nകിഴക്കേകോട്ട ജംക്‌ഷനിൽ റോഡ് കുറുകെ കടക്കുന്നതിനിടെ മുന്നോട്ടെടുത്ത കാർ ബൈക്ക് യാത്രികനെ ഇടിച്ചിട്ട് വലിച്ചുകൊണ്ടുപോയത് മുപ്പത് മീറ്ററോളം. ബൈക്കിന് മുന്നിൽ കുരുങ്ങിയ യാത്രികൻ പരുക്കുകളൊന്നും കൂടാതെ രക്ഷപ്പെട്ടു. അഞ്ചേരി സ്വദേശി വേലൂക്കാരൻ വീട്ടിൽ സെബിൻ (20) ആണ് അപകടത്തിൽനിന്ന് അത്ഭുതകരമായി\nപണം ഇരട്ടിക്കുമെന്ന് വാഗ്ദാനം; വഞ്ചിതരായി നിക്ഷേപകര്; പരാതി\nകൊടുങ്ങല്ലൂരില് ചിട്ടി കമ്പനിയില് പണം മുടക്കിയ നിക്ഷേപകര് വഞ്ചിക്കപ്പെട്ടു. കോടിക്കണക്കിനു രൂപയാണ് ചിട്ടി കമ്പനിക്കാര് നിക്ഷേപകര്‍ക്ക് മടക്കി കൊടുക്കാനുള്ളത്. കൊടുങ്ങല്ലൂ‍ര് പൊലീസ് കേസെടുത്ത് അന്വേഷണം തുടങ്ങി. കൊടുങ്ങല്ലൂര് കേന്ദ്രമാക്കി 2010ല് പ്രവര്‍ത്തനം തുടങ്ങിയ ഫിന്‍സിയര് എന്ന ധനകാര്യ\nതൃശൂര് പാലിയേക്കര ടോള്‍പ്ലാസയിലെ പിരിവ് നിര്‍ത്തണമെന്ന ഹര്‍ജി സുപ്രീംകോടതി നിര്‍ദ്ദേശപ്രകാരം ഉടനെ ഹൈക്കോടതിയില് ഫയല് ചെയ്യുമെന്ന് ഹര്‍ജിക്കാര്. നിര്‍മാണ ചെലവിനേക്കാള് കൂടുതല് തുക ടോള് കമ്പനി പിരിച്ചതിനാല് ഇത്രയും ഭീമമായ തുക പിരിക്കരുതെന്നാണ് ഹര്‍ജിക്കാരുടെ ആവശ്യം. 2012 ഫെബ്രുവരിയിലാണ്\nവൃക്ക നൽകാൻ അമ്മയുണ്ട്; ചികിത്സയ്ക്ക് പണമില്ല; വേണം കനിവ്\nതൃശൂര് നെടുമ്പാള് സ്വദേശിയായ പ്ലസ് വണ് വിദ്യാര്‍ഥി അഭിമന്യൂ ഇരുവൃക്കകളും തകരാറിലായതോടെ ശസ്ത്രക്രിയയ്ക്കു പണമില്ലാതെ വലയുന്നു. വൃക്ക നല്‍കാന് അമ്മ തയാറായെങ്കിലും ശസ്ത്രക്രിയയ്ക്കു പണമില്ലാത്തതാണ് പ്രശ്നം. തൃശൂര് പറപ്പൂക്കര പി.വി.എച്ച്.എസ്.എസിലെ പ്ലസ് വണ് വിദ്യാര്‍ഥിയാണ് അഭിമന്യൂ. ജന്‍മനാ\nഅന്ന് തരിശുഭൂമി, ഇന്ന് പച്ചപ്പിൽ മുങ്ങിക്കുളിച്ച് ആ അറുപതേക്കർ; കയ്യടി\nതൃശൂര് പെരിങ്ങോട്ടുകരയില് തരിശായി കിടന്നിരുന്ന അറുപേതക്കര് ഭൂമി ഇന്ന് മികച്ച കൃഷി ഭൂമിയാണ്. നെല്ലും പച്ചക്കറിയും കൃഷി ചെയ്ത് നാട്ടുകാര്‍ക്ക് തുച്ഛമായ നിരക്കില് വില്‍ക്കുകയാണ്. സര്‍വതോഭദ്രം കൂട്ടായ്മയാണ് ഈ കാര്‍ഷിക വിപ്ലവത്തിന് പിന്നില്. തരിശായി കിടന്നിരുന്ന ഈ പ്രദേശം ഇപ്പോള് പച്ചപ്പില്


ഡ്യൂട്ടിയുള്ള പോളിംഗ് ഓഫീസര് ഉറങ്ങിപ്പോയി; വീട്ടില് പോയി ഉറക്കത്തില് പൊക്കി പൊലീസ്| polling officer in alappuzha kuttanad fell asleep police went home and woke him up – News18 Malayalam\nഡ്യൂട്ടിയുള്ള പോളിംഗ് ഓഫീസര് ഉറങ്ങിപ്പോയി; വീട്ടില് പോയി ഉറക്കത്തില് പൊക്കി പൊലീസ്\nപുനലൂരില് മദ്യപിച്ച് തെരഞ്ഞെടുപ്പ് ഡ്യൂട്ടിക്കെത്തിയ മൂന്നാം പോളിംഗ് ഓഫീസറെ പൊലീസ് അറസ്റ്റ് ചെയ്തു\nLast Updated : April 06, 2021, 17:01 IST\nആലപ്പുഴ: തെരഞ്ഞെടുപ്പ് ചുമതലയുണ്ടായിരുന്ന ഫസ്റ്റ് പോളിംഗ് ഓഫീസര് ഉറങ്ങിപ്പോയി. ആലപ്പുഴ കുട്ടനാട്ടാണ് സംഭവം. രാവിലെ പോളിംഗ് ഓഫീസറെ കാണാതെ വന്നതോടെ അന്വേഷിച്ചിറങ്ങിയ പൊലീസ് ആണ് ഉദ്യോഗസ്ഥനെ വീട്ടില് കണ്ടെത്തിയത്. കുട്ടനാട് തലവടി 130ാം നമ്പര് ബൂത്തിലെ ഫസ്റ്റ് പോളിംഗ് ഓഫീസറായ ജോര്‍ജ് അലക്‌സിനാണ് അബദ്ധം പറ്റിയത്. ഡ്യൂട്ടിക്കെത്താത്തതിന് പൊലീസ് ഇദ്ദേഹത്തെ അറസ്റ്റ് ചെയ്തു. പൊലീസ് വീട്ടിലെത്തുമ്പോള് ഇദ്ദേഹം ഉറങ്ങുകയായിരുന്നു. ജോര്‍ജ് എത്താത്തതിനെ തുടര്‍ന്ന് റിസര്‍വിലുള്ള പുതിയ പോളിങ് ഓഫീസറെ പകരം നിയോഗിച്ചു.\nകൊല്ലം പുനലൂരിലും സമാനമായ സംഭവമുണ്ടായി. പുനലൂരില് മദ്യപിച്ച് തെരഞ്ഞെടുപ്പ് ഡ്യൂട്ടിക്കെത്തിയ മൂന്നാം പോളിംഗ് ഓഫീസറെ പൊലീസ് അറസ്റ്റ് ചെയ്യുകയായിരുന്നു. കോടതി ജീവനക്കാരനായ പ്രകാശ് കുമാറാണ് അറസ്റ്റിലായത്. പുനലൂര് ടോക് എച്ച് പബ്ലിക് സ്‌കൂളിലെ 94ാം നമ്പര് ബൂത്തിലായിരുന്നു സംഭവം നടന്നത്. പ്രിസൈഡിംഗ് ഓഫീസറുടെ പരാതിയെ തുടര്‍ന്നായിരുന്നു നടപടി.\nമൂന്നുനില കെട്ടിടത്തില് നിന്ന് വീണ് പോളിങ് ഉദ്യോഗസ്ഥയ്ക്ക് പരിക്ക്\nതെരഞ്ഞെടുപ്പ് ഡ്യൂട്ടിക്ക് വന്ന പോളിങ് ഉദ്യോഗസ്ഥയ്ക്ക് മൂന്ന് നില കെട്ടിടത്തിൽ നിന്ന് വീണ് ഗുരുതരമായി പരിക്കേറ്റു. അട്ടപ്പാടിയിൽ പുലർച്ചെ 5.30നായിരുന്നു സംഭവം. ശ്രീകൃഷ്ണപുരം സ്വദേശി വിദ്യാലക്ഷ്മി (31)ക്കാണ് 20 അടി താഴ്ചയിലേക്ക് വീണ് പരിക്കേറ്റത്.\nഅഗളി ഗവൺമെന്റ് വൊക്കേഷണൽ ഹയർ സെക്കന്ററി സ്കൂളിൽ തെരഞ്ഞെടുപ്പ് ജോലിക്കെത്തിയതായിരുന്നു അവർ.3നില കെട്ടിടത്തിൽ നിന്ന് താഴേക്ക് വീഴുകയായിരുന്നു. വീഴ്ചയിൽ നട്ടെല്ലിന് ഗുരുതരമായി പരിക്കേറ്റു. കോട്ടത്തറ ട്രൈബൽ സ്പെഷ്യാലിറ്റി ആശുപത്രിയിൽ പ്രഥമ ശുശ്രൂഷ നൽകിയ ശേഷം പെരിന്തല്‍മണ്ണയിലെ സ്വകാര്യ ആശുപത്രിയിലേക്ക് വിദ്യാലക്ഷ്മിയെ മാറ്റി.\nപോളിംഗ് ബൂത്തില് കുഴഞ്ഞുവീണ് മരിച്ചു\nFirst published: April 06, 2021, 17:01 IST\nalappuzhaKerala Assembly Election 2021Kuttanadsleep


രണ്ടാം പിണറായി സര്‍ക്കാരിന്റെ ആദ്യ നയപ്രഖ്യാപനം ഇന്ന് - ഇ വാർത്ത | evartha niyamasabha\nരണ്ടാം പിണറായി സര്‍ക്കാരിന്റെ ആദ്യ നയപ്രഖ്യാപനം ഇന്ന്\nരണ്ടാം പിണറായി സര്‍ക്കാരിന്റെ ആദ്യ നയപ്രഖ്യാപനം ഇന്ന് നടക്കും. രാവിലെ ഒന്‍പത് മണിക്കാണ് ഗവര്‍ണര് ആരിഫ് മുഹമ്മദ് ഖാനാണ് നയപ്രഖ്യാപന പ്രസംഗം നടത്തുക. സംസ്ഥാനത്തെ കൊവിഡ് പ്രതിരോധത്തിലും ജനക്ഷേമ പ്രവര്‍ത്തനങ്ങളിലും ഊന്നിയായിരിക്കും നയപ്രഖ്യാപനം. കൊവിഡ് വ്യാപനം രൂക്ഷമായിരിക്കുന്ന ഘട്ടത്തില് നടക്കുന്ന നയപ്രഖ്യാപനത്തില് കൂടുതല് പ്രാധാന്യം ആരോഗ്യ മേഖലയ്ക്ക് തന്നെയായിരിക്കും. ദാരിദ്ര്യ നിര്‍മാര്‍ജനം, എല്ലാവര്‍ക്കും പാര്‍പ്പടം, അതിവേഗ സിവില് ലൈന് പാത, കെ ഫോണ്, സ്മാര്‍ട്ട് കിച്ചണ് തുടങ്ങിയ കാര്യങ്ങളും നയപ്രഖ്യാപനത്തില് ഉള്‍പ്പെടും.\nഇന്ന് കെ.ബാബു, മന്ത്രി വി.അബ്ദുറഹ്‌മാന് എന്നിവര് സ്പീക്കര്‍ക്ക് മുന്‍പാകെ സത്യപ്രതിജ്ഞ ചെയ്യും. ജനക്ഷേമം ഉള്‍ക്കൊള്ളുന്ന പ്രഖ്യാപനങ്ങളാണ് രണ്ടാം പിണറായി സര്‍ക്കാരിന്റെ ആദ്യ നയപ്രഖ്യാപനത്തില് പ്രതീക്ഷിക്കുന്നത്. വാക്‌സിന് നയത്തിലുള്‍പ്പെടെ കേന്ദ്രസര്‍ക്കാരിനെതിരെ വിമര്‍ശനത്തിനും സാധ്യതയുണ്ട്.\nരണ്ടാം പിണറായി സര്‍ക്കാരിന്റെ സത്യപ്രതിജ്ഞാ ചടങ്ങ് മെയ് 20 നാണ് നടന്നത്. മൂന്നരയ്ക്കായിരുന്നു ഗവര്‍ണര് ആരിഫ് ഖാന്റെ മുന്‍പാകെ സത്യപ്രതിജ്ഞ. തിരുവനന്തപുരം സെന്‍ട്രല് സ്റ്റേഡിയത്തില് ഒരുക്കിയ പന്തലിലാണ് ചടങ്ങ് നടക്കുന്നത്. കൊവിഡ് പശ്ചാത്തലത്തില്, ഹൈക്കോടതി ഇടപെടലിന്റെ കൂടുതല് അടിസ്ഥാനത്തില് പരമാവധി കുറച്ചുപേരെ മാത്രം പങ്കെടുപ്പിച്ചായിരിന്നുോ സത്യപ്രതിജ്ഞ.


Elements and Aliases\nStudy Notes Elements and Aliases\nഅത്ഭുതലോഹം എന്നറിയപ്പെടുന്ന ലോഹം ടൈറ്റാനിയം\nഓയിൽ ഒഫ് വിട്രിയോൾ എന്നറിയപ്പെടുന്നത് സൾഫ്യൂരിക് ആസിഡ്\nകറുത്ത സ്വർണ്ണം എന്നറിയപ്പെടുന്നത് ലെഡ്\nഗ്രീൻ വിട്രിയോൾ എന്നറിയപ്പെടുന്നത് ഫെറസ് സൾഫേറ്റ്\nചതുപ്പ് വാതകം എന്നറിയപ്പെടുന്നത് മീഥെയിൻ\nചിരിപ്പിക്കുന്ന വാതകം എന്നറിയപ്പെടുന്നത് നൈട്രസ് ഓക്സൈഡ്\nതത്വജ്ഞാനികളുടെ കമ്പിളി എന്നറിയപ്പെടുന്നത് സിങ്ക് ഓക്സൈഡ്\nനാകം എന്നറിയപ്പെടുന്നത് സിങ്ക്\nനീല സ്വർണ്ണം എന്നറിയപ്പെടുന്നത് ജലം\nബ്ലൂ വിട്രിയോൾ (തുരിശ്ശ്) എന്നറിയപ്പെടുന്നത് കോപ്പർ സൾഫേറ്റ്\nഭാവിയുടെ ഇന്ധനം എന്നറിയപ്പെടുന്നത് ഹൈഡ്രജൻ\nഭാവിയുടെ ലോഹം എന്നറിയപ്പെടുന്നത് ടൈറ്റാനിയം\nരാജകീയ വാതകം എന്നറിയപ്പെടുന്നത് അക്വാറീജിയ\nരാസ സൂര്യൻ എന്നറിയപ്പെടുന്നത് മഗ്നീഷ്യം\nരാസവസ്തുക്കളുടെ രാജാവ് എന്നറിയപ്പെടുന്നത് സൾഫ്യൂരിക് ആസിഡ്\nലിക്വിഡ് സിൽവർ എന്നറിയപ്പെടുന്നത് മെർക്കുറി\nവിഡ്ഢികളുടെ സ്വർണ്ണം എന്നറിയപ്പെടുന്നത് അയൺ പൈറൈറ്റിസ്\nവിഷങ്ങളുടെ രാജാവ് എന്നറിയപ്പെടുന്നത് ആർസെനിക്ക്\nവുഡ് സ്പിരിറ്റ് എന്നറിയപ്പെടുന്നത് മെഥനോൾ\nവെളുത്ത സ്വർണ്ണം എന്നറിയപ്പെടുന്ന ലോഹം പ്ലാറ്റിനം\nവൈറ്റ് ഗോൾഡ് എന്നറിയപ്പെടുന്നത് സിൽവർ\nവൈറ്റ് ടാർ എന്നറിയപ്പെടുന്നത് നാഫ്തലിൻ\nവൈറ്റ് വിട്രിയോൾ എന്നറിയപ്പെടുന്നത് സിങ്ക് സൾഫേറ്റ്\nശിലാ തൈലം എന്നറിയപ്പെടുന്നത് പെട്രോളിയം\nസാർവത്രിക ലായകം എന്നറിയപ്പെടുന്നത് ജലം\nസ്പിരിറ്റ് ഓഫ് സോൾട്ട് എന്നറിയപ്പെടുന്നത് ഹൈഡ്രോക്ലോറിക് ആസിഡ്\nRajya Sabha nomination kerala\nരാജ്യസഭയിലേക്ക് നോമിനേറ്റ് ചെയ്യപ്പെട്ട മലയാളികള്.\nCode:പണിയില് രാമന് ശങ്കരനാണ്. എന്നാല് അബു രംഗത്തു ഗോപിയാണ് .\nപണിയില് -സര്‍ദാര് K.M.പണിക്കര്(1959).\nരാമന് -Dr.G. രാമചന്ദ്രന്(1964).\nഅബു -അബു എബ്രഹാം(1972).\nരാജ്യസഭയില് നോമിനേറ്റ് ചെയ്യപ്പെട്ട മലയാ...\nRivers and their shapes\nനദികളും അവയുടെ ആകൃതികളും "D" ആകൃതിയിലുള്ള സമുദ്രം : ആർട്ടിക്ക്.\n"F" ആകൃതിയിലുള്ള കായൽ : ശാസ്താംകോട്ട.\n"L" ആകൃതിയിൽ ഉള്ള കായൽ : പുന്നമടക്കായൽ.\n"S" ആകൃതിയിലുള്ള സമുദ്രം : അറ്റ്ലാന്റിക്.\n"T" ആകൃതിയിലുള്ള സംസ്ഥാനം : ആസ്സാം.\n"U" ആകൃതിയിൽ കാണുന്ന നദി : ചന്ദ്രഗിരിപ്പുഴ.\nകണ്ണിന്റെ ആകൃതിയിൽ കാണുന്ന തടാകം : നൈനിതാൾ (ഉത്തരാഖണ്ഡ്).\nകുതിരക്കുളമ്പിന്റെ ആകൃതിയിലുള്ള തടാകം : �...


അർജന്റീനയ്ക്കു ഇക്വഡോറിൽ ശ്വാസം മുട്ടുമോ; വിധി നിർണ്ണയം നാളെ പുലർച്ചെ | K One News\nHot, അന്താരാഷ്ട്രം, പുതിയ വാർത്തകൾ, വിനോദം\nഅർജന്റീനയ്ക്കു ഇക്വഡോറിൽ ശ്വാസം മുട്ടുമോ; വിധി നിർണ്ണയം നാളെ പുലർച്ചെ\nk-onenews October 10, 2017, 10:48 pm October 10, 2017 0\nലയണൽ മെസ്സിയും അർജന്റീനയുമില്ലാത്ത ലോകകപ്പിനായിരിക്കുമോ അടുത്ത വർഷം റഷ്യ വേദിയാകുക?\nലോകമെമ്പാടുമുള്ള ഫുട്ബോൾ പ്രേമികളെ മുൾമുനയിൽ നിർത്തി നിർണായക ലോകകപ്പ് യോഗ്യതാമൽസരത്തിന് അർജന്റീന നാളെ ഇക്വഡോറിനെതിരെ ഇറങ്ങുന്നു. നാളെ ഇന്ത്യൻ സമയം പുലർച്ചെ അഞ്ചിനാണു മൽസരം. സമുദ്രനിരപ്പിൽ നിന്ന് 9350 അടി ഉയരത്തിലുള്ള ക്വിറ്റോയിലെ ഗ്രൗണ്ടിൽ കളിക്കാർക്കു ശ്വാസം കിട്ടാൻ ബുദ്ധിമുട്ടുണ്ടാകുമെന്നാണു റിപ്പോർട്ടുകൾ.\nതപ്പിയും തടഞ്ഞും യോഗ്യതാ മൽസരത്തിൽ മുന്നേറിയ അർജന്റീന രണ്ടുവർഷം മുൻപ് ഇക്വഡോറിനോട് രണ്ടു ഗോളിനു തോറ്റാണു പോരാട്ടം തുടങ്ങിയത് എന്നത് അർജന്റൈൻ ആരാധകരെ പിരിമുറുക്കത്തിലാക്കുന്നു. രണ്ടുതവണ ലോകചാംപ്യൻമാരായ അർജന്റീന ഇപ്പോൾ ഗ്രൂപ്പിൽ ആറാം സ്ഥാനത്താണ്. ആദ്യത്തെ നാലു സ്ഥാനക്കാർക്കു ലോകകപ്പ് യോഗ്യത ലഭിക്കും. അഞ്ചാം സ്ഥാനക്കാർ നവംബറിൽ ന്യൂസീലൻഡുമായി ഇരുപാദ പ്ലേ ഓഫ് കളിക്കണം. ഇന്നു വിജയിച്ചാൽ അർജന്റീനയ്ക്ക് അഞ്ചാം സ്ഥാനം ഉറപ്പിക്കാം. അതുവഴി പ്ലേ ഓഫിലും കടക്കാം. അതിനാൽ വിജയത്തിൽ കുറഞ്ഞൊന്നും കോച്ച് സാംപോളിക്കും കൂട്ടർക്കും ആലോചിക്കാനില്ല. ഇക്വഡോറിൽ അർജന്റീനയുടെ മുൻകാല ലോകകപ്പ് യോഗ്യതാ മൽസരഫലങ്ങളും ആശാവഹമല്ല. ഒടുവിൽ ടീം ഇവിടെ ജയിച്ചതു 2001ൽ ആണ്.\nലോകഫുട്ബോളിലെ ഏറ്റവും പ്രഹരശേഷിയുള്ള സ്ട്രൈക്കർമാരുമായി ഇറങ്ങിയിട്ടും 17 കളികളിൽ നിന്നു 16 ഗോൾ മാത്രമാണു ടീമിനു നേടാനായത്. ലയണൽ മെസ്സി, സെർജിയോ അഗ്യൂറോ, ഗൊൺസാലോ ഹിഗ്വയിൻ, പൗളോ ഡൈബാല, മൗറോ ഇക്കാർദി, ഏയ്ഞ്ചൽ ഡി മരിയ… ആരാണു മോശക്കാരൻ? എന്നിട്ടും ടീം തപ്പിത്തടഞ്ഞു. മാധ്യമപ്രവർത്തകർക്കു നേരെ വാതിലടച്ച് അണ്ടർ 20 ടീമുമായി പരിശീലനമൽസരം കളിച്ചാണു ടീം യാത്രതിരിച്ചത്. ലോകകപ്പ് യോഗ്യതാ മൽസരത്തിനിടെ ചുമതലയേൽക്കുന്ന മൂന്നാമത്തെ പരിശീലകനാണു ജോർജ് സാംപോളി. ഗ്രൂപ്പിലെ മറ്റു മൽസരങ്ങളിൽ ബ്രസീൽ ചിലെയെയും യുറഗ്വായ് ബൊളീവിയയെയും പെറു കൊളംബിയയെയും പാരഗ്വായ് വെനസ്വേലയെയും നേരിടും.\nPrevious Articleബന്ധുവായ മുസ്ലിം യുവാവ് ഹിന്ദു യുവതിയെ വിവാഹം ചെയ്തു; ബിജെപി സംസ്ഥാന സെക്രട്ടറിക്ക് ജനരക്ഷാ യാത്രയിൽ അയിത്തംNext ArticleOpt for the latter if you can, says McLaughlin. “Fixed


പാക്കിസ്ഥാനിലേക്ക് വൈദ്യുതി കയറ്റുമതി ചെയ്യാന് ഇന്ത്യ\neditor Friday, August 3rd, 2012 3:39 pm3August, 2012\nഇസ്‌ലാമാബാദ്: പാക്കിസ്ഥാനിലേക്ക് വൈദ്യുതി കയറ്റുമതി ചെയ്യുന്നതിനെക്കുറിച്ച് സാധ്യതാപഠനം നടത്താന് ഇന്ത്യയും പാക്കിസ്ഥാനും ധാരണയിലെത്തി. 500 മെഗാവാട്ട് വൈദ്യുതി കയറ്റുമതി ചെയ്യുന്നതിനുള്ള സാധ്യതകളെക്കുറിച്ചാണ് പഠനം നടത്തുന്നത്.\nഇസ്‌ലാമാബാദില് ഇന്നലെ ചേര്‍ന്ന ഇരുരാജ്യങ്ങളിലെയും വിദഗ്ധരുടെ യോഗത്തിലാണ് ധാരണ. രാജ്യത്തെ ഊര്‍ജപ്രതിസന്ധി പരിഹരിക്കാനാണ് ഇന്ത്യയില് നിന്നും 500 മെഗാവാട്ട് വൈദ്യുതി ഇറക്കുമതി ചെയ്യാന് പാക്കിസ്ഥാന് തീരുമാനിച്ചത്. വൈദ്യുതി ക്ഷാമം പാക്കിസ്ഥാനിലെ പല വ്യവസായ സംരംഭങ്ങളെയും ബാധിച്ചിട്ടുണ്ട്. ക്ഷാമത്തെ തുടര്‍ന്ന് നിരവധി നഗരങ്ങളില് പ്രതിഷേധ പ്രകടനങ്ങള് അരങ്ങേറിയിരുന്നു.\nഹൈ വോള്‍ട്ടേജ് ഡയറക്ട് കറണ്ട് ലിങ്ക് നിര്‍മിക്കുന്നതുള്‍പ്പെടെയുള്ള കാര്യങ്ങള് ഇരുകൂട്ടരും ചര്‍ച്ച ചെയ്തു. അതിര്‍ത്തിമേഖലകളിലാണ് സാധ്യതാപഠനം നടത്തുക. ഇതോടൊപ്പം ഇവിടങ്ങളിലെ അടിസ്ഥാന സൗകര്യ വികസനത്തിനാവശ്യമായ തുക സ്വരൂപിക്കുന്നതിനെക്കുറിച്ചും ഇരുകൂട്ടരും ചര്‍ച്ച ചെയ്തു.\nഒക്ടോബറില് ദല്‍ഹിയില് ചേരുന്ന യോഗത്തില് ഇത് സംബന്ധിച്ച കൂടുതല് കാര്യങ്ങള് ചര്‍ച്ച ചെയ്യും. ഊര്‍ജ മന്ത്രാലയം ജോയിന്റ് സെക്രട്ടറി റിത ആചാര്യയുടെ നേതൃത്വത്തിലുള്ള ഇന്ത്യന് സംഘമാണ് ചര്‍ച്ചയില് പങ്കെടുത്തത്. പാക് ഊര്‍ജ മന്ത്രാലയം ജോയിന്റ് സെക്രട്ടറി സംഗ്രാം ഇഷ്‌കയുടെ നേതൃത്വത്തിലാണ് പാക് സംഘം ചര്‍ച്ചയ്‌ക്കെത്തിയത്.\nIndia Export Electricity


periyar » Newsthen\nആലുവ: കാലാവസ്ഥാ വ്യതിയാനങ്ങൾ പ്രവചനാതീതമായി തുടരുന്നു. ശക്തമായ വേലിയിറക്കത്തെത്തുടർന്നു പെരിയാറിൽ ജലനിരപ്പു സമുദ്ര നിരപ്പിനേക്കാളും 40 സെന്റിമീറ്റർ താഴ്ന്നു. ഒട്ടേറെ സ്ഥലങ്ങളിൽ മണൽത്തിട്ടകൾ തെളിഞ്ഞു. പുഴയിലേക്ക് ഉപ്പുവെള്ളം…\nകടബാധ്യത മൂലം മരിച്ചെന്ന് തെറ്റിദ്ധരിപ്പിച്ച് നാട്ടില് നിന്ന് മുങ്ങി; യുവാവ് പിടിയില്\nകൊച്ചി: മരിച്ചെന്ന് വരുത്തിതീര്‍ത്ത് നാട്ടില് നിന്ന് മുങ്ങിയ യുവാവ് പിടിയില്. ആലുവ മുപ്പത്തടം സ്വദേശി സുധീറാണ് കോട്ടയത്ത് നിന്ന് പിടിയിലായത്. കടബാധ്യത മൂലം പെരിയാറില് മുങ്ങിമരിച്ചെന്ന് ഇയാള്…\nചേര്‍ത്തലയ്ക്ക് സമീപം കടലില് കുളിക്കാനിറങ്ങിയ നാലംഗ സംഘം തിരയില്‍പ്പെട്ടു;; രണ്ടുപേര് മരിച്ചു\nപഞ്ചാബിൽ മുഖ്യമന്ത്രി ഭഗവന്ത് മാൻ ഒഴിഞ്ഞ പാർലമെൻറ് സീറ്റിലേക്ക് നടന്ന ഉപതിരഞ്ഞെടുപ്പിൽ ശിരോമണി അകാലിദൾ വിജയിച്ചു, ആം ആദ്മിക്ക് വൻ തിരിച്ചടി\nസംഘപരിവാറിനെ പോലും നാണിപ്പിക്കുന്ന വിധമാണ് സിപിഎം ഗാന്ധി പ്രതിമയെയും ചിത്രത്തെയും അപമാനിക്കുന്നത്: കെ. സുധാകരന്\nടീസ്റ്റ സെതല്‍വാദിനെതിരായ കേസ്: അന്വേഷണത്തിന് നേതൃത്വം നല്‍കുക മലയാളി ഉദ്യോഗസ്ഥന്


mukesh methil devika divorce dancer devika sends notice to actor and kollam mla mukesh | Mukesh Methil Devika Divorce : മുകേഷുമായി ബന്ധം വേർപ്പെടുത്തുന്നത് ഉറപ്പിച്ച് നർത്തകി മേതിൽ ദേവിക, മുകേഷിന് വക്കീൽ നോട്ടീസയച്ചു | News in Malayalam\nWritten by - Zee Hindustan Malayalam Desk | Last Updated : Jul 26, 2021, 05:35 PM IST\nദേവിക കോടതിയെ സമീപിക്കുകയും വക്കീൽ മുഖാന്തരം കൊല്ലം എംഎൽഎയ്ക്ക് നോട്ടീസ് അയക്കുകയും ചെയ്തു.\nമേതിൽ ദേവികയും മുകേഷും വിവാഹമോചനത്തിനായി തയ്യാറെടുക്കുന്നു എന്ന റിപ്പോർട്ട രാവിലെ തന്നെ പുറത്ത് വന്നിരുന്നു.\nതുടർന്ന് സമൂഹമാധ്യമങ്ങളിൽ വലിയ ചർച്ച വിഷയമായ ഇക്കാര്യത്തിന്റെ ഏകദേശം സ്ഥിരീകരിണമാണ് ഇപ്പോൾ വന്നിരിക്കുന്നത്.\nനിലവിൽ നടനുമായി പിരിഞ്ഞ് ദേവിക ആദ്യ വിവാഹത്തിലെ മകനോടൊപ്പം പാലക്കാട്ടെ അമ്മയുടെ വീട്ടിലാണ്\nPalakkad : നടനും കൊല്ലം എംഎൽഎയുമായ മുകേഷും (Actor Mukesh) നർത്തിക മേതിൽ ദേവികയുമായുള്ള (Methil Devika) വിവാഹം ബന്ധം വേർപ്പെടുത്തുന്നു (Divorce) എന്നുള്ള റിപ്പോർട്ടുകൾക്ക് സ്ഥിരീകരണം. മേതിൽ ദേവിക മുകേഷുമായുള്ള വിവാഹബന്ധം അവസാനിപ്പിക്കുന്നതിനായി നർത്തകി വക്കീൽ മുഖാന്തരം നോട്ടീസയച്ചു എന്നാണ് സംഭവത്തിൽ ഏറ്റവും പുതുതായി ലഭിക്കുന്ന റിപ്പോർട്ടുകൾ. ദൃശ്യ ഓൺലൈൻ മാധ്യമമായ ഏഷ്യനെറ്റ് ന്യൂസാണ് ഇക്കാര്യം റിപ്പോർട്ട് ചെയ്തിരിക്കുന്നത്.\nനർത്തികയുമായിട്ടുള്ള ഏറ്റവും അടുത്ത വൃത്തങ്ങളെത ഉദ്ധരിച്ചാണ് ഏഷ്യനെറ്റ് ഇക്കാര്യം റിപ്പോർട്ട് ചെയ്യുന്നത്. ദേവിക കോടതിയെ സമീപിക്കുകയും വക്കീൽ മുഖാന്തരം കൊല്ലം എംഎൽഎയ്ക്ക് നോട്ടീസ് അയക്കുകയും ചെയ്തു.\nമേതിൽ ദേവികയും മുകേഷും വിവാഹമോചനത്തിനായി തയ്യാറെടുക്കുന്നു എന്ന റിപ്പോർട്ട രാവിലെ തന്നെ പുറത്ത് വന്നിരുന്നു. തുടർന്ന് സമൂഹമാധ്യമങ്ങളിൽ വലിയ ചർച്ച വിഷയമായ ഇക്കാര്യത്തിന്റെ ഏകദേശം സ്ഥിരീകരിണമാണ് ഇപ്പോൾ വന്നിരിക്കുന്നത്.\nമുകേഷുമായി ബന്ധം വേർപ്പെടുത്തി നൃത്തത്തിൽ കൂടുതൽ ശ്രദ്ധ നൽകാനാണ് മേത്തിൽ ദേവികയുടെ തീരുമാനം. ഇരവുരുടെയും രണ്ടാമത്തെ വിവാഹ ജീവതമായിരുന്നു. നടി സരിതയുമായി വിവാഹ ബന്ധം വേർപ്പെടുത്തിയാണ് എം. മുകേഷ് മേതിൽ ദേവികയെ കല്യാണം കഴിക്കുന്നത്. 2013 ഒക്ടോബറിലായിരുന്നു ഇരുവരും തമ്മിൽ വിവാഹിതരാകുന്നത്. പാലക്കാട് സ്വദേശിയായിരുന്നു മേതിൽ ദേവികയുടെ ആദ്യ ഭർത്താവ്.\nസരിതയുമായി മുകേഷിന്റെ ബന്ധം വേർപ്പെട്ടതിന് പിന്നാലെ നിരവധി ആരോപണങ്ങളുമായി മുൻകാല മലയാള നായിക രംഗത്തെത്തിയിരുന്നു. സ്വന്തം കുടുംബത്തെ തിരിഞ്ഞ് നോക്കാത്ത ഒരാളും മദ്യാപാനിയും പണത്തിനോട് അത്യാർത്തിയുമായ ഒരു വ്യക്തിക്ക് എങ്ങനെ ഒരു ജനപ്രതിനിധി ആകാൻ സാധിക്കുമെന്നായിരുന്നു സരിതാ ഒരിക്കൽ മുകേഷിനെതിരെ ചോദ്യം ഉന്നയിച്ചിരുന്നു.\nനടൻ എന്നതിൽ ഉപരി ഔദ്യോഗിക ജീവതിത്തിലും മുകേഷ് എന്ന വ്യക്തി നിരവധി വിവാദങ്ങൾക്ക് വഴിവെച്ചിട്ടുണ്ട്. അടുത്തിടെ സഹായം അഭ്യർഥിച്ച് ഒരു വിദ്യാർഥി ഫോൺ വിളിച്ചതിന് രൂക്ഷമായ ഭാഷയിൽ ശകാരിച്ചതും ആരാധകരോട് അസഭ്യാമായ ഭാഷയിൽ മറുപടി നൽകിയതും വലിയതോതിൽ വിവാദമായിരുന്നു.\nALSO READ : എംഎല്‍എ മുകേഷിനെ കാണാനില്ലെന്ന പരാതിയുമായി യൂത്ത് കോണ്‍ഗ്രസ്\nമേതിൽ ദേവിക പാലക്കാട് രാമനാഥപുരം സ്വദേശിനിയാണ്. മോഹിനിയാട്ടം കലാകാരിയായ ദേവികയ്ക്ക് കേരള സംഗീത നാടക അക്കാദമി പുരസ്കാരം തുടങ്ങിയ ലഭിച്ചിട്ടുണ്ട്. മുകേഷ് ലളിതകലാ അക്കാദമിയുടെ ചെയർമാനായിരിക്കെയാണ് ഇരുവരും തമ്മിൽ അടുപ്പത്തിലാകുന്നത്.


ഈസ്റ്റർ ദിനത്തിലെ അതിമധുരം- സന്തോഷ് ട്രോഫി 14 വർഷങ്ങൾക്ക് ശേഷം കേരളത്തിന്!!!! - Entertainment Corner ഈസ്റ്റർ ദിനത്തിലെ അതിമധുരം- സന്തോഷ് ട്രോഫി 14 വർഷങ്ങൾക്ക് ശേഷം കേരളത്തിന്!!!! - Entertainment Corner\nഈസ്റ്റർ ദിനത്തിലെ അതിമധുരം- സന്തോഷ് ട്രോഫി 14 വർഷങ്ങൾക്ക് ശേഷം കേരളത്തിന്!!!!\nപതിനാലു വർഷത്തെ കാത്തിരിപ്പിന് വിരാമം സന്തോഷ് ട്രോഫ്യിൽ മുത്തമിട്ടു കേരളത്തിന്റെ ചുണ കുട്ടികൾ. കൊൽക്കത്ത കൊൽക്കത്ത സാൾട്ട് ലേക്ക് സ്റ്റേഡിയത്തിൽ നടന്ന മത്സരത്തിൽ വെസ്റ്റ് ബംഗാളിനെ പെനാൽറ്റി ഷൂട്ട് ഔട്ടിൽ തകർത്തെറിഞ്ഞു കേരളത്തിന്റെ ചുണ കുട്ടികൾ ആറാം കിരീടം സ്വന്തമാക്കി. കേരളത്തിലെ കായിക പ്രേമികളുടെ സമൂഹം ആർത്തിരമ്പിയ നിമിഷങ്ങൾ.\nഈസ്റ്റര് ദിനത്തിലെ അതി മധുരമായി ഈ വിജയം ചരിത്ര പുസ്തകത്തിൽ സുവർണ്ണ ലിപികളിൽ രേഖപ്പെടുത്തും. നിശ്ചിത സമയത്തും അധിക സമയത്തും ഗോൾ നില തുല്യമായതിനെ തുടർന്നാണ് പെനാലിറ്റി ഷൂട്ട് ഔട്ടിലേക്ക് നീണ്ടത്. രണ്ടു ഗോളുകളാണ് ഇരു ടീമുകളും നേടിയത്.\nഗോൾകീപ്പർ മിഥുൻ വി അതിസമ്മർദ്ദമായി രണ്ടു ഷൂട്ട് ഔട്ട് കിക്കുകൾ തടഞ്ഞതിനെ തുടർന്നാണ് വിജയം കേരളത്തിനെ തേടി എത്തിയത്. 2004 ൽ ഡെൽഹിയിൽ വച്ച് പഞ്ചാബിനെ തോൽപ്പിച്ച് കിരീടം നേടിയ ശേഷം ഇതാദ്യമായി കേരളം സന്തോഷ് ട്രോഫിയിൽ മുത്തമിടുകയാണ്. ഉയരട്ടെ പെരുമ്പറകൾ.. മേളം കൊഴുക്കട്ടെ.. ഇത് ചാമ്പ്യൻ കേരളം.


കണ്ഠമാലക്കാരുടെ കാലം! – Utharadesam\nSeptember 8, 2020 Published Time: 5:03 PM\nമാല ഒരലങ്കാരമാണ്. കഴുത്തിലണിയുന്ന ആഭരണം. സ്വര്‍ണമാലയാണെങ്കില് ബഹുകേമം. വെറും പൂമാലയും ആവാം. വിശേഷ ചടങ്ങുകള്‍ക്ക് സ്വര്‍ണമാലയ്ക്ക് മുമ്പേ പൂമാല ചാര്‍ത്തും. അതും ഒരാചാരം. എന്തുകൊണ്ടുള്ള മാല എന്നത് ആചാരമനുസരിച്ച്. രുദ്രാക്ഷമാല ശിവഭക്തന്മാര്‍ക്ക്. കപാലമാലാധാരിയായ ഒരു ദേവനെ പരിചയപ്പെടുത്തുന്നുണ്ട് പുരാണേതിഹാസങ്ങള്. ‘കപാലം’ എന്നാല് തലയോട്. ‘കപാലി’ എന്ന് ശിവന്റെ അപരനാമം. കപാലമാല കഴുത്തിലണിഞ്ഞ് ദേഹമാസകലം ചിതാഭസ്മരം വാരിപ്പൂശി ശ്മശാനത്തില് താണ്ഡവമാടും ശിവന്. ഭദ്രകാളിയും കപാല മാലാധാരിണിയാണ്.\nകൊറോണ വൈറസ് താണ്ഡവമാടുന്ന ഈ കലികാലത്ത് ഒരു വിശേഷതരം മാല കഴുത്തിലണിഞ്ഞു നടക്കുന്നവരെ കാണാം- മാസ്‌ക് മാല. ബഹുവര്‍ണ്ണമാസ്‌കുകള്. അടുത്ത കാലത്ത് -ഒരു കൊല്ലം തികഞ്ഞിട്ടില്ല-ഈ പരിഷ്‌കാരം തുടങ്ങി. കാലത്തിനൊത്ത കോലം കെട്ടണം എന്നതല്ലേ പ്രമാണം.\nകോവിഡ്-19 എന്ന മാരക രോഗം പരത്തുന്ന കൊറോണ വൈറസിനെ ചെറുക്കാനായി മാസ്‌ക് ധരിക്കണം എന്ന് ആരോഗ്യ ശാസ്ത്രവിദഗ്ധര് പറയുന്നു. നാസാദ്വാരങ്ങളും വദനഗഹ്വരവും പൂര്‍ണ്ണമായും മൂടുന്ന രക്ഷാ കവചം എന്ന നിലയ്ക്കാണ് മാസ്‌ക് നിര്‍ദ്ദേശിച്ചത്. കൂടാതെ ഗ്ലൗസ് എന്ന കൈയുറകളും ധരിക്കണം. വൈറസുള്ളേടത്ത് ചെന്ന് തൊട്ടുപോയാല് രോഗം പകരാനിടയുണ്ട്. അതുകൊണ്ട് നേരിട്ടുള്ള സ്പര്‍ശനം വേണ്ട. അതൊഴിവാക്കാനാണ് കൈയ്യുറ ധരിക്കുന്നത്.\nകൊറോണ വൈറസ് ഉണ്ടാക്കുന്ന രോഗമാണ് കോവിഡ്-19. ബാക്ടീരിയ, ഫംഗസ്, യീസ്റ്റ്, വോള്‍ഡ്, ആള്‍ഡ് തുടങ്ങിയ പലതരം ഏകകോശ ജീവികള് ഉള്ളതില് വൈറസും. ഇക്കൂട്ടത്തില് വലിപ്പത്തില് ഏറ്റവും ചെറുതാണത്രെ വൈറസ്. അതിസൂക്ഷ്മ ഏക കോശജീവി. അതി ശക്തമായ ദര്‍ശന ശേഷിയുള്ള ഇലക്‌ട്രോണ് മൈക്രോ സ്‌കോപ്പിലൂടെ മാത്രമേ വൈറസിനെ കാണാന് കഴിയൂ. ബാക്ടീരിയയുടെ നൂറിലൊന്നാണത്രെ വൈറസിന്റെ വലിപ്പം. ജന്തുക്കളുടെയും സസ്യങ്ങളുടെയും മറ്റ് സൂക്ഷ്മ ജീവികളുടെയും ശരീര കോശങ്ങളില് മാത്രമേ വൈറസുകള്‍ക്ക് വളരാന് കഴിയൂ. ഇതിന് ഉപാപചയ ക്രിയ (മെറ്റാബോളിസം)ക്കുള്ള സംവിധാനമില്ല. അതിനാല് സ്വയം ഊര്‍ജ്ജം ഉണ്ടാക്കാന് കഴിയില്ല. ജീവനുള്ള ഏതെങ്കിലും ജന്തുവിന്റെയോ സസ്യത്തിന്റെയോ സൂക്ഷജീവികളുടെയോ കോശങ്ങളില് നിന്നാണ് വൈറസ് ഊര്‍ജ്ജം ശേഖരിക്കുന്നത്.\nചുമ, പനി, ശ്വാസതടസം ഇവയാണ് വൈറസ് കടന്നുകൂടിയാല് കാണുന്ന രോഗലക്ഷണങ്ങള്. രോഗം മൂര്‍ച്ഛിക്കുന്നതോടെ ന്യൂമോണിയയിലേക്ക് കടക്കും. കടുത്ത ശ്വാസകോശ സംബന്ധമായ പ്രശ്‌നങ്ങള്, വൃക്കകളുടെ പ്രവര്‍ത്തനം നിലയ്ക്കല് തുടങ്ങിയ വ്യാധികളുണ്ടാകും. രോഗപ്രതിരോധ പ്രവര്‍ത്തനങ്ങളേ പോം വഴിയായി തല്‍ക്കാലമുള്ളൂ.\nമൂക്കിലൂടെയും വായിലൂടെയും വൈറസ് ശ്വാസകോശത്തിലെത്തും. രോഗബാധിതരില് നിന്നും വൈറസ് സംക്രമിക്കുന്നത് തടയാന് വേണ്ടിയാണ് നാസാദ്വാരങ്ങളും വായയും മൂടണമെന്ന് അനുശാസിക്കുന്നത്. ചെറിയൊരു പഴുത് -സൂചിപ്പഴുത് പോലും വേണ്ട- വായുവിന് അകത്തു കടക്കാന്. അകത്തേക്കും പുറത്തേക്കും അന്തരീക്ഷ സ്വഭാവം പോലെ. മൂക്ക് ചീറ്റുമ്പോഴും തുമ്മുമ്പോഴും വായു അതി ശക്തമായി പുറത്തേക്ക് തെറിക്കും. വായയിലൂടെ ശ്വാസോച്ഛ്വാസം നടത്താന് പാടില്ല. അത് അനാരോഗ്യകരമാണ് എന്ന് ശാസനാപൂര്‍വ്വം വിലക്കിയാലും അങ്ങനെ ചെയ്യില്ല എന്ന് മനസിലുറപ്പിച്ചാലും തീര്‍ത്തും ഒഴിവാക്കാനാവില്ല. സദാ സമയം ചുണ്ടുകള് മുറുകെ അടച്ചുപൂട്ടിവെക്കാന് കഴിയുമോ? തൊണ്ടയില് ചെറിയ ഒരു കിരുകിരുപ്പ് അനുഭവപ്പെട്ടാല് ചുമച്ച് പോകും. അപ്പോള് ഉമിനീര് പുരണ്ട വായു അതി ശക്തമായി ബഹിര്‍ഗമിക്കും. അത് അന്തരീക്ഷത്തില് വ്യാപിക്കും. അതോടൊപ്പം കൊറോണ വൈറസും…\nചുമയും തുമ്മലും പിടിച്ചുനിര്‍ത്താനൊക്കാത്ത ശരീര ചേഷ്ടകളാണ്. ഉച്ഛ്വാസ-നിശ്വാസ വായുക്കളുടെ അന്തര്‍ഗമനവും ബഹിര്‍ഗമനവും അടുത്തു നില്‍ക്കുന്ന സഹോദരന്മാര്‍ക്ക് ആപത്തുണ്ടാക്കാന് പാടില്ല. വായും മൂക്കും നന്നായി മൂടുന്ന മാസ്‌ക് ശരിയായി ധരിച്ചേ പുറത്തിറങ്ങാന് പാടുള്ളൂ. അത്യാവശ്യ കാര്യത്തിനുമാത്രം. വെറുതെയൊരു നടപ്പ്-അക്കാലം കഴിഞ്ഞു!\nഅത്യാവശ്യ കാര്യത്തിന് പുറത്തിറങ്ങിയാല് തന്നെ അവിടെവെച്ച് പരിചയക്കാരെ കണ്ടാല് ‘ലോഹ്യം’ പറയണ്ട. കണ്ടിട്ടും ഒന്നും മിണ്ടാതെ പോയല്ലോ എന്ന പരിഭവം ഇക്കാലത്ത് ആര്‍ക്കും തോന്നുകയില്ല. കുശല പ്രശ്‌നത്തിന് മുതിരേണ്ട.\n‘സംബന്ധമാഭാഷണപൂര്‍വ്വ മാഹു'(പരസ്പരസംബന്ധം സംഭാഷണത്തിലൂടെ) എന്ന് മഹാകവി കാളിദാസന്. വര്‍ത്തമാനം പറയാന് മുതിരുമ്പോള് കാലം ഏതെന്നോര്‍ക്കണം. ‘കാലാവലോകനം കാര്യസാധ്യം’ എന്ന് ആപ്തവാക്യം. സംസാരിക്കുമ്പോള് അതീവശ്രദ്ധ പുലര്‍ത്തണം. പരിചയക്കാരെ കാണുമ്പോള് മാസ്‌ക് വലിച്ച് താഴ്ത്തും. മൂക്കും വായയും തികച്ചും അനാവൃതമാകും. മാസ്‌ക് മാലയാക്കാനുള്ളതല്ല. അത് രക്ഷയുടെ ആവരണമാണ്. സൈനികര്‍ക്ക് ബുള്ളറ്റ് പ്രൂഫ് ജാക്കറ്റ് പോലെ.\nഇക്കാലത്ത് മറ്റൊരു ആപല്‍സാധ്യത കൂടി: ദൃശ്യമാധ്യമങ്ങള്. മാധ്യമപ്രവര്‍ത്തകരുടെ ആയുധമാണല്ലോ മൈക്രോഫോണ്. അതിനെപ്പറ്റി, ഇതിനെപ്പറ്റി എന്ത് പറയുന്നു എന്ന് ചോദിച്ചുകൊണ്ട് മൈക്രോഫോണ് മുഖത്തേക്ക് നീട്ടിപ്പിടിക്കും. ചുണ്ടിനോട് മുട്ടുന്ന വിധത്തില്. ക്യാമറക്കാരനും പിന്നാലെയുണ്ടാകും. വല്ലാത്ത പ്രലോഭനങ്ങളാണ് മൈക്രോഫോണും ക്യാമറയും. ക്യാമറയുടെ പരിധിയില് എല്ലാ മുഖങ്ങളും ഒതുങ്ങിക്കിട്ടണമല്ലോ. ചുറ്റും നില്‍ക്കുന്നവര് അടുത്തുകൂടും. സുരക്ഷാ അകലം രണ്ടുമീറ്റര് എന്ന പ്രോട്ടോകോള് മറക്കും. മുഖം തെളിഞ്ഞുകാണേണ്ടേ, കാണുന്നവര് നമ്മെ തിരിച്ചറിയണമെങ്കില്! മുഖം മൂടി താഴോട്ടിറക്കും. മാധ്യമ പ്രവര്‍ത്തകന് നമ്മെ തിരിച്ചറിയാന് വേണ്ടി മാസ്‌ക് വലിച്ച് താഴ്ത്തും. ‘അത് കണ്ഠമാല’യാകും!\nഇത് ‘കണ്ഠമാല’ക്കാരുടെ വിളയാട്ടക്കാലം! കൊറോണക്കാലം!


മോദിയുടെ യാത്രകൾ: അഞ്ച് വർഷത്തിനിടെ 58 രാജ്യങ്ങൾ, ചെലവ് 517 കോടി-PM Narendra Modi Foreign Trips Expenditure\nPm Narendra Modi Foreign Trips Expenditure\nവിദേശകാര്യ സഹമന്ത്രി വി.മുരളീധരനാണ് പ്രധാനമന്ത്രിയുടെ വിദേശയാത്രകളെക്കുറിച്ചുള്ള വിവരങ്ങൾ രാജ്യസഭയിൽ എഴുതി അറിയിച്ചത്\nSeptember 23, 2020 02:44:57 pm\nന്യൂഡൽഹി: 2015 മുതൽ ഇതുവരെ പ്രധാനമന്ത്രി നരേന്ദ്ര മോദി 58 രാജ്യങ്ങൾ സന്ദർശിച്ചതായി കേന്ദ്ര സർക്കാർ. ഇതിനായി യാത്രാ ചെലവ് മാത്രം 517 കോടിയായെന്നും കേന്ദ്ര വിദേശകാര്യമന്ത്രാലയം രാജ്യസഭയിൽ അറിയിച്ചു.\nവിദേശകാര്യ സഹമന്ത്രി വി.മുരളീധരനാണ് പ്രധാനമന്ത്രിയുടെ വിദേശയാത്രകളെക്കുറിച്ചുള്ള വിവരങ്ങൾ രാജ്യസഭയിൽ എഴുതി അറിയിച്ചത്. യുഎസ്എ, റഷ്യ, ചൈന എന്നീ മൂന്ന് രാജ്യങ്ങൾ കഴിഞ്ഞ അഞ്ച് വർഷത്തിനിടെ അഞ്ച് തവണ വീതം പ്രധാനമന്ത്രി സന്ദർശിച്ചിട്ടുണ്ട്. സിംഗപ്പൂർ, ജർമനി, ഫ്രാൻസ്, ശ്രീലങ്ക, യുഎഇ എന്നീ രാജ്യങ്ങൾ രണ്ട് തവണ വീതമാണ് കഴിഞ്ഞ അഞ്ച് വർഷത്തിനിടെ പ്രധാനമന്ത്രി സന്ദർശിച്ചത്.\n2015 മുതലുള്ള പ്രധാനമന്ത്രിയുടെ വിദേശരാജ്യ സന്ദർശനങ്ങൾക്ക് 517.82 കോടി രൂപ ചെലവായിട്ടുണ്ടെന്ന് മുരളീധരൻ രാജ്യസഭയിൽ പറഞ്ഞു. ജനങ്ങളുടെ ക്ഷേമത്തിനും ഇന്ത്യയുടെ ദേശീയ വികസന അജണ്ടയ്‌ക്കും പ്രധാനമന്ത്രിയുടെ യാത്രകൾകൊണ്ട് വലിയ പ്രയോജനമുണ്ടായിട്ടുണ്ടെന്ന് കേന്ദ്ര വിദേശകാര്യ സഹമന്ത്രി പറയുന്നു.\nപ്രധാനമന്ത്രിയുടെ അവസാന വിദേശയാത്ര 2019 നവംബറിൽ ബ്രസീലിലേക്ക് ആയിരുന്നു. ബ്രിക്‌സ് ഉച്ചകോടിയിൽ പങ്കെടുക്കാൻ ആയിരുന്നു ഇത്. 2020 ൽ മോദി ഒരു വിദേശയാത്ര പോലും നടത്തിയിട്ടില്ല. കോവിഡ് മഹാമാരിയുടെ പശ്ചാത്തലത്തിലാണ് പ്രധാനമന്ത്രി എല്ലാ വിദേശരാജ്യ യാത്രകളും ഒഴിവാക്കിയത്.\nപ്രധാനമന്ത്രിയുടെ എയർക്രാഫ്‌റ്റ് അറ്റകുറ്റപ്പണികൾക്കായി 1,583.18 കോടി രൂപയും ചാർട്ടേഡ് വിമാനങ്ങൾക്കായി 429.25 കോടി രൂപയും 2014 ജൂൺ 15 മുതൽ 2018 ഡിസംബർ മൂന്ന് വരെയുള്ള കാലയളവിൽ ചെലവഴിച്ചിട്ടുള്ളതായി എൻഡിടിവി നേരത്തെ റിപ്പോർട്ട് ചെയ്‌തിരുന്നു.


മത്തായിയുടെ മരണം: അന്വേഷണം സിബിഐക്ക് വിടാൻ സർക്കാർ-CBI will Conduct Probe Mathai Death Case | Indian Express Malayalam\ncbi will conduct probe mathai death case\nപ്രതികളെ എന്തുകൊണ്ട് കസ്റ്റഡിയിൽ ചോദ്യം ചെയ്യുന്നില്ലന്ന് കോടതി ആരാഞ്ഞു\nUpdated: August 21, 2020 12:52:36 pm\nകൊച്ചി: പത്തനംതിട്ട ചിറ്റാറിൽ വനംവകപ്പുദ്യോഗസ്ഥർ കസ്റ്റഡിയിലെടുത്ത കുടപ്പനക്കുളം സ്വദേശി പി.പി മത്തായിയുടെ മരണത്തിൽ അന്വേഷണം ഹൈക്കോടതി സിബിഐക്ക് വിട്ടു. കേസ് സിബിഐക്ക് വിടാൻ തയ്യാറാണന്ന് സർക്കാർ അറിയിച്ചു. കേസ് എത്രയും വേഗം സിബിഐക്ക് കൈമാറാൻ നിർദ്ദേശിച്ച കോടതി സിബിഐ അന്വേഷണം ആവശ്യപ്പെട്ട് മത്തായിയുടെ ഭാര്യ ഷീബ സമർപ്പിച്ച ഹർജി തീർപ്പാക്കി.\nപ്രതികളെ എന്തുകൊണ്ട് കസ്റ്റഡിയിൽ ചോദ്യം ചെയ്യുന്നില്ലന്ന് കോടതി ആരാഞ്ഞു. കേസിൽ ആരെയും പ്രതി ആക്കിയിട്ടില്ലെന്നും കേസിന്റെ എല്ലാ വിശദാംശങ്ങളും പുറത്തു വിടാനാവില്ലെന്നും പ്രോസിക്യൂഷൻ അറിയിച്ചു. അന്വേഷണ പുരോഗതി റിപ്പോർട്ട് മുദ്രവെച്ച കവറിൽ കോടതിക്ക് കയ്‌മാറി.\nമൃതദേഹം എന്ത് കൊണ്ട് മറവ് ചെയ്യുന്നില്ല എന്നും കോടതി ആരാഞ്ഞു. കുട്ടികളുടെ അവസ്ഥ മനസ്സിലാക്കണം.\nപത്രങ്ങളിൽ വന്ന വാർത്തയും ചിത്രവും വേദനാജനകമാണ്. ഇനിയും മോർച്ചറിയിൽ വെക്കേണ്ട ആവശ്യം ഉണ്ടോ എന്നും കോടതി വാക്കാൽ പരാമർശിച്ചു. സംസ്ക്കാരത്തിന് ഇടപെടാൻ ഹർജിക്കാരുടെ അഭിഭാഷകനാടും കോടതി അഭ്യർത്ഥിച്ചു.\nഓഗസ്റ്റ് പതിമൂന്നിന് ഷീബയുടെ ഹര്‍ജി പരിഗണിച്ച ഹൈക്കോടതി ഒരാഴ്ചയ്ക്കകം അന്വേഷണ റിപ്പോര്‍ട്ട് നല്‍കാന് പോലീസിനോട് ആവശ്യപ്പെട്ടിരുന്നു. മത്തായിയുടെ മരണത്തിൽ സമഗ്രവും പഴുതടച്ചുള്ളതുമായ അന്വേഷണം നടക്കുന്നുണ്ടെന്ന് പൊലീസ് ഹൈക്കോടതിയെ അറിയിച്ചിരുന്നു. കേസിൽ അന്വേഷണം പുരോഗമിക്കുകയാണന്ന് പത്തനംതിട്ട എസ് പി കെ.ജി. സൈമൺ കോടതിയെ അറിയിച്ചിരുന്നു. കോടതി നിർദേശപ്രകാരമാണ് എസ് പി റിപ്പോർട്ട് സമർപ്പിച്ചത്.\nRead More: മത്തായിയുടെ മരണം: ഹൈക്കോടതി പൊലീസിനോട് റിപ്പോർട്ട് തേടി\nവനം വകുപ്പുദ്യോഗസ്ഥർക്കെതിരെ മനപൂർവ്വമല്ലാത്ത നരഹത്യ, അന്യായമായി തടങ്കലിൽ വെയ്ക്കൽ, കുറ്റസമ്മതത്തിനായി മർദിക്കൽ തുടങ്ങിയ വകുപ്പുകൾ പ്രകാരം കേസെടുത്തതായും പൊലീസ് റിപ്പോർട്ടിൽ വ്യക്തമാക്കി. ക്രൈംബ്രാഞ്ച് ഏറ്റെടുത്ത അന്വേഷണത്തിന് അഡീഷ്ണൽ എസ്.പി.മേൽനോട്ടം വഹിക്കുന്നുണ്ട്.\nദൃക്‌സാക്ഷികളില്ലാത്ത കേസിൽ ശാസ്ത്രീയ തെളിവുകൾ ശേഖരിക്കാനുള്ള ശ്രമത്തിലാണ് അന്വേഷണ സംഘം. വനം വകുപ്പുദ്യോഗസ്ഥരടക്കം കേസുമായി ബന്ധപ്പെട്ട മുഴുവൻ പേരുടേയും ഫോൺ രേഖകൾ ശേഖരിച്ചു. ഫോൺ വിവരങ്ങൾ വിശദമായി പരിശോധിച്ചു വരികയാണ്. മത്തായിയുടേത് മുങ്ങിമരണമാണെന്നാണ് പോസ്റ്റുമോർട്ടം റിപ്പോർട്ട്. ദേഹത്തെ മുറിവുകൾ ഉയരത്തിൽ നിന്നുള്ള വീഴ്ചയിൽ ഉണ്ടായതാണന്നും റിപ്പോർട്ടിൽ പറയുന്നു.\nമരണ കാരണവും മുറിവുകളുടെ സ്വഭാവവും വിലയിരുത്തുന്നതിന് ഡമ്മി പരീക്ഷണം നടത്തി. കോട്ടയം മെഡിക്കൽ കോളേജിലെ പൊലീസ് സർജന്റെയും ഫോറൻസിക് സർജന്റെയും സാന്നിധ്യത്തിലായിരുന്നു പരീക്ഷണം.\nRead More: മത്തായിയുടെ മരണം കൊലപാതകം തന്നെയെന്ന് കുടുംബം; സിബിഐ അന്വേഷണം ആവശ്യപ്പെടും\nചിറ്റാർ ഫോറസ്റ്റ് ഓഫീസിലെ ജനറൽ ഡയറിയും വിവരം പൊലീസിനെ അറിയിച്ച ഉദ്യോഗസ്ഥന്റെ ഫോണും കസ്റ്റഡിയിലെടുത്തു. ചിറ്റാർ സ്റ്റേഷനിലെ ബീറ്റ് ഓഫീസറുടെ ഫോണും ഒക്കറൻസ് റിപ്പോർട്ട് തയാറാക്കിയ കംപ്യൂട്ടറിന്റെ ഹാർഡ് ഡിസ്ക്കു ഫോറൻസിക്ക് പരിശോധനക്കയച്ചു. പോസ്റ്റുമോർട്ടം നടത്തിയ ഡോക്ടർ അടക്കം 60 സാക്ഷികളുടെ മൊഴി എടുത്തതായും പൊലീസ് വ്യക്തമാക്കി.\nകഴിഞ്ഞ മാസം 28ന് നാലു മണിയോടെ വനം വകുപ്പുദ്യോഗസ്ഥർ കസ്റ്റഡിയിൽ എടുത്ത മത്തായിയെ അന്നു വൈകിട്ട് വീടിനടുത്തുള്ള കിണറ്റിൽ മരിച്ച നിലയിൽ കാണുകയായിരുന്നു.\nWeb Title: Cbi will conduct probe mathai death case\nKerala Nirmal Lottery NR-187 Result: നിർമ്മൽ NR-187 ഭാഗ്യക്കുറിയുടെ ഒന്നാം സമ്മാനം മലപ്പുറം ജില്ലയിൽ വിറ്റ ടിക്കറ്റിന്


ICC Cricket World Cup Sri Lanka vs Afghanistan Result:മാനം തെളിഞ്ഞു, മാനം കാത്തു; നനഞ്ഞ പടക്കമായി അഫ്ഗാന്, ശ്രീലങ്കയ്ക്ക് ആദ്യ ജയം\nIcc Cricket World Cup Sri Lanka Vs Afghanistan Result264598\nമാനം തെളിഞ്ഞപ്പോള് മാനം കാത്ത് ശ്രീലങ്ക: പൊരുതി വീണ് അഫ്ഗാനിസ്ഥാന്\n201 റണ്‍സായിരുന്നു ലങ്കയുടെ സമ്പാദ്യം. പിന്നീട് മഴനിയമം പ്രകാരം അഫ്ഗാന്റെ വിജയലക്ഷ്യം 187 റണ്‍സായി ചുരുക്കുകയായിരുന്നു.\nJune 05, 2019 07:24:57 am\nകാര്‍ഡിഫ്: മഴ കളിച്ച കളിയില് അഫ്ഗാനിസ്ഥാനെതിരെ ശ്രീലങ്കയ്ക്ക് 34 റണ്‍സിന്റെ വിജയം. മഴമൂലം 41 ഓവറാക്കി ചുരുക്കിയ മത്സരത്തില് അഫ്ഗാനിസ്ഥാന്റെ വിജയലക്ഷ്യം ഡക്ക് വർത്ത് ലൂയിസ് നിയമപ്രകാരം 187 റണ്‍സായിരുന്നു. എന്നാല് മറുപടി ബാറ്റിങ്ങിനിറങ്ങിയ അഫ്ഗാനിസ്ഥാന് 152 റണ്‍സെടുത്ത് പുറത്താവുകയായിരുന്നു. ജയിക്കാന് സാധിക്കുമായൊരു മത്സരം കൈവിട്ടതിന്റെ വിഷമത്തിലാകും അഫ്ഗാനിസ്ഥാന്. മഴ വില്ലനായി എത്തിയില്ലായിരുന്നുവെങ്കില് ഒരുപക്ഷെ കളിയുടെ വിധി മറ്റൊന്നാകുമായിരുന്നു.\nമഴ മാറിയതിന് ശേഷം മൈതാനത്തെത്തിയപ്പോള് ശ്രീലങ്ക തങ്ങളുടെ നഷ്ടപ്പെട്ട ആത്മവിശ്വാസം വീണ്ടെടുത്തിരുന്നു. 201 റണ്‍സായിരുന്നു ലങ്കയുടെ സമ്പാദ്യം. പിന്നീട് വിജയലക്ഷ്യം 187 റണ്‍സായി ചുരുക്കുകയും ചെയ്തു. ഇത് പിന്തുടരാന് ഇറങ്ങിയ അഫ്ഗാന്റെ തുടക്കം ഗംഭീരമായിരുന്നു. ഹസ്‌റത്ത് സസലിന്റെ വെടിക്കെട്ട് ബാറ്റിങ്ങോടെയാണ് അഫ്ഗാന് തുടങ്ങിയത്. എന്നാല് മുഹമ്മദ് ഷെഹ്‌സാദിനെ പുറത്താക്കി സ്‌കോര് 34 ലെത്തി നില്‍ക്കെ മലിംഗ ലങ്കയ്ക്ക് ആദ്യ ബ്രേക്ക് ത്രൂ നല്‍കി.\nRead More: ‘അഫ്ഗാനെ നബി കാത്തു’; ശ്രീലങ്കയുടെ അടിവേര് പിഴുത് ഒരോവറില് മൂന്ന് വിക്കറ്റ്\nപിന്നാലെ വന്ന റഹ്മത്തും ഷഹീദിയും രണ്ടും നാലും റണ്‍സെടുത്തു മടങ്ങി. 30 റണ്‍സുമായി സസലും മടങ്ങിയതോടെ ശ്രീലങ്ക കളിയുടെ നിയന്ത്രണം ഏറ്റെടത്തു. എന്നാല് ഗുലാബ്ദീന് നയ്ബും നജീബുള്ള സദ്രാനും ചേര്‍ന്ന് ഒരിക്കല് കൂടി മികച്ചൊരു കൂട്ടുകെട്ട് പടുത്തുയര്‍ത്തി. പക്ഷെ 23 റണ്‍സെടുത്ത നയിബിനെ പുറത്താക്കി നുവാന് പ്രദീപ് കൂട്ടുകെട്ട് പൊളിച്ചു. വാലറ്റത്തെ കൂട്ടുപിടിച്ച് പൊരുതാന് ശ്രമിച്ച സാദ്രാന് 43 റണ്‍സെടുത്ത് പുറത്തായതോടെ അഫ്ഗാന്റെ അവസാന പ്രതീക്ഷയും അവസാനിച്ചു.\nനാല് വിക്കറ്റ് നേടിയ നുവാന് പ്രദീപാണ് ലങ്കന് ബോളര്‍മാരില് തിളങ്ങിയത്. ലസിത് മലിംഗ മൂന്ന് വിക്കറ്റ് വീഴ്ത്തി. റാഷിദ് ഖാന് രണ്ട് റണ്‍സും മുഹമ്മദ് നബി 11 റണ്‍സും മാത്രമാണെടുത്തത്. ലങ്കന് ഇന്നിങ്‌സ് അവസാനിക്കുമ്പോള് അഫ്ഗാന് ശ്രീലങ്കയെ അട്ടിമറിക്കുമെന്ന് തോന്നിപ്പിച്ചിരുന്നു. എന്നാല് തകര്‍പ്പന് ബോളിങ് പ്രകടനത്തിലൂടെ ശ്രീലങ്ക തിരികെ വരികയായിരുന്നു. ഇതോടെ ആദ്യ മത്സരത്തില് ഏറ്റുവാങ്ങിയ പരാജയത്തില് നിന്നും ശ്രീലങ്ക തിരികെ വന്നിരിക്കുകയാണ്.\nനേരത്തെ ടോസ് നഷ്ടപ്പെട്ട് ബാറ്റിങ്ങിന് അയക്കപ്പെട്ട ശ്രീലങ്ക അഫ്ഗാന് മുന്നില് തകര്‍ന്നടിഞ്ഞിരുന്നു. കുസാല് പെരേര ഒഴികെ മറ്റാര്‍ക്കും പിടിച്ചു നില്‍ക്കാന് സാധിച്ചിരുന്നില്ല. 21 ഓവറില് ഒരു വിക്കറ്റ് നഷ്ടത്തില് 144 റണ്‍സെന്ന മികച്ച നിലയിലായിരുന്നു ശ്രീലങ്ക. എന്നാല് പെടുന്നനെ ലങ്ക ശരിക്കും ശ്രീലങ്കയായി മാറി. പിന്നെയെല്ലാം വളരെ പെട്ടെന്നായിരുന്നു. അഞ്ച് റണ്‍സ് നേടുന്നതിനിടെ നാല് വിക്കറ്റുകളാണ് വീണത്. ആ വീഴ്ച്ചയില് നിന്നും ഒരിക്കലും തിരിച്ചു വരാന് ശ്രീലങ്കയ്ക്ക് സാധിച്ചില്ല. സ്‌കോര് എട്ട് വിക്കറ്റ് നഷ്ടത്തില് 182 റണ്‍സെന്ന നിലിയിലെത്തി നില്‍ക്കെ മഴയും രസം കൊല്ലിയായി എത്തി. 33-ാം ഓവര് എറിഞ്ഞതിന് പിന്നാലെയായിരുന്നു മഴ കാര്‍ഡിഫിന് മുകളില് പെയ്തിറങ്ങിയത്. മഴ മാറിയ ശേഷം കളി 41 ഓവറാക്കി ചുരുക്കുകയായിരുന്നു. എന്നാല് സ്‌കോര് 201 ലെത്തിക്കാനെ ലങ്കയ്ക്ക് സാധിച്ചുള്ളൂ.\nസ്പിന്നര് മുഹമ്മദ് നബിയാണ് അഫ്ഗാന് ബോളര്‍മാരില് തിളങ്ങിയത്. മധ്യനിരയിലെ നാലു പേരെയാണ് നബി പുറത്താക്കിയത്. ഇതില് മൂന്ന് വിക്കറ്റുകളും പിഴുതത് ഒരോവറിലായിരുന്നു. 22-ാം ഓവറിലാണ് നബി മൂന്ന് പേരെ പുറത്താക്കിയത്. ആകെ നാലു വിക്കറ്റുകളാണ് നബി നേടിയത്. നബിയുടെ കരിയറിലെ ആദ്യ നാല് വിക്കറ്റ് നേട്ടമാണിത്.\nTags: Afghanistan Cricket Team, Cricket World Cup, Sri Lanka Cricket Team


ദളിതര് പങ്കെടുക്കില്ല; യുപിയില് അമിത് ഷായുടെ റാലി ഉപേക്ഷിച്ചു\n31 July 2016 1:18 PM GMT\nബിജെപി ദേശീയ പ്രസിഡന്റ് അമിത് ഷാ ഞാറാഴ്ച യുപിയില് നടത്താനിരുന്ന റാലി ആളെ കിട്ടാത്തതിനാല് ഉപേക്ഷിച്ചു. ബുദ്ധമതക്കാരുടെ ധര്‍മ്മ ചേതന യാത്ര എത്തുന്നതിന്റെ ഭാഗമായി സംഘടിപ്പിക്കാനിരുന്ന റാലിയാണ് പാര്‍ട്ടി സംസ്ഥാന ഘടകം ഉപേക്ഷിക്കാന് തീരുമാനിച്ചത്.\nഏതാണ്ട് 40,000 ദളിതുകളെ പങ്കെടുപ്പിച്ച നടത്താന് തീരുമാനിച്ച റാലി മോശം കാലാവസ്ഥയെ തുടര്‍ന്നാണ് മാറ്റുന്നത് എന്നാണ് ബിജെപി സംസ്ഥാന ഘടകം വിശദീകരിക്കുന്നത്. എന്നാല് റാലിയില് പങ്കെടുക്കുന്നതില് നിന്നും ദളിതര് വിമുഖത പ്രകടിപ്പിച്ചതാണ് പദ്ധതി ഉപേക്ഷിക്കാന് കാരണം എന്ന് പാര്‍ട്ടി വൃത്തങ്ങള് തന്നെ സമ്മതിക്കുന്നു. ചേതന യാത്രയ്ക്കും സംസ്ഥാനത്ത് ഭീഷണിയുണ്ട് എന്നാണ് റിപ്പോര്‍ട്ടുകള്. ഹത്രാസ്, അലീഗഡ്, മഥുര എന്നീ ഭാഗങ്ങളില് നേരത്തെ തന്നെ യാത്രയ്‌ക്കെതിരെ പ്രതിഷേധം ഉണ്ടായിരുന്നു.\nരാജ്‌നാഥ് സിംഗ് സര്‍നാഥില് പതാക ഉയര്‍ത്തി തുടക്കം കുറിച്ച ചേതന യാത്ര യുപിയില് എത്തുന്നത്തിനോടനുബന്ധിച്ച് സംഘടിപ്പിക്കാന് തീരുമാനിച്ചിരുന്ന ഷായുടെ റാലിയില് 40,000 അധികം ദളിതരെ പങ്കെടുപ്പിക്കണം എന്നായിരുന്നു സംസ്ഥാന നേതൃത്വത്തിനു നല്‍കിയിരുന്ന നിര്‍ദേശം. എന്നാല് ആളുകളെ സംഘടിപ്പിക്കുന്നതില് നേതൃത്വം പരാജയപ്പെട്ടു.


India ൽചെലവേറിയ ഫസ്റ്റ് ഐദ് ബോസ്സ് | PriceDekho.com\nExpensive ഫസ്റ്റ് ഐദ് ബോസ്സ് ൽ _ചൊഉംത്ര്യ്_നമെ_വില\nExpensive ഫസ്റ്റ് ഐദ് ബോസ്സ് വില പട്ടിക India ൽ 2018\nവാങ്ങുക ചെലവേറിയ India ൽ ഫസ്റ്റ് ഐദ് ബോസ്സ് ന് 22 Nov 2018 പോലെ Rs. 245 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ഫസ്റ്റ് ഐദ് ന്യൂനിക് ഇസി൯൦൦ കോൾഡ് പാക്ക് Rs. 245 വിലയുള്ള.\nവില ഫസ്റ്റ് ഐദ് ബോസ്സ്\n1 രൂപ അധികമായി ലഭിക്കില്ല ഫസ്റ്റ് ഐദ് ബോസ്സ് ഉണ്ട്. 147. ഉയർന്ന നിരക്കുള്ള ഉൽപ്പന്നം India ൽ Rs. 245 ലഭ്യമായ ന്യൂനിക് ഇസി൯൦൦ കോൾഡ് പാക്ക് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\n2 % _to_2%\nടോപ്പ് ഫസ്റ്റ് ഐദ് ബോസ്സ്\nപുതിയ ഫസ്റ്റ് ഐദ് ബോസ്സ്\nന്യൂനിക് ഇസി൯൦൦ കോൾഡ് പാക്ക്


Attingal mobile phone harassment case: victim must be compensated says HC\nപിങ്ക് പൊലീസ് അവഹേളിച്ച സംഭവം: കുട്ടിയ്ക്കു നഷ്ടപരിഹാരം കൊടുത്തേ തീരൂയെന്ന് കോടതി\nനീതി കിട്ടിയെന്ന് കുട്ടിക്കു തോന്നണമെന്നു പറഞ്ഞ കോടതി, നഷ്ടപരിഹാരം കൊടുക്കാനാവുമോയെന്നും അത് എത്രയെന്നും സര്‍ക്കാര് തിങ്കളാഴ്ച അറിയിക്കണമെന്ന് നിർദേശിച്ചു\nDecember 15, 2021 4:04:55 pm\nകൊച്ചി: മൊബൈല് ഫോണ് മോഷണം ആരോപിച്ച് ആറ്റിങ്ങലില് എട്ടു വയസുകാരിയെ പിങ്ക് പൊലീസ് ഉദ്യോഗസ്ഥ അപമാനിച്ച സംഭവത്തില് നഷ്ടപരിഹാരം കൊടുത്തേ മതിയാവൂയെന്ന് ഹൈക്കോടതി. നമ്പിനാരായണനു കൊടുത്തതു പോലെ നഷ്ടപരിഹാരം നല്‍കണമെന്നാണു കോടതി പറഞ്ഞിരിക്കുന്നത്.\nനഷ്ടപരിഹാരം കൊടുക്കാനാവുമോയെന്നും എത്രയെന്നും സര്‍ക്കാര് തിങ്കളാഴ്ച അറിയിക്കണം. സര്‍ക്കാരില്‍നിന്ന് നഷ്ടപരിഹാരം തേടി പെണ്‍കുട്ടി സമര്‍പ്പിച്ച ഹര്‍ജിയാണ് കോടതി പരിഗണിച്ചത്. കുട്ടിയുടെ പിതാവ്, അദ്ദേഹത്തിനുണ്ടായ നഷ്ടം നിയമപരമായി നേടയെടുക്കട്ടെയെന്നും കോടതി പറഞ്ഞു.\nകുട്ടിക്കു മാനസിക പിന്തുണ നല്‍കാമെന്നാണ് സര്‍ക്കാര് പറയുന്നത്. അതു മാത്രമാണോ കുട്ടിക്ക് ആവശ്യം? നീതി കിട്ടിയെന്ന് കുട്ടിക്കു തോന്നണം.\nകേസ് വെള്ളപൂശാനാണ് പൊലീസ് ശ്രമിക്കുന്നത്. പൊലീസ് ഉദ്യോഗസ്ഥയെ സ്ഥലം മാറ്റിയതുകൊണ്ട് പരിഹാരമാവവുമോ? ഉദ്യോഗസ്ഥയെ ഡിജിപി ഇങ്ങനെ സംരക്ഷിക്കാന് ശ്രമിച്ചാല് അത് അവര്‍ക്ക് ദൂഷ്യം ചെയ്യും.\nAlso Read: കുപ്പിവെള്ളത്തിന്റെ വില കുറച്ച സർക്കാർ നടപടിക്ക് ഹൈക്കോടതി സ്റ്റേ\nപൊലീസ് ഉദ്യോഗസ്ഥ ഭീഷണിപ്പെടുത്തിയ ശേഷം കുട്ടി കരഞ്ഞില്ലെന്ന് ഡിജിപിയുടെ റിപ്പോര്‍ട്ടില് പറയുന്നത് ആരെ സംരക്ഷിക്കാനാണ്? വിഡിയോ ദൃശ്യങ്ങളില് കാര്യങ്ങള് വ്യക്തമാണ്. ജനം കൂടിയപ്പോഴാണ് കുട്ടി കരഞ്ഞതെന്ന് ഡിജിപി പറയുന്നത് തെറ്റാണ്. സര്‍ക്കാര് പ്ലീഡര് വസ്തുതകള് വളച്ചൊടിക്കാന് ശ്രമിക്കുകയാണെന്നും കോടതി പറഞ്ഞു.\nകുട്ടിയെ പരിശോധിച്ച ക്ലിനിക്കല് സൈക്കോളജിസ്റ്റ് വീഡിയോ കോണ്‍ഫറന്‍സ് വഴി ഹാജരായി കോടതിയെ കാര്യങ്ങള് ബോധിപ്പിച്ചു.\nസംഭവത്തില് പൊലീസ് ഉദ്യോഗസ്ഥ കോടതിയില് സമര്‍പ്പിച്ച സത്യവാങ്മൂലത്തില് മാപ്പപേക്ഷിച്ചിരുന്നു. എന്നാല് മാപ്പപേക്ഷ സ്വീകരിക്കില്ലെന്നു പെണ്‍കുട്ടി കോടതിയെ അറിയിച്ചു. പൊലീസ് ഉദ്യോഗസ്ഥയെ രക്ഷിക്കാന് ശ്രമിക്കുകയാണെന്നും വിവിധ വകുപ്പുകള് പ്രകാരം കേസെടുക്കാമായിരുന്നിട്ടും അത് ചെയ്യുന്നില്ലെന്നും പെണ്‍കുട്ടി ബോധിപ്പിച്ചു. ഹര്‍ജി തിങ്കളാഴ്ച പരിഗണിക്കും.\nCompensationKerala High CourtPink Police\nWeb Title: Attingal mobile phone harassment case victim must be compensated says high court


BBC`s world cup eleven | ഇന്ത്യയിൽ നിന്ന് രോഹിതും കോലിയും ബുംറയും; പാക്കിസ്ഥാനിൽ നിന്ന് ആരുമില്ല; ഓസ്‌ട്രേലിയയിൽ നിന്നും ഇംഗ്ലണ്ടിൽ നിന്നും മൂന്ന് താരങ്ങൾ വീതം; ബംഗ്ലാദേശിൽ നിന്ന് ഷക്കീബും ന്യൂസിലാൻഡിൽ നിന്ന് കെയിൻ വില്യംസണും; ബിബിസി തെരഞ്ഞെടുത്ത ലോകകപ്പ് ഇലവൻ ഇങ്ങനെ; ഇതിൽ സ്പിന്നർ എവിടെയെന്ന് ചോദിച്ച് ക്രിക്കറ്റ് ആരാധകർ - MarunadanMalayalee.com\nJuly 14, 201905:42 PM IST Permalink\nലണ്ടൻ: ലോകകപ്പ് കിരീടം നേടി ക്രിക്കറ്റ് ലോകത്തിന്റെ ചക്രവർത്തിമാരാകാൻ ഇംഗ്ലണ്ടും ന്യൂസിലാൻഡും ലോർഡിസിൽ പോരാടുകയാണ്. ഓസ്‌ട്രേലിയ ഇന്ത്യ ഫൈനൽ ആണ് ആരാധകർ സെമി ലൈനപ്പായതിന് ശേഷം പ്രതീക്ഷിച്ചതെങ്കിലും ഇരു ടീമുകളും സെമിയിൽ തോറ്റ് നാട്ടിലേക്ക് മടങ്ങിയിരുന്നു. എല്ലാ ടീമുകളും പ്രതീക്ഷയോടെയാണ് ലോകകപ്പിന് എത്തിയതെങ്കിലും താരങ്ങളിൽ ചിലർ മിന്നിയെങ്കിലും മറ്റു ചിലർക്ക് പ്രതീക്ഷിച്ച പ്രകടനം പുറത്തെടുക്കാൻ കഴിഞ്ഞില്ല. മധ്യനിരയാണ് ഇന്ത്യൻ കിരീട മോഹങ്ങൾ തട്ടി തെറിപ്പിച്ചത്. ലീഗ് ഘട്ടത്തിലും സെമിഫൈനലിലും പുറത്തെടുത്ത മികച്ച പ്രകടനത്തെ അടിസ്ഥാനപ്പെടുത്തി ലോകകപ്പിന്റെ മികച്ച ടീമിനെ പ്രഖ്യാപിച്ചിരിക്കുകയാണ് ബിബിസി. ഇന്ത്യൻ താരങ്ങളായ രോഹിത് ശർമ്മ, വിരാട് കോലി, ജസ്പ്രീത് ബൂമ്ര എന്നിവരാണ് ലോകടീമിൽ ഉൾപ്പെട്ടിരിക്കുന്നത്.\nലോകകപ്പിൽ മികച്ച പ്രകടനം പുറത്തെടുത്ത ഇന്ത്യൻ താരം രോഹിത് ശർമ്മയും ഓസ്‌ട്രേലിയൻ താരമായ ഡേവിഡ് വാർണറും ഓപ്പണിംഗിൽ എത്തും. മൂന്നും നാലും സ്ഥാനങ്ങളിൽ ഇന്ത്യയുടെ വിരാട് കോലിയും ന്യൂസിലാൻഡിന്റെ കെയ്ൻ വില്യംസണും.ടീമിലെ ഓൾ റൗണ്ടർമാരായി ബംഗ്ലാ താരം ഷാക്കിബ് അൽ ഹസനും ഇംഗ്ലണ്ടിന്റെ ബെൻസ്റ്റോക്‌സും. വിക്കറ്റ് കീപ്പിംഗിന് അലക്‌സ് കാരി. ബൗളിങ് നിരയിൽ ജോഫ്ര ആർച്ചർ, ക്രിസ് വോക്‌സ്, ഇന്ത്യൻ താരം ജസ്പ്രീത് ബൂമ്ര, മിച്ചൽ സ്റ്റാർക്ക് എന്നിവരും എത്തും. ലോകകപ്പിലെ പ്രകടനത്തിന്റെ അടിസ്ഥാനത്തിൽ വായനാക്കാരനാണ് ടീമിനെ തെരഞ്ഞെടുത്തത്. എന്നാൽ ഒരു സ്പിന്നർ പോലും ടീമിൽ ഇല്ല\nബിബിസി തെരഞ്ഞെടുത്ത ലോകകപ്പ് ടീം ഇങ്ങനെ\nഡേവിഡ് വാർണർ, രോഹിത് ശർമ്മ, വിരാട് കോലി, കെയിൻ വില്യംസൺ,ഷക്കീബ് അൽ ഹസൻ, ബെൻ സ്‌റ്റോക്‌സ്, അലക്‌സ് ക്യാരി, ജോഫ്രാ ആർച്ചർ, ക്രിസ് വോക്‌സ്, ജസ്പ്രീത് ബുംറ, മിച്ചൽ സ്റ്റാർക്


മെഡിക്കല് പ്രവേശനം അനിശ്ചിതത്വത്തില്; സുപ്രീം കോടതി വിധിയില് കുടുങ്ങി 550 വിദ്യാര്‍ഥികള് – Malanad Online\nFriday, March 22, 2019 23:54:48\nകൊച്ചി: മെഡിക്കല് വിദ്യാഭ്യാസത്തിനുള്ള യോഗ്യതാ പരീക്ഷ വിജയിച്ചിട്ടും 550 വിദ്യാര്‍ഥികള് പഠനം തുടങ്ങാനാവാതെ ഇപ്പോഴും പ്രതിസന്ധിയില്. കേരളത്തിലെ നാല് സ്വകാര്യ മെഡിക്കല് കോളേജുകളിലേക്ക് കഴിഞ്ഞ മാസം സ്‌പോട്ട് അഡ്മിഷന് നേടിയവരാണ് പഠനം തുടങ്ങാനാവാതെ വലയുന്നത്. വിചാരണ പൂര്‍ത്തിയായ കേസില് സുപ്രീംകോടതിയുടെ വിധിയും പ്രതീക്ഷിച്ച് കഴിയുകയാണ് ഈ വിദ്യാര്‍ത്ഥികള്.\nഒറ്റപ്പാലത്തെ പി.കെ. ദാസ് ഇന്‍സ്റ്റിറ്റ്യൂട്ട്, വയനാട്ടിലെ ഡി.എം. ഇന്‍സ്റ്റിറ്റ്യൂട്ട്, തൊടുപുഴയിലെ അല് അസ്ഹര്, വര്‍ക്കലയിലെ എസ്ആര് മെഡിക്കല് തുടങ്ങിയ കോളേജുകളില് പ്രവേശനം നേടിയ വിദ്യാര്‍ത്ഥികളാണ് ബുദ്ധിമുട്ടിലായത്. ഈ കോളേജുകളില് പ്രവേശനത്തിന് ഇന്ത്യന് മെഡിക്കല് കൗണ്‍സില് അനുമതി നിഷേധിച്ചതോടെയാണ് പ്രശ്‌നങ്ങള് തുടങ്ങിയത്. ഇതിനെതിരേ ഹൈക്കോടതിയെ സമീപിച്ച മാനേജ്‌മെന്റിന് പ്രവേശനത്തിന് അനുമതി ലഭിച്ചു. സെപ്റ്റംബര് നാല്, അഞ്ച് തീയതികളിലായിരുന്നു സംസ്ഥാന എന്‍ട്രന്‍സ് കമ്മിഷണറുടെ നിര്‍ദേശപ്രകാരമുള്ള നടപടികള്. എന്നാല് രണ്ടാം ദിവസം ഉച്ചയോടെ മെഡിക്കല് കൗണ്‍സിലിന്റെ പരാതിയില് സുപ്രീംകോടതി സ്റ്റേയെത്തി. ഏറെ പ്രയത്‌നങ്ങള്‍െക്കാടുവില് നേടിയെടുത്ത പ്രവേശത്തിന്റെ സന്തോഷം നിമിഷ നേരം കൊണ്ട് ഇല്ലാതായതോടെ രക്ഷാകര്‍ത്താക്കളും വിദ്യാര്‍ഥികളും അനിശ്ചിതത്വത്തിലായിരിക്കുകയാണ്.\nമൊത്തം 550 സീറ്റുകളാണ് നാലു കോളജിലുമായുള്ളത്. ഇതില് അഞ്ഞൂറോളം എണ്ണത്തിലാണ് നടപടികള് പൂര്‍ത്തിയായത്. ബന്ധപ്പെട്ട കക്ഷികളുടെ ഭാഗങ്ങള് കേട്ട കോടതി അവസാനമായി കേസ് പരിഗണിച്ചത് കഴിഞ്ഞ 26നാണ്. കോടതി അവധിയിലായതോടെ തീരുമാനവും വൈകി. ഇതോടെയാണ് കുട്ടികളും ബന്ധുക്കളും വലിയ നിരാശയിലായത്. ഇതില് 88 കുട്ടികള് അനുബന്ധ കോഴ്‌സുകളായ ബിഡിഎസിനും മറ്റും ചേര്‍ന്നതായാണ് വിവരം. ഭൂരിഭാഗം പേരും പ്രതീക്ഷയോടെ കാത്തിരിക്കുകയാണ്. നിലവില് ഒരു വര്‍ഷം നഷ്ടപ്പെടുത്തി പ്രവേശനപ്പരീക്ഷ വീണ്ടുമെഴുതി പ്രവേശനം നേടിയ ചില കുട്ടികള് കടുത്ത മാനസിക സമ്മര്‍ദത്തിലായിട്ടുണ്ട്. അടുത്ത പ്രവേശനപ്പരീക്ഷയ്ക്ക് അപേക്ഷിക്കാനുള്ള സമയമായിട്ടും പഠിച്ചു നേടിയ അവസരം കിട്ടാക്കനിയായിത്തീര്‍ന്നതാണ് അവരെ കുഴക്കുന്നത്. ശക്തമായ ഇടപെടല് ആവശ്യപ്പെട്ട് വിവിധ രാഷ്ട്രീയകക്ഷി നേതാക്കളെയും ഭരണാധികാരികളെയും സമീപിച്ചിട്ടുമുണ്ട്. 22 വരെയാണ് കോടതിയുടെ അവധി. കോടതി തുറന്നാലുടന് കേസില് വിധിയുണ്ടാകുമെന്ന പ്രതീക്ഷയിലാണ് വിദ്യാര്‍ത്ഥികളും രക്ഷിതാക്കളും.\n#medical Kerala, Latest News, News No Comments » Print this News\n« ശബരിമലയെ സര്‍ക്കാര് യുദ്ധക്കളമാക്കുകയാണെന്ന് പി.എസ് ശ്രീധരന്‍പിള്ള; കയ്യും കെട്ടി നോക്കിയിരിക്കാന് കഴിയില്ലെന്ന് കെ. സുരേന്ദ്രന് (Previous)\n(Next) നിലയ്ക്കലിലെ ലാത്തിചാര്‍ജും ബൈക്കുകള് തകര്‍ത്തതും ഹെല്‍മറ്റുകള് മോഷ്ടിച്ചതും പേരുദോഷമുണ്ടാക്കി; ഐജിമാര്‍ക്കെതിരെ അന്വേഷണത്തിന് എഡിജിപിമാര്; തീരുമാനം ഗവര്‍ണര് ഡിജിപിയെ വിളിച്ച് ശാസിച്ചതിന് പിന്നാലെ; എഡിജിപി ടി.കെ വിനോദ് കുമാറിനോടും അനില്‍കാന്തിനോടും റിപ്പോര്‍ട്ട് ആവശ്യപ്പെട്ടു »


KERALA POLITICS: മാര്‍ക്‌സും വേണം വോട്ടും വേണം\nഇപ്പോള് വായിക്കുന്നത് : Home » രാഷ്ട്രീയം » മാര്‍ക്‌സും വേണം വോട്ടും വേണം\nമാര്‍ക്‌സിസം ലെനിനിസത്തിലൂടെ സഞ്ചരിച്ച് തൊഴിലാളിവര്‍ഗ സര്‍വാധിപത്യം നടപ്പാക്കി കമ്യൂണിസമുണ്ടാക്കുകയാണ് പാര്‍ട്ടിയുടെ പരിപാടിയെന്ന് പാര്‍ട്ടി ഭരണഘടനയില്‍ത്തന്നെ പറഞ്ഞത് വായിക്കാതെയാണോ അബ്ദുല്ലക്കുട്ടി-കെ.എസ്. മനോജ് ആദിയായവര് അംഗത്വമെടുത്തത് എന്നറിയില്ല. പാര്‍ട്ടിയുടെ ഗീതയും ബൈബിളും ഖുറാനുമെല്ലാം മാര്‍ക്‌സിസം ലെനിനിസമാണ്. പ്രകാശ് കാരാട്ട് എഴുതിയതുപോലെയല്ല സംഗതി. മെമ്പര്‍മാര്‍ക്ക് പള്ളിയില് പോകാം, നേതാക്കള് പുറത്തുനില്‍ക്കണം എന്നൊന്നും പാര്‍ട്ടി ഭരണഘടനയിലില്ല. മതത്തെ പാര്‍ട്ടി നേതാക്കള്‍മാത്രം വര്‍ജിച്ചാല് മതിയെന്നും കിത്താബിലില്ല. ജനങ്ങളുടെ മിഥ്യാസുഖമായ മതത്തെ ഇല്ലാതാക്കേണ്ടത് അവരുടെ യഥാര്‍ഥസുഖത്തിന് ആവശ്യമാണ് എന്നാണ് മാര്‍ക്‌സ് പറഞ്ഞത്. പൂര്‍ണമായും നിരീശ്വരവാദപരവും മതങ്ങള്‍ക്ക് തികച്ചും വിരുദ്ധവുമായ വൈരുധ്യാധിഷ്ഠിത ഭൗതികവാദമാണ് നമ്മുടേത് എന്നും നാം എല്ലാ മതത്തോടും പോരാടണം എന്നുമാണ് ലെനിന് മൂപ്പര് എഴുതിയിരിക്കുന്നത്. അതിലൊന്നും വെറും മെമ്പര്‍ക്ക് ഒരു തത്ത്വവും പാര്‍ലമെന്റ് മെമ്പര്‍ക്ക് വേറെ തത്ത്വവും പറഞ്ഞിട്ടില്ല. അതു മനസ്സിലാക്കാന് തെറ്റുതിരുത്തല്‍രേഖ വരുന്നതുവരെയൊന്നും ഡോ. മനോജ് കാത്തിരിക്കേണ്ട കാര്യമേ ഉണ്ടായിരുന്നില്ല.\nകിത്താബുകളില് പറഞ്ഞതനുസരിച്ചാണെങ്കില് ഡോ. മനോജ് സ്ഥാനാര്‍ഥിയും ആകില്ല, പാര്‍ലമെന്റംഗവും ആകില്ല. .....................................................................................................................................\n.....അതുകൊണ്ട് അസാരം വെള്ളംചേര്‍ത്ത് നേര്‍പ്പിച്ചാണ് മാര്‍ക്‌സിസം ലെനിനിസം ഇവിടെ തിരഞ്ഞെടുപ്പുകാലത്ത് പാവപ്പെട്ട ജനങ്ങള്‍ക്ക് ടീസ്പൂണുകളില് നല്‍കാറുള്ളത്. അല്ലെങ്കിലവര്‍ക്ക് ദഹനക്കേടുണ്ടാകും. കടുപ്പത്തിലുള്ളത് എം.പി.മാര്, പാര്‍ട്ടി കമ്മിറ്റിയംഗങ്ങള്, നേതാക്കള് തുടങ്ങിയവര്‍ക്ക് നല്‍കും. എന്തും ദഹിപ്പിക്കാന് ശേഷിയുള്ളവരെയാണല്ലോ അത്തരം സ്ഥാനങ്ങളില് കയറ്റാറുള്ളത്. ചില പ്രത്യേക സാഹചര്യത്തില് ശേഷി കുറഞ്ഞവരെ കയറ്റിയിട്ടുണ്ട്. അവരെക്കൊണ്ടെല്ലാം ദഹനക്കേടിന്റെ പ്രത്യാഘാതങ്ങള് അനുഭവിക്കേണ്ടിയും വന്നിട്ടുമുണ്ട്. എന്തുചെയ്യാം വിപ്ലവം നടത്തി തൊഴിലാളിവര്‍ഗസര്‍വാധിപത്യം നടപ്പിലാക്കുന്നതുവരെ ഇത്തരം സര്‍വതരം ജീവികളെയും സഹിച്ചല്ലേ പറ്റൂ.\nമാതൃഭൂമി ദിനപത്രം 17.1.2010


വരികൾ യാത്രയായി; ഈണത്തെ തനിച്ചാക്കി... | Malayalam News\n2021-11-27 16:00:00 രവിമേനോൻ\nചെന്നൈയിലെ പാംഗ്രൂവിൽ ഈണങ്ങളുമായി ശ്യാം കാത്തിരിക്കുന്നു. ആദ്യം പാടിക്കേൾപ്പിച്ച ട്യൂൺ കേട്ടപ്പോഴേ ബിച്ചുവിന്റെ മനസ്സിൽ പല്ലവി റെഡി: ''ശ്രുതിയിൽ നിന്നുയരും നാദശലഭങ്ങളേ.'' ആയിടക്ക് വായിച്ച നാലാങ്കലിന്റെ മഹാക്ഷേത്രങ്ങൾക്ക് മുൻപിൽ എന്ന ഗ്രന്ഥത്തിൽ നിന്ന് കടം കൊണ്ടതായിരുന്നു മൈനാകം എന്ന വാക്ക്.\nഅർധരാത്രിയോടടുപ്പിച്ചാണ് ശ്യാം സാർ വിളിച്ചത്. ഫോണിലൂടെ ഒഴുകിവന്ന ഘനഗാംഭീര്യമാർന്ന ശബ്ദത്തിൽ വേദന കലർന്നിരുന്നു. പതിവുള്ള പ്രസാദാത്മകതയില്ല; കുശലാന്വേഷണങ്ങളില്ല. നിശ്ശബ്ദമായ ഒരു ഗദ്ഗദം വാക്കുകളിൽ തങ്ങിനിൽക്കുന്നതു പോലെ...\n''മോനേ, ബിച്ചുവിന് എങ്ങനെ ഉണ്ട്?'' - അദ്ദേഹം ചോദിച്ചു. ''കിടന്നിട്ട് ഉറക്കം വരുന്നില്ല. ഇന്നലെ ആ വാർത്ത കേട്ടതു മുതൽ മനസ്സിൽ വല്ലാത്തൊരു വിങ്ങൽ. അദ്ദേഹത്തിന്റെ മകനെ വിളിച്ചു. കിട്ടുന്നില്ല. അതുകൊണ്ടാണ് അസമയത്ത് വിളിച്ചത്. ക്ഷമിക്കണം.''\nവികാരഭരിതമായ ആ വാക്കുകൾക്ക് മുന്നിൽ എന്ത് പറയണമെന്നറിയാതെ പകച്ചുനിന്നു ഞാൻ. ബിച്ചു തിരുമലയും ശ്യാമും ചേർന്നൊരുക്കിയ നൂറു നൂറു പാട്ടുകളുടെ ശീലുകൾ ഓർമയിൽ ഒഴുകിയെത്തുന്നു. പതിറ്റാണ്ടുകളായി സ്വന്തം ആത്മാവിന്റെ, ജീവന്റെ ഭാഗമായ ഒരാൾ അകലെ മരണത്തിന്റെ നേർത്ത കാലൊച്ചകൾക്ക് കാതോർത്ത് മയങ്ങിക്കിടക്കുമ്പോൾ ശ്യാം സാറിന് എങ്ങനെ ഉറക്കം വരും? ''കുറച്ചു ഭേദമാണ് എന്നാണ് അറിയാൻ കഴിഞ്ഞത്. നമുക്ക് പ്രാർത്ഥിക്കാം ശ്യാം സാർ, ബിച്ചു ചേട്ടന് വേണ്ടി..'' അത്രയേ പറയാൻ കഴിഞ്ഞുള്ളൂ എനിക്ക്.\nബിച്ചു ചേട്ടന്റെ വിയോഗ വാർത്ത അതികാലത്ത് ഓഫീസിൽ നിന്ന് വിളിച്ചറിയിച്ചപ്പോൾ ആദ്യം ഓർമ വന്നത് ശ്യാം സാറിനെയാണ്. എങ്ങനെ ഉൾക്കൊള്ളാനാകും അദ്ദേഹത്തിന് ഈ വേർപാട്. ''എന്റെ കുടുംബാംഗങ്ങളേക്കാൾ കൂടുതൽ സമയം ഞാൻ ചെലവഴിച്ചിട്ടുണ്ടാകുക ബിച്ചുവിനോടൊപ്പമായിരിക്കും. ഹൃദയം കൊണ്ട് ഒന്നായിരുന്നു ഞങ്ങൾ. അതുകൊണ്ടാവണം ഞങ്ങൾ ഒരുമിച്ചുണ്ടാക്കിയ പാട്ടുകൾ നിങ്ങൾ എളുപ്പം ഹൃദയത്തിൽ സ്വീകരിച്ചത്''- ശ്യാം സാറിന്റെ വാക്കുകൾ.\nഇരുവരും ചേർന്നൊരുക്കിയ മനോഹര ഗാനങ്ങളിൽ ഒന്നിന്റെ പിറവിയുടെ കഥ ഒരിക്കൽ കൂടി പങ്കുവെക്കുന്നു: ബിച്ചു ചേട്ടനെ ഓർത്തുകൊണ്ട്...കടലിൽ നിന്നുയർന്ന മൈനാകത്തിന്റെ കഥ.\n''മോനേ.....'' എന്ന വിളിയിൽ ഒരു സ്‌നേഹ സാഗരം തന്നെ ഒളിപ്പിക്കുന്ന, ഗോഡ് ബ്ലെസ് എന്ന ആശംസയിൽ മനസ്സിലെ നന്മയും കരുതലും മുഴുവൻ നിറച്ചു വെക്കുന്ന മനുഷ്യൻ. സിനിമാ സംഗീത ലോകത്ത് ഞാൻ കണ്ടുമുട്ടിയ സുതാര്യ വ്യക്തിത്വങ്ങളിൽ ഒരാൾ. അനസൂയ വിശുദ്ധൻ. ശ്യാം എന്ന സാമുവൽ ജോസഫ്.\nകഴിഞ്ഞ പിറന്നാളിന് ആശംസകൾ നേരാൻ കാലത്ത് വിളിച്ചപ്പോൾ ശ്യാം സാർ ഒരു നിമിഷം മൗനിയായി. പിന്നെ ഘനഗാംഭീര്യമാർന്ന ശബ്ദത്തിൽ പറഞ്ഞു: ''സന്തോഷം മോനേ, ഇന്ന് എനിക്ക് വരുന്ന ആദ്യത്തെ ഫോൺ കോളാണിത്. നമ്മളെ ആരെങ്കിലും ഓർക്കുന്നു എന്നറിയുമ്പോഴുള്ള ഒരു സന്തോഷമുണ്ടല്ലോ. ഇറ്റ്‌സ് എ ബിഗ് തിംഗ് ഫോർ മി; ഈ പ്രായത്തിൽ. താങ്ക് യു ഫോർ റിമെംബറിംഗ് മി മോനേ. ഗോഡ് ബ്ലെസ്..''\nമനസ്സിനെ വല്ലാതെ സ്പർശിച്ചു ആ വാക്കുകൾ. ഉള്ളിലെങ്ങോ നേർത്തൊരു നൊമ്പരം വന്നു തടഞ്ഞ പോലെ. എങ്ങനെ മറക്കും ശ്യാം സാർ. ഇതാ ഇപ്പോഴും ഞാൻ കേട്ടുകൊണ്ടിരിക്കുകയായിരുന്നു ബിച്ചു ചേട്ടനും ശ്യാം സാറും ചേർന്നൊരുക്കിയ പാട്ട്: മൈനാകം കടലിൽ നിന്നുയരുന്നുവോ.....അശുഭ വാർത്തകൾ മാത്രം കേൾക്കുന്ന ഈ കോവിഡ് കാലത്തും ആ പാട്ടുകൾ മനസ്സിന് എത്ര സന്തോഷവും സമാധാനവും പകരുന്നു എന്ന് പറഞ്ഞറിയിക്കാൻ വയ്യ.''\nമൃദുവായി ചിരിക്കുക മാത്രം ചെയ്തു ശ്യാം സാർ. പിന്നെ ആ പാട്ടിന്റെ വരികൾ ഓർത്തെടുക്കാൻ ശ്രമിച്ചു: ''ഓ ശശിയുടെ പടത്തിലെ പാട്ട്... ഒരു പാട് ഓർമകൾ ഉണ്ട് മോനേ, ഓരോ പാട്ടിന് പിന്നിലും. പാവം ശശിയും പോയില്ലേ...ഓരോരുത്തരായി സ്ഥലം വിടുന്നു..''\nപാട്ടുകളില്ലാത്ത ഒരിക്കൽ കൂടി എന്ന ചിത്രത്തിന് ശ്യാം ഒരുക്കിയ തീം മ്യൂസിക്കിൽ നിന്ന് സംവിധായകനായ ഐ.വി ശശി കണ്ടെടുത്തതാണ് തൃഷ്ണ (1981) എന്ന സിനിമക്ക് വേണ്ടി എസ്.ജാനകിയുടെ ശബ്ദത്തിൽ റെക്കോർഡ് ചെയ്യപ്പെട്ട മൈനാകത്തിന്റെ ഈണം. ആ കൊച്ചു സംഗീത ശകലം ഒരു ഗാനമാക്കി മാറ്റണമെന്ന് ശശി ആവശ്യപ്പെട്ടപ്പോൾ അത്ഭുതത്തോടെ അദ്ദേഹത്തെ നോക്കിനിന്നു ശ്യാം. ''എത്ര സൂക്ഷ്മമായാണ് പശ്ചാത്തല സംഗീതം പോലും ശശി ശ്രദ്ധിക്കുന്നത് എന്നോർക്കുകയിരുന്നു ഞാൻ. ഹി വാസ് എ ജീനിയസ്.''\nശശി ഉദ്ദേശിച്ച തീം മ്യൂസിക് ഏതാണെന്ന് ആദ്യം തനിക്ക് ഓർമ വന്നില്ലെന്ന് ശ്യാം. വഴിക്കു വഴിയായി സിനിമകൾ ചെയ്യുന്ന കാലമല്ലേ? ഒരിക്കൽ ഹമ്മിംഗ് ഓർമയിൽ നിന്ന് വീണ്ടെടുക്കാൻ സഹായിച്ചത് സഹായിയായ ഷണ്മുഖമാണ്. ബിച്ചു അതിനിണങ്ങുന്ന വരികൾ എഴുതി. പല്ലവി തയാറായതോടെ ചരണം പിറകെ വന്നു. ഇന്നും ആ പാട്ട് കേൾക്കുമ്പോൾ ശശിയെ ഓർമ വരും.\nതൃഷ്ണയിലെ ഗാനങ്ങളുടെ പിറവിക്ക് പിന്നിൽ ചെറിയൊരു വാശിയുടെ കഥ കൂടിയുണ്ടെന്ന് പറയും ഗാനരചയിതാവ് ബിച്ചു തിരുമല. റെക്കോർഡിംഗിന്റെ തലേന്നാണ് ശശി വിളിച്ചുപറഞ്ഞത് - നാളെ എം.ടി വരുന്നു, ഉടൻ പാട്ടുകളൊരുക്കണം എന്ന്. ചെന്നൈയിലെ പാംഗ്രൂവിൽ ഈണങ്ങളുമായി ശ്യാം കാത്തിരിക്കുന്നു. ആദ്യം പാടിക്കേൾപ്പിച്ച ട്യൂൺ കേട്ടപ്പോഴേ ബിച്ചുവിന്റെ മനസ്സിൽ പല്ലവി റെഡി: ''ശ്രുതിയിൽ നിന്നുയരും നാദശലഭങ്ങളേ.'' ആയിടക്ക് വായിച്ച നാലാങ്കലിന്റെ മഹാക്ഷേത്രങ്ങൾക്ക് മുൻപിൽ എന്ന ഗ്രന്ഥത്തിൽ നിന്ന് കടം കൊണ്ടതായിരുന്നു മൈനാകം എന്ന വാക്ക്. മൈനാകത്തെ കുറിച്ചുളള ഐതിഹ്യം രസകരമായി തോന്നി എനിക്ക്. മേനകക്ക് ഹിമവാനിൽ ഉണ്ടായ കുഞ്ഞാണ് മൈനാകം എന്നാണ് കഥ. കടലിന്റെ നടുവിലാണ് മൈനാകത്തിന്റെ വാസം. പർവതങ്ങൾക്ക് ചിറകുകൾ ഉണ്ടായിരുന്ന ആ കാലത്ത് അവ യഥേഷ്ടം പറന്നുനടന്ന് അപകടങ്ങൾ വരുത്തിവെച്ചപ്പോൾ ഇന്ദ്രന് ദേഷ്യം വന്നു. വജ്രായുധം ഉപയോഗിച്ച് ഇന്ദ്രൻ പർവതങ്ങളുടെയെല്ലാം ചിറകുകൾ അരിഞ്ഞു. മൈനാകം മാത്രം ഇന്ദ്രകോപത്തിൽനിന്നും രക്ഷ നേടാൻ കടലിൽ പോയൊളിച്ചു. ആ ഐതിഹ്യത്തെ സിനിമയിലെ സന്ദർഭവുമായി ബന്ധിപ്പിക്കുകയാണ് ഞാൻ ചെയ്തത്. ശ്യാമിന്റെ ഈണം കൂടി ചേർന്നപ്പോൾ അതൊരു നല്ല പാട്ടായി.''\nശശിയുടെ പടങ്ങളിലാണ് ബിച്ചു - ശ്യാം കൂട്ടുകെട്ട് ഏറ്റവും കൂടുതൽ ഹിറ്റുകൾ ഒരുക്കിയത്. അസാധാരണമായ ഒരു കെമിസ്ട്രി ഞങ്ങൾക്കിടയിൽ ഉണ്ടായിരുന്നതായി തോന്നിയിട്ടുണ്ട്. എനിക്ക് വേണ്ടത് എന്താണെന്ന് അവർക്കറിയാം. അവരുടെ മനസ്സിലെ സംഗീതം എനിക്കും -ശശിയുടെ വാക്കുകൾ ഓർമ വരുന്നു. പശ്ചാത്തല സംഗീതത്തിൽ നിന്ന് പോലും അസാധാരണ മികവുള്ള പാട്ടുകൾ സൃഷ്ടിക്കും ശ്യാം. അടിയൊഴുക്കുകളുടെ പശ്ചാത്തല സംഗീത ശകലം അനുബന്ധത്തിലെ കണ്ണാന്തളിയും കാട്ടുകുറിഞ്ഞിയും എന്ന ഗാനമായതും തുഷാരത്തിന്റെ ക്ലൈമാക്‌സിലെ തീം മ്യൂസിക് തൃഷ്ണയിൽ ഉപയോഗിച്ചതും (തെയ്യാട്ടം ധമനികളിൽ) എല്ലാം ശശിയുടെ പ്രേരണയിൽ തന്നെ. രണ്ട് ഈണങ്ങൾക്കുമൊത്ത് അനായാസം പാട്ടുകളെഴുതി ബിച്ചു.\nഫോൺ വെച്ച ശേഷവും ശ്യാം സാറിന്റെ വാക്കുകൾ കാതിൽ മുഴങ്ങിക്കൊണ്ടിരുന്നു: ''നമ്മളെ ആരെങ്കിലും ഓർക്കുന്നു എന്നറിയുമ്പോഴുള്ള ഒരു സന്തോഷമുണ്ടല്ലോ. ഇറ്റ്‌സ് എ ബിഗ് തിംഗ് ഫോർ മി; താങ്ക് യു ഫോർ റിമെംബറിംഗ് മി മോനേ. ഗോഡ് ബ്ലെസ്..''\nArticles bichu thirumala


ചെന്നൈ: രാജീവ് ഗാന്ധി വധക്കേസിലെ ഏഴു പ്രതികളെ മോചിപ്പിക്കണമെന്നാവശ്യപ്പെട്ട് പ്രതികളിലൊരാളായ പേരറിവാളന്‍െറ മാതാവ് അര്‍പ്പുതാമ്മാള് ജയലളിതക്ക് നിവേദനം നല്‍കി. പ്രതികളുടെ ജയില്‍വാസത്തിന് 25 വര്‍ഷം പൂര്‍ത്തിയായതിനോടുനബന്ധിച്ച് ചെന്നൈയില് മോചനജാഥ നടന്നു. അര്‍പ്പുതാമ്മാളിന്‍െറ നേതൃത്വത്തില് രാഷ്ട്രീയപാര്‍ട്ടി നേതാക്കളുടെയും പ്രമുഖ നടന്മാരുടെയും സാന്നിധ്യത്തിലായിരുന്നു മോചനജാഥ. ഇവര് പിന്നീട് മുഖ്യമന്ത്രി ജയലളിതക്ക് നിവേദനം കൈമാറി. പ്രതികളെ മോചിപ്പിക്കണമെന്ന് നടന് സത്യരാജ് ഉള്‍പ്പെടെയുള്ള പ്രമുഖര് ജയലളിതയോട് ആവശ്യപ്പെട്ടു.\nഭരണഘടനയുടെ 161ാംവകുപ്പ് പ്രകാരം തന്നെ വിട്ടയക്കണമെന്ന് അഭ്യര്‍ഥിച്ച് എ.ജി. പേരറിവാളന് ഗവര്‍ണര് കെ. റോസയ്യക്ക് ദയാഹരജി നല്‍കി. 74 വയസ്സായ പിതാവ് ജ്ഞാനശേഖരന് കിടപ്പിലാണെന്നും 69 വയസ്സുള്ള മാതാവ് അര്‍പ്പുതാമ്മാള് രോഗിയാണെന്നും ഹരജിയില് പറയുന്നു. തന്നെ അലട്ടുന്ന രോഗവിവരങ്ങളും പേരറിവാളന് തെളിവായി നല്‍കിയിട്ടുണ്ട്. 25 വര്‍ഷം തടവ് പൂര്‍ത്തിയാക്കിയ സാഹചര്യത്തില് ജയില് മോചിതയാക്കണമെന്നാവശ്യപ്പെട്ട് മറ്റൊരു പ്രതി നളിനിയും സംസ്ഥാസര്‍ക്കാറിന് അപേക്ഷ നല്‍കി.\nമുരുകന്, ശാന്തന്, പേരറിവാളന്, നളിനി, റോബര്‍ട്ട് പയസ്, ജയകുമാര്, രവിചന്ദ്രന് എന്നിവരുടെ ജയില്‍വാസം കാല്‍നൂറ്റാണ്ട് പൂര്‍ത്തിയായ മുറക്ക് മോചനത്തിന് ഫെഡറല് വ്യവസ്ഥയില് നിയമപരമായ പിന്‍ബലമുണ്ടെന്നാണ് സംസ്ഥാന സര്‍ക്കാറിന്‍െറ അഭിപ്രായം. 1994ല് സംസ്ഥാന സര്‍ക്കാര് പുറപ്പെടുവിച്ച ഉത്തരവ് പ്രകാരം 20 വര്‍ഷം പൂര്‍ത്തിയാക്കിയ തടവുകാരെ മാനുഷിക പരിഗണനനല്‍കി വിട്ടയക്കാമെന്ന് പറയുന്നുണ്ട്.\nകേസില് പ്രതികളെന്ന് കണ്ടത്തെിയ 26 പേരെയും 1998ല് ടാഡ കോടതി ശിക്ഷിച്ചിരുന്നു. 1999ല് പ്രതികള് അപ്പീലുമായി സുപ്രീംകോടതിയില് എത്തി. 19 പേരെ വെറുതെവിട്ടു. മുരുകന്, ശാന്തന്, പേരറിവാളന്, നളിനി എന്നിവര്‍ക്ക് വധശിക്ഷ വിധിച്ചു. മറ്റ് മൂന്നുപേരില് ശുഭ, ശിവരശന് എന്നിവര് 1991ല് ബംഗളൂരുവില് ജീവനൊടുക്കി. രവിചന്ദ്രന്‍െറ വധശിക്ഷ ജീവപര്യന്തമാക്കി കുറച്ചു. വധശിക്ഷക്ക് വിധിക്കപ്പെട്ട നാലുപേരും മദ്രാസ് ഹൈകോടതിയെയും സുപ്രീംകോടതിയെയും സമീപിച്ചെങ്കിലും ഇളവ് ലഭിച്ചില്ല. രാഷ്ട്രപതിക്ക് നല്‍കിയ ദയാഹരജിയും തീര്‍പ്പ് കല്‍പിക്കാതെ കിടന്നു. 2000ല് തമിഴ്നാട് ഗവര്‍ണര് നളിനിയുടെ വധശിക്ഷ ജീവപര്യന്തമാക്കി കുറച്ചു. ശിക്ഷാ കാലയളവ് പരിഗണിച്ച് സുപ്രീംകോടതി 2014ല് മറ്റ് മൂന്നുപേരുടെയും വധശിക്ഷ ജീവപര്യന്തമാക്കി കുറച്ചു. അതേത്തുടര്‍ന്ന് നാലുപേരെയും മോചിപ്പിക്കാന് സംസ്ഥാന സര്‍ക്കാര് തീരുമാനിച്ചെങ്കിലും കേന്ദ്രം അനുമതി നല്‍കിയില്ല.


ഉപ്പും മുളകിലെയും 'മുടിയന്റെ പൂജ'യുടെ വിവാഹം കഴിഞ്ഞോ? കുഞ്ഞുണ്ടോ? സംശയങ്ങളുമായി ആരാധകര് - metromatinee.com Lifestyle Entertainment & Sports\nപ്രേക്ഷകരുടെ പ്രിയ പരമ്പരയായ ഉപ്പും മുളകിലെയും പൂജ ജയറാമിനെ ഓര്‍മ്മയില്ലാത്തവരായി ആരുമുണ്ടാകില്ല. അശ്വതി നായര് എന്ന പേരിനേക്കാളും പ്രേക്ഷര്‍ക്ക് പരിചയം പൂജ ജയറാം ആണ്. ഉപ്പും മുളകിലും മുടിയന്റെ പൂജയായി എത്തി കൈയ്യടി വാങ്ങിയ അശ്വതി നായര് സോഷ്യല് മീഡിയയില് താരമാണ്. നിരവധി ഫോട്ടോഷൂട്ടിലൂടെയും ടെലിവിഷന് പരിപാടികളിലൂടെയും അശ്വതി അതിവേഗം ആണ് മിനിസ്‌ക്രീനില് തന്റെ സ്ഥാനം ഉറപ്പിച്ചത്. നല്ലൊരു നര്‍ത്തകി കൂടിയാണ് അശ്വതി. സൂര്യ ടിവിയിലെ പ്രോഗ്രാം പ്രൊഡ്യൂസറും വീഡിയോ ജോക്കി കൂടിയായ അശ്വതി അപ്രതീക്ഷിതമായാണ് അഭിനയത്തിലേയ്ക്ക് എത്തുന്നത്. അമൃത സ്‌കൂള് ഓഫ് ആര്‍ട്‌സ് ആന്‍ഡ് സയന്‍സില് നിന്നും ബിരുദം പൂര്‍ത്തിയാക്കിയ അശ്വതിയ്ക്ക് നിരവധി ആരാധകരാണ് ഉള്ളത്. ഇന്‍സ്റ്റാഗ്രാമില് 220 കെ ഫോളോവേഴ്സാണ് അശ്വതിയ്ക്ക് ഉള്ളത്.\nസൂര്യ മ്യൂസിയക്കിലെയും സൂര്യ കോമഡിയിലെയും ആങ്കര് ആയിരുന്ന ലെനിന് മുഖാന്തിരം ആണ് പൂജ ഉപ്പും മുളകിലേയ്ക്കും എത്തുന്നത് എന്ന് മുന്‍പ് അഭിമുഖങ്ങളില് അശ്വതി പറഞ്ഞിട്ടുണ്ട്. പ്രേക്ഷകര് തന്റെ കഥാപാത്രം ഇത്രത്തോളം സ്വീകരിക്കും എന്ന് ഒരിക്കലും പ്രതീക്ഷിച്ചിരുന്നില്ല. പിന്നെ അതിലെ ഓരോ കഥാപാത്രങ്ങളെയും മലയാളികള് ഹൃദയത്തോട് ചേര്‍ത്തുനിര്‍ത്തിയിരിക്കുകയാണ് എന്നും അശ്വതി പറഞ്ഞിരുന്നു. സിനിമ ഒന്നും ഞാന് മോഹിച്ചിട്ടില്ല എങ്കിലും നല്ല അവസരം വന്നാല് തീര്‍ച്ചയായും ഉണ്ടാകും എന്നാണ് അശ്വതിയുടെ അഭിപ്രായം. പ്രേക്ഷകര് ആഗ്രഹിക്കുന്ന കഥാപാത്രങ്ങള് ലഭിച്ചാല് തീര്‍ച്ചയായും ഒരു കൈ നോക്കണം എന്നുണ്ട്. മോഡലിംഗ് എന്ന് എടുത്തുപറയാനും മാത്രം ഞാന് ഒന്നും ചെയ്തിട്ടില്ല. പക്ഷേ ചില ഫോട്ടോ ഷൂട്ടുകള് ചെയ്തിട്ടുണ്ട് എന്നും താരം മുന്‍പേ വ്യക്തമാക്കിയിരുന്നു.\nകൊച്ചിയില് തന്നെയാണ് അശ്വതി ജനിച്ചുവളര്‍ന്നത്. അച്ഛന് അമ്മ ചേച്ചി, ഭര്‍ത്താവ് എന്നിവര് ആണ് അശ്വതിയുടെ ലോകം. ഹരി എന്നാണ് ഭര്‍ത്താവിന്റെ പേര്.. ഇരുവരുടെയും പ്രണയ വിവാഹം ആയിരുന്നു. തന്നെ ഇഷ്ടം ആണെന്ന് ഹരിയാണ് പറയുന്നതെന്നും പിന്നീട് വീട്ടില് വന്നു ചോദിക്കുകയായിരുന്നു. സത്യത്തില് പിന്നീടാണ് പ്രണയത്തിലേക്കും വിവാഹത്തിലേക്കും കടക്കുന്നത് എന്നും അശ്വതി മുന്‍പ് പറഞ്ഞിട്ടുണ്ട്.\nകെപിഎംജിയില് എച്ച് ആര് ആണ് അശ്വതിയുടെ ഹരി. ഹരിക്കൊപ്പമുള്ള ഫോട്ടോ പങ്കുവെച്ച് താരം കഴിഞ്ഞ ദിവസം എത്തിയിരുന്നു. ഇതിനകം തന്നെ ചിത്രം വൈറലായി മാറിക്കഴിഞ്ഞിട്ടുണ്ട്. എന്റെ ഭര്‍ത്താവിനെ 2016 ജൂലൈ 24 ന് കണ്ടുമുട്ടിയപ്പോള് എന്ന ക്യാപ്ഷനിലൂടെയാണ് അശ്വതി ചിത്രം പങ്ക് വച്ചത്. ചിത്രത്തിന് വന്ന ആരാധകരുടെ കമന്റുകള്‍ക്ക് അശ്വതി നല്‍കിയ മറുപടിയും വൈറല് ആണ്. ഒരു വര്‍ഷം ആയി അഭിനയരംഗത്ത് അശ്വതി സജീവം ആണെങ്കിലും അശ്വതിയുടെ വിവാഹം കഴിഞ്ഞ കാര്യം അധികമാര്‍ക്കും അറിയാത്ത കാര്യമാണ്. വിവാഹം കഴിഞ്ഞതാണോ, എന്ന് കമന്റുകള് വരുമ്പോള് അശ്വതിയുടെ ആരാധകര് തന്നെ മറുപടി നല്‍കുന്നുണ്ട്. അതേസമയം കുഞ്ഞുണ്ടോ എന്ന ഒരാളുടെ കമന്റിന് ഇല്ല എന്ന മറുപടിയും നടി നല്‍കി.\nരേഖ രതീഷിന്റെ ഷോയില് നിറകണ്ണുകളുമായി മൃദുലയുടെ അമ്മ! സോഷ്യല് മീഡിയയില് വൈറലായി അമ്മയുടെ വാക്കുകള്\nതാന് പാടിയ പല പാട്ടുകളും ചിത്രയോ വാണി ജയറാമോ പാടിയതാണെന്നാണ് പലരും ധരിച്ച് വെച്ചിരിക്കുന്നു; തുറന്ന് പറഞ്ഞ് ഗായിക


മുതിർന്ന പത്രപ്രവർത്തകൻ, ചിത്രകാരൻ.\nമലയാളി ഇപ്പോഴും എപ്പോഴും പൊസിറ്റീവ്!\nആരെങ്കിലും ഹർത്താൽ എന്നു പറഞ്ഞാൽ, അത് ആഹ്വാനം ചെയ്തവരുടെ പിതാക്കളെ സ്മരിച്ചിരുന്നവരായിരുന്നല്ലോ നമ്മൾ. പിന്നെ ഹർത്താൽ പതിവായതോടെ അതൊരു ആഘോഷമാക്കിയെടുക്കാൻ നമുക്കല്ലാതെ ലോകത്ത് ആർക്കെങ്കിലും പറ്റുമോ? ഹർത്താലിന്റെ തലേന്നു മദ്യകടകൾക്കും കോഴിവിൽപന ശാലകൾക്കും വിഡിയോ കസെറ്റ്\n‘ഫ്രീ’യായി എന്തെങ്കിലും ഇടയ്‌ക്കിടെ കിട്ടിക്കൊണ്ടിരിക്കുന്നതു മലയാളിക്കു വലിയ സന്തോഷം! മൊട്ടുസൂചി സൗജന്യമായി കിട്ടുമെങ്കിൽ അതു വാങ്ങാൻ എത്ര ദൂരം പോകാനോ എത്രനേരം ക്യു നിൽക്കാനോ നമുക്കു സമയം വേണ്ടത്രയുണ്ട്. വെളിച്ചെണ്ണ കഴിച്ചാൽ കൊളസ്ട്രോൾ വരുമെന്നും കൊളസ്ട്രോൾ വന്നാൽ ഹാർട്ട് അറ്റാക്ക് വന്നു\nഇങ്ങനെയുമുണ്ടോ ഒരു അസൂയ!\nഈ മലയാള നാട്ടിൽ വയസ്സ് എത്രയായാലും തലയും മീശയും കറുപ്പിച്ചു നടക്കുന്ന ഒട്ടേറെ പേരുണ്ടല്ലോ. അവരുടെ വാട്സാപ്പ് ഗ്രൂപ്പുകളിൽ കറങ്ങി നടക്കുന്ന ഒരു മെസേജ് ഇങ്ങനെ: തല കറുപ്പിക്കുന്നതു വെറുതെ... ശിവ! ശിവ!! ഇങ്ങനെയുമുണ്ടോ ഒരു അസൂയ! അസൂയയ്ക്കു മരുന്നില്ല എങ്കിൽ കഷണ്ടിക്കുണ്ടോ? ഒട്ടുമില്ല. പക്ഷേ,\nകോവിഡ് വന്നവരിലേറെയും 60 വയസ്സിനു താഴെയുള്ളവർ!\n‘വയോജനങ്ങൾ വീട്ടിൽ സുരക്ഷിതരായിരിക്കണ’മെന്ന സർക്കാരിന്റെ പരസ്യവാചകം മുതിർന്ന പൗരന്മാരിലുണ്ടാക്കുന്ന അങ്കലാപ്പ് ചെറുതൊന്നുമല്ല. കോവിഡ് എന്ന ഭൂതം തങ്ങളെ എപ്പോഴാണു വന്നു പിടികൂടുക എന്ന ബേജാറിലാണവർ. ചെറിയൊരു ജലദോഷം വരുമ്പോഴേക്കും അവർ വല്ലാതെ തളർന്നുപോകുന്നു. പിന്നാലെ ഒരുതരം വിമ്മിഷ്ടം,


ശാസ്ത്ര കോൺഗ്രസ്സിലെ 'കണ്ടുപിടിത്തങ്ങൾ'\nഎം അബ്ബാസ്| Updated On:6Jan 2019 1:12 PM GMT | Location :\nബ്രിട്ടീഷ് ഭരണകാലത്ത് 1914ൽ കൽക്കട്ട ആസ്ഥാനമായാണ് ഇന്ത്യൻ ശാസ്ത്ര കോൺഗ്രസ് രൂപം കൊണ്ടത്. നേതൃത്വം നൽകിയത് രണ്ടു ബ്രിട്ടീഷ് ശാസ്ത്രജ്ഞർ- ജെ.എൽ...\nബ്രിട്ടീഷ് ഭരണകാലത്ത് 1914ൽ കൽക്കട്ട ആസ്ഥാനമായാണ് ഇന്ത്യൻ ശാസ്ത്ര കോൺഗ്രസ് രൂപം കൊണ്ടത്. നേതൃത്വം നൽകിയത് രണ്ടു ബ്രിട്ടീഷ് ശാസ്ത്രജ്ഞർ- ജെ.എൽ സീമൻസണും പി.എസ് മക്മഹോനും. രണ്ടു പേരും രസതന്ത്രജ്ഞർ. ഇന്ത്യയിൽ ശാസ്ത്രബോധം വളർത്തുകയായിരുന്നു ലക്ഷ്യം. അതേവർഷം ജനുവരി 15 മുതൽ 17 വരെ വിഖ്യാതമായ ഏഷ്യാറ്റിക് സൊസൈറ്റിയിൽ ശാസ്ത്ര കോൺഗ്രസ് ആദ്യമായി സമ്മേളിച്ചു. കൽക്കട്ട യൂണിവേഴ്‌സിറ്റി വൈസ് ചാൻസലർ സർ അശുതോഷ് മുഖർജിയായിരുന്നു അദ്ധ്യക്ഷൻ. വിദേശത്തു നിന്നടക്കം 150 ശാസ്ത്രജ്ഞർ പങ്കെടുത്തു. തുടർന്ന് എല്ലാ വർഷവും കോൺഗ്രസ് സംഘടിപ്പിക്കപ്പെട്ടു. സ്വാതന്ത്ര്യത്തിന് മുമ്പ് സി.വി രാമൻ, ജെ.സി ബോസ്, പ്രഫുല്ല ചന്ദ്രറോയ്, ബിർബൽ സാഹ്നി, ലൂയിസ് എൽ.ഫെർമർ, ജെ.ച്ച് ഹൂട്ടൺ, ജെയിംസ് ജീൻസ് തുടങ്ങി ശാസ്ത്രമേഖലയിലെ പ്രമുഖർ ഈ സമ്മേളനങ്ങൾക്ക് ചുക്കാൻ പിടിച്ചു.\nരാഷ്ട്രീയലക്ഷ്യങ്ങളോട് അകലം പാലിച്ചു എന്നതാണ് ശാസ്ത്ര കോൺഗ്രസ്സിന്റെ സവിശേഷത. നൂറ്റാണ്ടിലേറെയുള്ള ചരിത്രത്തിൽ രണ്ടു ഇന്ത്യൻ പ്രധാനമന്ത്രിമാർ മാത്രമാണ് കോൺഗ്രസ്സിന്റെ അദ്ധ്യക്ഷരായിട്ടുള്ളത്. 1947ൽ ആദ്യ പ്രധാനമന്ത്രി ജവഹർലാൽ നെഹ്‌റുവും 100 ാം വർഷം ഡോ.മൻമോഹൻസിങ്ങും. രണ്ടു പേരും അക്കാദമിക യോഗ്യതകൾ കൊണ്ട് അനുയോജ്യർ. രാജ്യത്തെ ശാസ്ത്ര സാങ്കേതിക മേഖലയുടെ വളർച്ചയ്ക്ക് നാന്ദി കുറിച്ച രാഷ്ട്രീയ നേതാവായിട്ടു കൂടി നെഹ്‌റു കോൺഗ്രസ്സിലെ ഒരു സെഷനിൽപ്പോലും സംസാരിച്ചില്ല. കേന്ദ്രസർക്കാറിനു കീഴിലെ ശാസ്ത്ര-സാങ്കേതിക വകുപ്പിന് കീഴിലാക്കി കോൺഗ്രസ്സിനു വിദേശത്തു നിന്നും ശാസ്ത്രജ്ഞരെ കൊണ്ടുവരാനുള്ള ശ്രമങ്ങൾക്ക് നെഹ്‌റു തുടക്കമിട്ടു. ഇത് തുടരുകയും ചെയ്യുന്നു.\nശാസ്ത്ര കോൺഗ്രസ് ഇപ്പോൾ വീണ്ടും വാർത്തകളിൽ നിറയുന്നത് ചില ഇന്ത്യൻ 'ശാസ്ത്രജ്ഞരുടെ' കണ്ടുപിടിത്തങ്ങൾ കൊണ്ടാണ്. കൗരവർ ജനിച്ചത് ടെസ്റ്റ് ട്യൂബ് സാങ്കേതിക വിദ്യയിലൂടെയാണ്, 100 അണ്ഡങ്ങൾ 100 മൺകുടങ്ങളിലാക്കി, അതിലൂടെയാണ് കൗരവരുടെ ജന്മമുണ്ടായത്, മനുഷ്യോൽപ്പത്തിയെ കുറിച്ച് ഡാർവിന്റെ പരിണാമ സിദ്ധാന്തത്തേക്കാൾ മികച്ചതാണ് മഹാവിഷ്ണുവിന്റെ ദശാവതാരം, ആൽബർട്ട് ഐൻസ്റ്റീനും ഐസക് ന്യൂട്ടണും ലോകത്തെ തെറ്റിദ്ധരിപ്പിച്ചു.... എന്നിങ്ങനെ പോകുന്നു ശാസ്ത്ര കോൺഗ്രസ്സിലെ 106-ാം പതിപ്പിലെ 'കണ്ടെത്തലുകൾ'. കൗരവരുടെ 'അത്ഭുത ജന്മ'ത്തെ കുറിച്ച് പ്രബന്ധമവതരിപ്പിച്ചത് ആന്ധ്ര സർവകലാശാല വൈസ് ചാൻസലർ പ്രൊഫ. ജി നാഗേശ്വര റാവുവും പരിണാമ സിദ്ധാന്തത്തെ കുറിച്ച് പുതിയ വ്യാഖ്യാനം പറഞ്ഞത് ഡോ. കണ്ണൻ ജഗതല കൃഷ്ണനുമാണ്. ഭൂഗുരുത്വാകർഷണ തരംഗത്തെ 'നരേന്ദ്രമോദി തരംഗമായി' പുനർനാമകരണം നടത്താനും അദ്ദേഹം ധൈര്യം കാണിച്ചു. എ.പി.ജെ അബ്ദുൽകലാമിനേക്കാൾ മഹാനായ ശാസ്ത്രജ്ഞനാണ് ഡോ.ഹർഷ് വർദ്ധൻ (കേന്ദ്രവനംപരിസ്ഥിതി മന്ത്രി) എന്നായിരുന്നു മറ്റൊരു കണ്ടെത്തൽ. 2013ലെ വൈദ്യശാസ്ത്ര നൊബേൽ ജേതാവ് തോമസ് സുധോഫ്, രസതന്ത്ര നൊബേൽ ജേതാവ് അവ്രാം ഹെർഷ്‌കോ തുടങ്ങിയ പ്രമുഖർ പങ്കെടുക്കുന്ന സമ്മേളനത്തിലാണ് ഇവർ ശാസ്ത്രീയമായി യാതൊരു അടിത്തറയുമില്ലാത്ത 'കണ്ടെത്തലുകൾ' അവതരിപ്പിച്ചത്'.\n2014ൽ നരേന്ദ്ര മോദി പ്രധാനമന്ത്രിയായതിനു ശേഷമാണ് ശാസ്ത്ര കോൺഗ്രസ്സിൽ ഇത്തരം അബദ്ധങ്ങൾ പ്രബന്ധങ്ങളായി അവതരിപ്പിക്കുന്നത്. 2015ൽ മുംബൈയിൽ ചേർന്ന കോൺഗ്രസ്സിൽ ആധുനിക ശസ്ത്രക്രിയാ രൂപങ്ങൾ ഋഗ്വേദത്തിൽ പറഞ്ഞിട്ടുണ്ട്, ശസ്ത്രക്രിയയ്ക്ക് ആവശ്യമായ നിരവധി ആയുധങ്ങൾ വേദകാലഘട്ടത്തിലുണ്ടായിരുന്നു, പ്ലാസ്റ്റിക് സർജറികൾ അക്കാലത്ത് നടത്തിയിരുന്നു, ശുശ്രുത സംഹിതയാണ് ശസ്ത്രക്രിയ സംബന്ധിച്ച ആദ്യപുസ്തകം എന്നിങ്ങനെയാണ് ആ കോൺഗ്രസ്സിൽ ആയുർവേദ ഡോക്ടറായ ഡോ. അശ്വിൻ സാവന്ത് അവതരിപ്പിച്ച പ്രബന്ധത്തിൽ പറഞ്ഞിരുന്നത്. അക്കാദമീഷ്യൻമാർ എന്നു വിളിക്കപ്പെടുന്നവർ മാത്രമല്ല, പ്രധാനമന്ത്രി നരേന്ദ്രമോദി വരെ അത്തരത്തിലുള്ള പ്രസ്താവനകൾ നടത്തി ശാസ്ത്രലോകത്തെ ഞെട്ടിച്ചു. ജനിതക ശാസ്ത്രം പുരാണകാലത്ത് ഉണ്ടായിരുന്നു എന്നാണ് 2014 ഒക്ടോബറിൽ മോദി പറഞ്ഞത്. മഹാഭാരതത്തിലെ കർണൻ അമ്മയുടെ ഗർഭപാത്രത്തിൽ നിന്നല്ല ജനിച്ചത്. ജനിതക ശാസ്ത്രം അന്നുണ്ടായിരുന്നു എന്നതിന്റെ തെളിവാണത്. ഗണേശ ഭഗവാന് ആനയുടെ തല ലഭിച്ചത് അക്കാലത്ത് പ്ലാസ്റ്റിക് സർജറി ഉണ്ടായിരുന്നു എന്നതിന്റെ തെളിവാണ്- അങ്ങനെ പോകുന്നു മോദിയുടെ വാക്കുകൾ.\nഐതിഹ്യങ്ങളിലെ കഥാപാത്രങ്ങളെ ആധുനിക ശാസ്ത്രവുമായി കൂട്ടിക്കലർത്തി, വളർന്നുവരുന്ന തലമുറയുടെ ശാസ്ത്രബോധത്തെ യുക്തിരഹിതമാക്കാനാണ് സർക്കാർ ശ്രമിക്കുന്നത്. പ്രധാനമന്ത്രിയുടെ പ്രസ്താവനയുടെ കൂടി പശ്ചാത്തലത്തിൽ, ശാസ്ത്ര കോൺഗ്രസ്സിൽ അവതരിപ്പിക്കപ്പെട്ട 'അബദ്ധങ്ങളൊന്നും' വെറും അബദ്ധമല്ല എന്ന് അറിയേണ്ടതുണ്ട്. ശാസ്ത്രത്തെ കൂടി ഹൈന്ദവവൽക്കരിക്കുന്നതിലെ അപകടം അതിലുണ്ട്.\nപാർലമെന്റിൽ വരാത്ത മോദി\nഅധികാരമേറ്റയുടൻ പാർലമെന്റിന്റെ പടവിൽ നെറ്റിവച്ച് കൈകൂപ്പി നിന്ന പ്രധാനമന്ത്രിയുടെ ചിത്രം എല്ലാവരുടെയും ഓർമ്മയിലുണ്ട്. പാർലമെന്റ് ദേവാലയമാണെന്നും ഭരണഘടന തന്റെ ഗീതയാണെന്നും അദ്ദേഹം പ്രസ്താവനയിറക്കി. എന്നാൽ ജനാധിപത്യത്തിന്റെ ഈ ദേവാലയത്തിൽ അദ്ദേഹം എത്ര തവണ വന്നു. തൃണമൂൽ കോൺഗ്രസ് നേതാവ് ഡറക് ഒബ്രയാൻ എം.പി പറഞ്ഞത് ശരിയാണെങ്കിൽ കഴിഞ്ഞ ഒരു വർഷത്തിനിടെ 24 മണിക്കൂർ മാത്രമാണ് മോദി പാർലമെന്റിൽ ഹാജരായത്. ലോക് സഭയിൽ 14 മണിക്കൂറും രാജ്യസഭയിൽ 10 മണിക്കൂറും മാത്രം.\nഏറ്റവും ഒടുവിൽ, താൻ കൂടി ആരോപണവിധേയനായ റഫാൽ യുദ്ധവിമാന ഇടപാടിനെ കുറിച്ച് കഴിഞ്ഞ ദിവസം നടന്ന ചർച്ചയിൽ മോദി പങ്കെടുത്തില്ല. മോദിയുടെ സഭാപങ്കാളിത്തം മാത്രമല്ല, സഭ തന്നെ ഫലപ്രദമായ രീതിയിൽ സമ്മേളിച്ചില്ലെന്നാണ് ഡെറക് ചൂണ്ടിക്കാട്ടിയത്. പത്തു വർഷത്തിനിടെ 65-70 ശതമാനം ബില്ലുകൾ സൂക്ഷ്മപരിശോധനയ്ക്കായി പാർലമെന്ററി കമ്മിറ്റിക്ക് അയച്ചുവെന്നും എന്നാൽ മോദി സർക്കാറിന്റെ കാലത്ത് ഇത് 20 ശതമാനത്തിൽ താഴെയാണെന്നും അദ്ദേഹം പറഞ്ഞു.\nപാർലമെന്റിലിരിക്കാത്ത പ്രധാനമന്ത്രിക്ക് ബി.ജെ.പിക്കു വേണ്ടിയുള്ള തെരഞ്ഞെടുപ്പ് പ്രചാരണത്തിന് ഇതിനേക്കാൾ സമയം കിട്ടുന്നു എന്നും ഒബ്രയൻ പറയുന്നു. ഒരു വർഷത്തിനിടെ, 37 മണിക്കൂർ മോദി പ്രചാരണത്തിനായി ചെലവിട്ടു.


ഉത്തരധ്രുവത്തിലേക്ക് ആദ്യമായി വിമാനം പറത്തിയ മലയാളിയുടെ വിശേഷങ്ങൾ | Air Marshal SRK Nair the first Indian to makeatranspolar flight\nഉത്തരധ്രുവത്തിലേക്ക് ആദ്യമായി വിമാനം പറത്തിയ മലയാളിയുടെ വിശേഷങ്ങൾ\n'ഞങ്ങൾക്ക് കഷ്ടിച്ച് ബേസിലേക്ക് തിരിച്ചിറങ്ങാനുള്ള ഇന്ധനമേ ശേഷിച്ചിരുന്നുള്ളൂ. ആ സോർട്ടി എനിക്ക് ജീവിതത്തിൽ ഒരിക്കലും മറക്കാനാവാത്ത ഒന്നാണ് '\nNorth Pole, First Published Jun 21, 2020, 1:41 PM IST\n"ഞങ്ങൾക്ക് കഷ്ടിച്ച് ബേസിലേക്ക് തിരിച്ചിറങ്ങാനുള്ള ഇന്ധനമേ ശേഷിച്ചിരുന്നുള്ളൂ. ആ സോർട്ടി എനിക്ക് ജീവിതത്തിൽ ഒരിക്കലും മറക്കാനാവാത്ത ഒന്നാണ് " എയർ മാർഷൽ എസ്ആർകെ നായർ ഓർക്കുന്നു. ഇന്ത്യൻ വ്യോമസേനയുടെ ട്രെയിനിങ് കമാണ്ടിന്റെ എയർ ഓഫീസർ കമാൻഡിങ് ഇൻ ചീഫ് ആയി വിരമിച്ച മലയാളിയാണ് എയർ മാർഷൽ എസ്ആർകെ നായർ. അദ്ദേഹമാണ് ഇന്നേക്ക് പതിനേഴു വർഷം മുമ്പ്, കൃത്യമായിപ്പറഞ്ഞാൽ 2003 ജൂൺ 20 -ന്, ഉത്തരധ്രുവത്തിലേക്ക് ഒരു വിമാനം പറത്തിയത്. അന്ന് ഗ്രൂപ്പ് ക്യാപ്റ്റൻ ആയിരുന്ന അദ്ദേഹമാണ് IL -76 എന്ന വ്യോമസേനാ വിമാനത്തിന്റെ കമാൻഡ് ഏറ്റെടുത്ത്, പതിനാലാംഗം ടീമിനെ നയിച്ച് ആ നിർണായകമായ മിഷൻ പൂർത്തീകരിച്ചത്.\nജൂൺ 20 -ന് ഇന്ത്യൻ സമയം 00:15 hrs അടുപ്പിച്ചാണ് അദ്ദേഹം പറത്തിയ വിമാനം ഉത്തരധ്രുവത്തിന്റെ മുകളിൽ എത്തുന്നത്. മിഷൻ പൂർത്തിയാക്കി തിരികെ യിൽസൺ ബേസിലേക്ക് അവർ തിരിച്ചിറങ്ങിയപ്പോൾ നേരം ഇന്ത്യൻ സമയം 05:51 hrs. ഉത്തരധ്രുവത്തിനു മുകളിലൂടെ വിമാനം പറത്തുക എന്ന അപൂർവ നേട്ടത്തിന് ഉടമയാകുന്ന ഒരേയൊരു ഇന്ത്യക്കാരനായി അതോടെ എയർ മാർഷൽ എസ്ആർകെ നായർ.\n9/11 ഭീകരാക്രമണത്തിന് ശേഷം അമേരിക്ക ഭീകരവാദത്തെ കണ്ടിരുന്ന വീക്ഷണ കോൺ തന്നെ പാടി മാറിക്കഴിഞ്ഞിരുന്നു. അവർ ഭീകരവാദത്തെ നേരിടാൻ ആഗോളതലത്തിൽ സഹകരണം തേടിത്തുടങ്ങി. അങ്ങനെയാണ് ഇന്ത്യയെ അമേരിക്ക കോപ്പറേറ്റിവ് കോപ്പ് തണ്ടർ എന്ന 2003 -ലെ പരിപാടിക്ക് എയർമാർഷൽ എസ്ആർകെ നായരും സംഘവും ക്ഷണിക്കപ്പെടുന്നത്. അലാസ്‌കയിൽ വെച്ചായിരുന്നു അതിന്റെ സമ്മേളനം. അന്ന് ഇന്ത്യൻ എയർഫോഴ്സ് ആ എക്സർസൈസിന് പറഞ്ഞയച്ചത് IL 76 വിമാനത്തെയാണ്. ആ വിമാനത്തിന്റെ ക്യാപ്റ്റനായി തെരഞ്ഞെടുക്കപ്പെട്ടതും എയർ മാർഷൽ നായർ തന്നെയായിരുന്നു.\nഅലാസ്കയിലെ വാസകാലത്ത് ഓഫീസിലെ മീറ്റിംഗ് കഴിഞ്ഞ് താമസ സ്ഥലത്തേക്ക് പോരുമ്പോൾ പുറത്ത് നല്ല തണുപ്പുണ്ടായിരുന്നു. ഒരു കിയോസ്കിൽ നിർത്തി ചൂടുകാപ്പി മോതിക്കൊണ്ടിരിക്കെ മാർഷൽ അവിടേക്ക് പതിച്ച് സുന്ദരമായ നോർത്തേൺ ലൈറ്റുകൾ കണ്ടു. ആ സുന്ദര ദൃശ്യം നോക്കി നിൽക്കവെയാണ് ഒരു ധ്രുവഗഗനസഞ്ചാരം നടത്തിയാലെന്തെന്ന് അദ്ദേഹത്തിന് തോന്നിയത്. സൈനികാഭ്യാസത്തിനായി അലാസ്‌കയിൽ വന്നിട്ടുള്ള ഈ സാഹചര്യമാണ് അങ്ങനെ ഒരാഗ്രഹം സാധിക്കാൻ കിട്ടുന്ന സുവർണാവസരം എന്നും അദ്ദേഹത്തിന് മനസ്സിലായി.\nവ്യോമസേനയുടെ വിമാനം, മറ്റുരാജ്യങ്ങളുടെ വിമാനത്തേക്കാൾ സാങ്കേതികമായി ഏറെ പിന്നിലായിരുന്നു. എങ്കിലും അന്നത്തെ എയർ ചീഫ് മാർഷൽ എസ് കൃഷ്ണസ്വാമിയിൽ നിന്ന് അനുമതി നേടി അദ്ദേഹം തുടർന്നു. ഉത്തര ധ്രുവത്തിലെ ശക്തമായ കാന്തികബലം വിമാനത്തിന്റെ വടക്കുനോക്കിയന്ത്രത്തെ തകരാറിലാക്കുന്ന സാഹചര്യമാണ് അവിടെ ഉണ്ടായിരുന്നത്. ഏറെ ദുഷ്കരമായ ആ പാറക്കൽ പൂർത്തിയാക്കി തിരികെ എത്തിയപ്പോഴേക്കും ഏതാനും മിനിറ്റുകൾ കൂടി പറക്കാനുള്ള ഇന്ധനമേ വിമാനത്തിൽ ശേഷിച്ചിരുന്നുള്ളൂ.. വളരെ മികച്ച ഒരു പ്രകടനമാണ് ഈ പഴഞ്ചൻ വിമാനത്തിൽ യാത്ര ചെയ്തിട്ടും ഇന്ത്യ നേടിയത്.\nഅന്നത്തെ പാറക്കലിന്റെ വിശദവിവരങ്ങൾ അദ്ദേഹത്തിന്റെ തന്നെ വാക്കുകളിൽ ചുവടെ കാണാം.\nLast Updated Jun 21, 2020, 5:28 PM IST


യോഗവാസിഷ്ഠം നിത്യപാരായണം ദിവസം 596 – ഭാഗം 6.2 നിര്‍വാണ പ്രകരണം ഉത്തരാര്‍ദ്ധം (രണ്ടാം ഭാഗം).\nപ്രവിഷ്ടാ യാചനം സഹ്യേ ലബ്ധാ: സുരബിലാദ് ദ്വയം\nഅനര്‍ഥേനാഽര്‍ഥ ആയാതി കാകതാലീയത: ക്വചിത് (6.2/112/30)\nവസിഷ്ഠന് തുടര്‍ന്നു: രാജാവ് നാല് രൂപങ്ങളില് യുദ്ധക്കളത്തിന്റെ നാല് ദിശകളിലേയ്ക്കും പാഞ്ഞുചെന്നു. തയ്യാറെടുപ്പിലും ആയുധങ്ങളിലും തന്റെ സൈന്യം ശത്രുസൈന്യത്തേക്കാള് പിറകിലാണെന്ന് അദ്ദേഹം മനസ്സിലാക്കി. അദ്ദേഹമിങ്ങനെ ആലോചിച്ചു: അഗസ്ത്യമുനി സമുദ്രം കുടിച്ചു വറ്റിച്ചതുപോലെ ഞാന് മറ്റൊരഗസ്ത്യനായി ഈ ശത്രുസൈന്യത്തെ കുടിച്ചു വറ്റിക്കുകതന്നെ വേണം”\nഅദ്ദേഹം വായു അസ്ത്രത്തെപ്പറ്റി ചിന്തിക്കവേ അത് അടുത്തെത്തി. ഒരിക്കല്‍ക്കൂടി നമസ്കരിച്ചു പ്രാര്‍ത്ഥിച്ച് പ്രജകള്‍ക്കുവേണ്ടി അദ്ദേഹം വായു അസ്ത്രത്തെ ശത്രുക്കള്‍ക്ക് നേരേ പ്രയോഗിച്ചു. ക്ഷണത്തില് അവിടം മുഴുവന് അസ്ത്രശസ്ത്രങ്ങളുടെ പുഴതന്നെ കാണായി. വിശ്വപ്രളയമെന്നു തോന്നുമാറ് കൊടുങ്കാറ്റടിച്ചു. ഈ ദിവ്യാസ്ത്രത്തിന്റെ വീര്യം ശത്രുസൈന്യത്തെ തരിപ്പണമാക്കി. അവിടം മുഴുവന് മഹാമാരിയും കൊടുങ്കാറ്റും ഇരുണ്ടുകറുത്ത കാര്‍മേഘങ്ങളും നിറഞ്ഞു. സൈന്യങ്ങള് പലഭാഗത്തേയ്ക്കും ചിന്നിച്ചിതറി.\nമുത്തുകളും സര്‍പ്പങ്ങളും നിറഞ്ഞ നാട്ടില് നിന്നുമുള്ള ചേടിസൈന്യം തെക്കന് പ്രദേശങ്ങളിലേയ്ക്ക് പോയി. വാഞ്ഞുലവനത്തില്‍പ്പോയി പാര്‍സികള് മണ്ണടിഞ്ഞു. ദാരദന്‍മാര് ഗുഹകളില് ഒളിച്ചു. ദാസര്‍ണപടയാളികള് അടുത്തുള്ള കാട്ടിലേയ്ക്ക് പോയെങ്കിലും അവരെ സിംഹങ്ങള് കൊന്നു. ശാകപ്രവിശ്യകളില് നിന്നുമുള്ള പടയാളികള് ഇരുമ്പ് കൊണ്ടുണ്ടാക്കിയ ആയുധങ്ങളുടെ പ്രഹരം സഹിയാഞ്ഞ് പേടിച്ചോടിപ്പോയി.\nസ്വര്‍ണ്ണവര്‍ണ്ണത്തൊലികളുള്ള തുംഗുണന്മാരുടെ വസ്ത്രങ്ങള്‍പോലും കള്ളന്മാര് കൊണ്ടുപോയി. രാക്ഷസന്മാര് അവരെ തിന്നു. യുദ്ധത്തില്‍നിന്നും ജീവനോടെ രക്ഷപ്പെട്ടവര് സഹ്യാദ്രി പര്‍വ്വതനിരകളില് അഭയം തേടി, ഏഴു ദിവസം അവരവിടെ വിശ്രമിച്ചു. അവരുടെ മുറിവുകള് ശുശ്രൂഷിച്ചത് ഗാന്ധാരദേശത്തെ വിദ്യാധരനാരികളായിരുന്നു. വിപശ്ചിത രാജാവിന്റെ അസ്ത്രങ്ങള് ഹൂന, ചീന, കിരാട ദേശങ്ങളില് നിന്നും വന്ന സൈനികരില് അംഗഭംഗം വരുത്തി, അവരെ ദുരിതക്കയത്തില് ആഴ്ത്തി. മരങ്ങള്‍പോലും രാജാവിന്റെ യുദ്ധവീര്യം കണ്ടു ഭയചകിതരായി. യുദ്ധം കഴിഞ്ഞിട്ടും ഏറെക്കാലം അവ നിന്നനില്‍പ്പില് അനങ്ങാതവിടെ നിന്നു.\nവിദുരപ്രവിശ്യയില് നിന്നും വന്ന വ്യോമയാനപ്പട കാറ്റിന്റെ താണ്ഡവത്തില് അടുത്തുള്ള തടാകത്തില് വീണടിഞ്ഞു. കണ്ണുമൂടി മഴപെയ്തതിനാല് കാലാള്‍പ്പടയ്ക്ക് ഓടാന് പോലും പറ്റിയില്ല. വടക്കോട്ട് ഓടി രക്ഷപ്പെടാന് നോക്കിയ ഹൂനാന്‍പട മണല്‍ക്കുഴികളുടെ ചുഴിയില്‍പ്പെട്ടു നശിച്ചു. കിഴക്കോട്ട് ഓടിയ ശാകസൈന്യത്തെ രാജാവ് തടവിലാക്കി ഒരു ദിവസം കഴിഞ്ഞ് അവരെ പുറത്തു വിട്ടു. മാന്ത്രപ്രവിശ്യയില് നിന്നും വന്ന പടയാളികള് മാഹേന്ദ്രപര്‍വ്വതത്തില് അഭയം തേടി. ഇഴഞ്ഞിഴഞ്ഞ് ഓരോ അടിവെച്ചു മുകളിലേയ്ക്ക് കയറവേ താഴെവീണ അവരെ ആഹാരനീഹാരങ്ങള് നല്‍കി പരിചരിച്ചുരക്ഷിച്ചത് അവിടങ്ങളിലെ പര്‍ണ്ണശാലകളില് കഴിയുന്ന മാമുനിമാരാണ്.\n“യുദ്ധക്കളത്തിലെ മരണത്തില് നിന്നും രക്ഷതേടി ആഹാരത്തിനായി യാചിച്ച് മലമുകളില് കയറിയ അവര്‍ക്ക് ക്ഷണത്തില് രണ്ടനുഗ്രഹങ്ങള് – അഭയവും ശാശ്വതശാന്തി പ്രദാനം ചെയ്യുന്ന മാമുനിമാരുടെ സത്സംഗവും ലഭിച്ചു. തിന്മയ്ക്ക് പിറകേ ചിലപ്പോള് നന്മകള് വന്നുകൂടിയെന്നിരിക്കും. ‘കാക്കയും പനമ്പഴവും’ എന്നപോലെയുള്ള തികഞ്ഞ ആകസ്മികതയാണിത്.”\nദാശരണസൈനികര് അബദ്ധവശാല് വിഷക്കായകള് തിന്നു മരിച്ചു. എന്നാല് ഹൈഹയ സൈനികര് അബദ്ധത്തില് കഴിക്കാനിടയായത് ഏതോ ദിവ്യമായ ഔഷധച്ചെടിയാണ്. ആകാശഗമനാദി സിദ്ധികളോടെ അവര് ഗന്ധര്‍വ്വന്മാരായിത്തീര്‍ന്നു.


പടവുകളുമായി സമീക്ഷ . കുട്ടികൾക്കും കൗമാരക്കാർക്കും ആത്മവിശ്വാസം പകരാനും വിവിധ മേഖലകളിൽ പ്രാപ്തരാക്കുവാനും വേണ്ടി നിരവധി പദ്ധതികൾ . | Malayalam UK\n1 GBP = 97.91 INR | 1.30 USD | 1.82 AUD\n»ദേശീയ പ്രതിരോധ അക്കാദമിയില് നിന്നും സ്വര്‍ണ്ണമെഡല് നേട്ടം . വ്യോമസേനയില് നിന്ന് വിരമിച്ചത് വിംഗ്കമാന്റര് പദവിയിൽ. അതിനുമപ്പുറം പൈലറ്റ് ഡി വി സാഠേ സംഗീതത്തെ സ്നേഹിച്ചിരുന്നു.\n»വിട്ടൊഴിയാതെ കൊറോണ ; ആരാധനാലയങ്ങളിലും മ്യൂസിയങ്ങളിലും ഇനി മാസ്ക് ധരിക്കണം. ഫേസ് മാസ്ക് നിയമത്തിൽ പുതിയ മാറ്റം വരുത്തി ഇംഗ്ലണ്ടും സ്കോട്ട്‌ലൻഡും. നോർത്തേൺ അയർലണ്ടിലെ കടകളിൽ തിങ്കളാഴ്ച മുതൽ മാസ്ക് നിർബന്ധം.\n»ദിഷയുടെ സ്വകാര്യഭാഗങ്ങളിൽ പരിക്കുകളുണ്ടായിരുന്നു എന്ന ബിജെപി എം പിയുടെ വാദം; സുശാന്തിന്റെ മരണവും ദിഷയുടെ മരണവും തമ്മിലുള്ള ബന്ധം, കേസിൽ നിർണായക വഴിത്തിരിവ്\n»കളക്ടര് ആവശ്യപ്പെട്ടു, കേരളത്തിന്റെ സൈന്യം വള്ളങ്ങളുമായി പത്തനംതിട്ടയിലേക്ക്; 15ഓളം വള്ളവുമായി അവർ, അഭിവാദ്യങ്ങള് നേര്‍ന്ന് മന്ത്രി ജെ മേഴ്‌സിക്കുട്ടിയമ്മ\n»കേരളത്തിന് ആശ്വസിക്കാൻ ഒരു കണക്കുപോലുമില്ല….! കുതിച്ചുയര്‍ന്ന് കൊവിഡ് രോഗികള്; ഇന്ന് 1420 പേര്‍ക്ക് രോഗം, നാല് മരണം….\n»ഗര്‍ഭിണിയായ ഭാര്യയെ തനിച്ചാക്കി അഖിലേഷ് കുമാര് യാത്രയായി; കരിപ്പൂര് അപകടം, സഹപൈലറ്റിന്റെ വിയോഗത്തില് തളര്‍ന്ന് കുടുംബം\n»വ്യോമസേനയില് അംഗമായിരുന്ന പൈലറ്റ് ഡിവി സാഠേ മരിച്ചത് വീര യോദ്ധാവായി. മരണത്തിലും മറ്റുള്ളവരുടെ ജീവൻ കാത്തു . പൈലറ്റിന്‍െ മിടുക്കാണ് മരണം 19 ല് ഒതുങ്ങാന് കാരണമായതെന്ന് വിദഗ്ദ്ധര് .\n»കാമുകന് കാർ വാങ്ങാൻ സ്വന്തം വീട്ടില് നിന്ന് സ്വര്‍ണ്ണാഭരണങ്ങള് മോഷ്ടിക്കാന് കൂട്ടുനിന്നു; 25 പവൻ സ്വർണ്ണ കവർച്ച യുവാവിന് പിന്നാലെ വീട്ടമ്മയും അറസ്റ്റില്\n»ടേബിള് ടോപ്പ് ലാന്‍ഡിംഗ് ദുഷ്‌കരം, കരിപ്പൂരിൽ ദൈവത്തോട് പ്രാര്‍ത്ഥിച്ചാണ് വിമാനം ഇറക്കാറെന്ന് ദീപക് സാഠേ പറഞ്ഞിരുന്നു; കെആര് പ്രമോദ്\n»കരിപ്പൂര് ദുരന്തത്തില് മരിച്ചവരുടെ കുടുംബങ്ങള്‍ക്ക് 10 ലക്ഷം, സാരമായ പരുക്കേറ്റവര്‍ക്ക് രണ്ടുലക്ഷം; സഹായം പ്രഖ്യാപിച്ച് കേന്ദ്രം\nപടവുകളുമായി സമീക്ഷ . കുട്ടികൾക്കും കൗമാരക്കാർക്കും ആത്മവിശ്വാസം പകരാനും വിവിധ മേഖലകളിൽ പ്രാപ്തരാക്കുവാനും വേണ്ടി നിരവധി പദ്ധതികൾ .\nFebruary 04 00:32 2020 by News Desk\tPrint This Article\nകുട്ടികളും കൗമാരക്കാരും ഉൾപ്പെടുന്ന വളർന്നു വരുന്ന തലമുറയ്ക്ക് ആത്മവിശ്വാസം പകരാനും വിവിധ മേഖലകളിൽ പ്രാപ്തരാക്കുവാനും വേണ്ടി UK യിലെ പുരോഗമന കലാസാംസ്കാരിക സംഘടനയായ സമീക്ഷ നിരവധി പദ്ധതികളാണ് ആസൂത്രണം ചെയ്യുന്നത് .\nഇതിന്റെ ഭാഗമായി ആവിഷ്കരിച്ച പ്രോഗ്രാം ആണ് STEPS (പടവുകൾ ).\nകുട്ടികളുടെ വിദ്യാഭാസവും കലാപരവും കായികവുമായ കഴിവുകൾ കണ്ടെത്തി പ്രോത്സാഹനം നൽകുക , കുട്ടികൾക്ക് ആത്മവിശ്വാസവും പഠനത്തോട് പോസിറ്റീവ് ആയ മനോഭാവം ഉണ്ടാക്കുക , ഉന്നത വിദ്യാഭാസ മേഖലയിലും തൊഴിൽ മേഖലയിലും മാറിവരുന്ന ട്രെൻഡുകളെയും അവസരങ്ങളെയും കുറിച്ച് ബോധവാന്മാരാക്കുക കുട്ടികൾക്ക് ടീം വർക്കിന്റെ പ്രാധാന്യം മനസ്സിലാക്കിക്കൊടുക്കുക തുടങ്ങിയവയാണ് ഈ പരിപാടിയുടെ പ്രധാന ലക്ഷ്യങ്ങൾ.\nമത്സാരാധിഷ്ഠിതമായ സമൂഹത്തിൽ കമ്മ്യൂണിക്കേഷൻ സ്‌കിൽസിനു വളരെ പ്രാധാന്യം ഉണ്ട് . കുട്ടികളുടെ കമ്മ്യൂണിക്കേഷൻ സ്‌കിൽസ് മെച്ചപ്പെടുത്താനുള്ള കാര്യങ്ങൾ STEPS പ്രോഗ്രാമിൽ ഉൾപ്പെടുത്തിയിട്ടുണ്ട് .\nകുട്ടികളുടെ മാനസികമായ ആരോഗ്യത്തിനും STEPS പ്രോഗ്രാം വലിയ പ്രാധാന്യം കൊടുക്കുന്നുണ്ട് . കുട്ടികളുടെ മനഃശാസ്ത്ര മേഖലയിലും വ്യക്തിത്വ വികസന മേഖലയിലും വ്യക്തുമുദ്ര പതിപ്പിച്ച പ്രമുഖർ ആണ് ഈ പ്രോഗ്രാം രൂപകൽപന ചെയ്തിട്ടുള്ളത്.\nസമീക്ഷ STEPS പ്രോഗ്രാമിന്റെ ഉദ്‌ഘാടനവും ആദ്യ അവതരണവും ഫെബ്രുവരി 16 ഞായറാഴ്ച 1 മണിക്ക് മാഞ്ചെസ്റ്റിറിൽ അരങ്ങേറുകയാണ്.\nപരിപാടിയുടെ ഭാഗമായി വിജ്ഞാനപ്രദമായ വൈവിധ്യമാർന്ന സെഷനുകൾ ആണ് സംഘാടകർ ഒരുക്കിയിട്ടുള്ളത്.\nപ്രോഗ്രാമിലെ മുഖ്യപ്രഭാഷകർ ആയി പങ്കെടുക്കുന്നത് ഇംഗ്ലണ്ട് ഹോക്കി ടീമിന്റെ മനഃശാസ്ത്രവിദഗ്ധൻ ആയിരുന്ന Paul Connolly യും കുട്ടികളുടെ മനഃശാസ്ത്ര വിഷയത്തിൽ വിദഗ്ദ്ധയും ഷെഫീൽഡ് Children’s Hospitalഇൽ കോൺസൾട്ടന്റുമായ സീന പ്രവീണും ആണ് . ഇവർ സദസ്സിലുള്ള കുട്ടികളുടെയും മുതിർന്നവരുടെയും സംശയങ്ങൾക്ക് മറുപടി നൽകും .\nവിവിധ മേഖലകളിൽ കഴിവ് തെളിയിച്ച കുട്ടികളെ ആദരിക്കുകയും പങ്കെടുക്കുന്ന കുട്ടികൾക്ക് അവരുമായി ഇടപഴകാനും അവസരം ഒരുക്കുന്ന Meet the Stars എന്ന ഒരു സെഷനും ഉൾപ്പെടുത്തിയിട്ടുണ്ട് .\nജിജു സൈമൺ ,സീമ സൈമൺ , ആഷിക് തുടങ്ങിയവർ ആണ് ഈ പ്രോഗ്രാമിന് നേത്രത്വം നൽകുന്നത്.\nടീം ബിൽഡിംഗ് പേഴ്സണാലിറ്റി ഡെവലെപ്മെന്റ് എന്നിവ അടിസ്ഥാനമാക്കി ചില ഗെയിം സെഷനുകളും ഉണ്ടാവുന്നതാണ് .\nപരിപാടികളുടെ വിജയകരമായ നടത്തിപ്പിനായി സമീക്ഷ മാഞ്ചസ്റ്റർ ബ്രാഞ്ച് ജിജു സൈമൺ , കെ.ഡി.ഷാജി മോൻ , ജോസഫ് ഇടിക്കുള തുടങ്ങിയവരുടെ നേത്രത്വത്തിൽ വിപുലമായ പ്രവർത്തനങ്ങൾ ആണ് നടത്തുന്നത്.\nസമീക്ഷ സർഗ്ഗവേദി - ഡ്രോയിങ്ങ് മത്സര വിജയികളെ പ്രഖ്യാപിച്ചു\nസമീക്ഷയും മലയാളം മിഷൻ യുകെ ചാപ്റ്ററുമായി ചേർന്നു നടത്തുന്ന മലയാള പഠന വേദികളുടെ ഓൺലൈൻ പoന വേദി ഉദ്ഘാടനം 2020 ജൂലൈ 26 നടന്നു.\nസമീക്ഷ സ്റ്റെ പ്സ് 2020 യ്ക്ക് ഉജ്വല തുടക്കം.\nസമീക്ഷ UK ദേശീയ സമ്മേളനം : ഒരുക്കങ്ങൾ പൂർത്തിയായി\nസൗത്താംപ്ടൺ & പോര്ടസ്മോത് സമീക്ഷ ബ്രാഞ്ച് രൂപികരിച്ചു.\nകേരളത്തിന്റെ പ്രതിരോധത്തിന് സമീക്ഷ യുകെയുടെ ഐക്യദാർഢ്യം - ദുരിതാശ്വാസ നിധിയിലേക്ക് ആദ്യ ഗഡു കൈമാറി\nദേശീയ പ്രതിരോധ അക്കാദമിയില് നിന്നും സ്വര്‍ണ്ണമെഡല് നേട്ടം . വ്യോമസേനയില് നിന്ന് വിരമിച്ചത് വിംഗ്കമാന്റര് പദവിയിൽ. അതിനുമപ്പുറം പൈലറ്റ് ഡി വി സാഠേ സംഗീതത്തെ സ്നേഹിച്ചിരുന്നു. 0\nദിഷയുടെ സ്വകാര്യഭാഗങ്ങളിൽ പരിക്കുകളുണ്ടായിരുന്നു എന്ന ബിജെപി എം പിയുടെ വാദം; സുശാന്തിന്റെ മരണവും ദിഷയുടെ മരണവും തമ്മിലുള്ള ബന്ധം, കേസിൽ നിർണായക വഴിത്തിരിവ് 0\nകളക്ടര് ആവശ്യപ്പെട്ടു, കേരളത്തിന്റെ സൈന്യം വള്ളങ്ങളുമായി പത്തനംതിട്ടയിലേക്ക്; 15ഓളം വള്ളവുമായി അവർ, അഭിവാദ്യങ്ങള് നേര്‍ന്ന് മന്ത്രി ജെ മേഴ്‌സിക്കുട്ടിയമ്മ 0\nകേരളത്തിന് ആശ്വസിക്കാൻ ഒരു കണക്കുപോലുമില്ല….! കുതിച്ചുയര്‍ന്ന് കൊവിഡ് രോഗികള്; ഇന്ന് 1420 പേര്‍ക്ക് രോഗം, നാല് മരണം…. 0\nഗര്‍ഭിണിയായ ഭാര്യയെ തനിച്ചാക്കി അഖിലേഷ് കുമാര് യാത്രയായി; കരിപ്പൂര് അപകടം, സഹപൈലറ്റിന്റെ വിയോഗത്തില് തളര്‍ന്ന് കുടുംബം 0\nവ്യോമസേനയില് അംഗമായിരുന്ന പൈലറ്റ് ഡിവി സാഠേ മരിച്ചത് വീര യോദ്ധാവായി. മരണത്തിലും മറ്റുള്ളവരുടെ ജീവൻ കാത്തു . പൈലറ്റിന്‍െ മിടുക്കാണ് മരണം 19 ല് ഒതുങ്ങാന് കാരണമായതെന്ന് വിദഗ്ദ്ധര് . 0\nകാമുകന് കാർ വാങ്ങാൻ സ്വന്തം വീട്ടില് നിന്ന് സ്വര്‍ണ്ണാഭരണങ്ങള് മോഷ്ടിക്കാന് കൂട്ടുനിന്നു; 25 പവൻ സ്വർണ്ണ കവർച്ച യുവാവിന് പിന്നാലെ വീട്ടമ്മയും അറസ്റ്റില് 0\nടേബിള് ടോപ്പ് ലാന്‍ഡിംഗ് ദുഷ്‌കരം, കരിപ്പൂരിൽ ദൈവത്തോട് പ്രാര്‍ത്ഥിച്ചാണ് വിമാനം ഇറക്കാറെന്ന് ദീപക് സാഠേ പറഞ്ഞിരുന്നു; കെആര് പ്രമോദ് 0\nകരിപ്പൂര് ദുരന്തത്തില് മരിച്ചവരുടെ കുടുംബങ്ങള്‍ക്ക് 10 ലക്ഷം, സാരമായ പരുക്കേറ്റവര്‍ക്ക് രണ്ടുലക്ഷം; സഹായം പ്രഖ്യാപിച്ച് കേന്ദ്രം 0\nസുഹൃത്തിനെ നഷ്ടപ്പെട്ട വേദനയിൽ പൃഥ്വിരാജ് സമൂഹ മാധ്യമങ്ങളിൽ എഴുതിയ കുറിപ്പ് വൈറലാകുന്നു. അപകടം ലഘൂകരിച്ച പൈലറ്റിൻെറ കഴിവിന് മുൻപിൽ ആദരവോടെ ലോകം 0\nവന്ദേ ഭാരത് മിഷന്റെ ഭാഗമായെത്തിയ വിമാനത്തിൽ 25 പേർ ജോലി നഷ്ടപ്പെട്ടവർ. അതിജീവനത്തിനായി സ്വന്തം നാടണയാൻ എത്തിയവർ അവസാനം ചെന്നുപെട്ടത് വൻ ദുരന്തത്തിൽ 0\nനാടിന് കൈത്താങ്ങായി പ്രവാസികൾ . ‘പ്രവാസി ഡിവിഡന്റ് പദ്ധതി’ 100 കോടി കടന്നു. പദ്ധതിയിൽ അംഗങ്ങളായ 352 പേർ നാട്ടിലേക്ക് മടങ്ങിയെത്തിയ പ്രവാസികൾ 0\n59 പേരുടെ ജീവനെടുത്ത കവളപ്പാറ ഉരുൾപൊട്ടലിന് ഒരു വയസ് തികയുമ്പോൾ കേരളം വീണ്ടും ദുരീതകയത്തിൽ. ഉരുൾപൊട്ടലിന്റെ ദുരിതം ഏറ്റുവാങ്ങിയ കുടുംബങ്ങൾ ഇപ്പോഴും പോത്തുകല്ലിലെ ദുരിതാശ്വാസ ക്യാംപിൽ. 0


മദ്യത്തില് സയനെഡ് കലര്‍ത്തി നല്‍കി ഭര്‍ത്താവിനെ കൊലപ്പെടുത്തിയ യുവതി അറസ്റ്റില് - Pravasishabdam\nHome Crime മദ്യത്തില് സയനെഡ് കലര്‍ത്തി നല്‍കി ഭര്‍ത്താവിനെ കൊലപ്പെടുത്തിയ യുവതി അറസ്റ്റില്\nഗുണ്ടൂര് :അവിഹിത ബന്ധത്തിന് തടസ്സം നിന്ന ഭര്‍ത്താവിനെ യുവതിയും കാമുകനും കൂടി മദ്യത്തില് വിഷം കലര്‍ത്തി കൊലപ്പെടുത്തി. ആന്ധ്രാപ്രദേശിലെ ഗുണ്ടൂര് ജില്ലയിലെ സത്‌ലുരു ഗ്രാമത്തില് കഴിഞ്ഞ വ്യാഴാഴ്ച രാത്രിയാണ് ഈ ഞെട്ടിക്കുന്ന കൊലപാതകം അരങ്ങേറിയത്. സത്‌ലുരു സ്വദേശി നരേന്ദ്രയാണ് ഭാര്യ ശ്രീവിദ്യയുടെ കൈകളാല് കൊല്ലപ്പെട്ടത്.\nശ്രീവിദ്യക്ക് സഹോദരി ഭര്‍ത്താവ് വീരയ്യയുമായി അവിഹിത ബന്ധമുണ്ടായിരുന്നു. ഈ ബന്ധത്തെക്കുറിച്ച് നരേന്ദ്രന് വിവരം ലഭിച്ചതിനെ തുടര്‍ന്ന് ഇവര് തമ്മില് അസ്യാരസ്യങ്ങള് ഉടലെടുത്തിരുന്നു. ഇതിനെ തുടര്‍ന്നാണ് നരേന്ദ്രനെ തങ്ങളുടെ ജീവിതത്തില് നിന്നും ഒഴിവാക്കാന് ശ്രിവിദ്യയും വീരയ്യയും കൂടി തീരുമാനിച്ചത്.\nശ്രീവിദ്യ തന്നെ ഭര്‍ത്താവിന് മദ്യത്തില് സയനെഡ് കലര്‍ത്തി നല്‍കുകയായിരുന്നു. ഇതിന് ശേഷം മൃതദേഹം സമീപത്തെ ഒരു കനാലില് ഒഴുക്കിവിട്ടു. മൃതദേഹം കണ്ടെത്തിയതിനെ തുടര്‍ന്ന് നടത്തിയ അന്വേഷണത്തില് ശ്രീവിദ്യയേയും കാമുകനെയും രണ്ട് കൂട്ടാളികളെയും പൊലീസ് അറസ്റ്റ് ചെയ്തു.വാര്‍ത്താസമ്മേളനത്തില് പൊലീസ് പ്രതിയെ ഹാജരാക്കിയപ്പോള് ഒരു കുസലുമില്ലാതെ ചിരിച്ച് കൊണ്ടായിരുന്നു ശ്രീവിദ്യ ഇവര്‍ക്ക് മുന്‍പില് നിന്നത്.\nPrevious articleസച്ചിന്റെ മകളോട് അശ്ലീല പരാമര്‍ശം;തട്ടിക്കൊണ്ട് പോകുമെന്ന് ഭീഷണിയും; യുവാവ് അറസ്റ്റില്\nNext articleമദ്രസകളിലും പ്രധാനമന്ത്രി മോഡിയുടെ ചിത്രം വയ്ക്കണം ഉത്തരാഖണ്ഡ് മുഖ്യമന്ത്രി